
I 
LIETUVIŠKO SPAUSDINTO 
ŽODŽIO IŠVAKARĖSE 


LIETUVIAMS KNYGOS 
ŽINOMOS SENIAI 


Žodį knygū lietuviai pasiskolino iš baltaru- 
sių kaip daugiskaitinį daiktavardį — knijgos (SKAR- 
DŽIUS, p. 104—105). Daugiskaitos forma jis vartoja- 
mas XVI a. ir vėliau. Didžiosios tautos, nekalbant 
jau apie Senovės Graikiją ir Romą, turi labai senų 
savo kalbomis parašytų rankraštinių knygų. Lietuviai 
savo kalba sukurtų rankraštinių knygų iki pasirodant 
Mažvydo katekizmui neturi, būta tik nedidelių 
XV—XVI a. pradžios lietuviškų religinių tekstų, gal 
kiek giesmių. XV amžiui priskirtinas vadinamasis se- 
niausias lietuviškas rankraštinis tekstas dzūkų tarme. 
Psalmių ir giesmių lietuviškų vertimų rinkinėlį galėjo 
turėti A. Kulvietis, apie kurį dar kalbėsime. Pirmąja 
mums žinoma lietuviška rankraštine knyga reikia lai- 
kyti Volfenbiutelio postilę. Postilėmis vadinami pamoks- 


lų rinkiniai, aiškinantys evangelijas, kurios pasakoja 
apie Jėzaus Kristaus gyvenimą, veiklą ir mokymą. To- 
kių rinkinių pavadinimas kilęs iš lotyniškų žodžių post 
illa verba („po šių žodžių“). Juos sakydavo kunigas, 
pacitavęs ištrauką iš evangelijos ir pradėdamas ją aiš- 
kinti. Volfenbiutelio postilė buvo surasta XIX a. pabai- 
goje Vokietijos miesto Volfenbiutelio kunigaikščio Au- 
gūsto bibliotekoje. Jos originalas (daugiausia vertimai 
iš vokiečių autorių) ir nuorašas datuojami 1563—1573 
metų ir kiek vėlesniu laikotarpiu. Postilės parengėjas 
galėjo būti Augustinas Jomantas, po Mažvydo mir- 
ties paskirtas klebonu į Ragainę, artimai su Mažvydu 
bendravęs (KARACIEJUS, p. 20). Bet jau anksčiau buvo 
išėjusios penkios Mažvydo parengtos knygos. 

Na, o rytų slavai, iš kurių lietuviai pasiskolino kny- 
gos sąvoką, jau XI a. turėjo septynias savo kalba (kar- 
tais paveikta bulgarų kalbos) parašytas religines sta- 
čiatikiškas knygas. Už tai jie turi dėkoti krikščionybei. 
Mat rytų slavai (rusai, ukrainiečiai ir baltarusiai) krikš- 
čionybę priėmė X a. pabaigoje iš Bizantijos (graikų). 
O iš XI-XV amžių tokių rankraštinių knygų išliko 
daugiau kaip penki šimtai. Dažniausiai buvo verčia- 
ma iš graikų kalbos. Susiformavo, ypač vienuolynuo- 
se, knygų nurašinėjimo amatas. Nurašinėtojai vadi- 
nami (pratęsiant romėnų tradiciją) skriptoriais (VLA- 
DIMIROVAS, p. 100—102). Lotynų kalba scriptor reiškia 
„raštininkas“, „rašytojas“ ir pan. XIII-XV a., senie- 


siems rytų slavų kultūros centrams patenkant 
į Lietuvos Didžiąją Kunigaikštystę, darėsi žinomos 
ir rankraštinės stačiatikių knygos. Maža to: patys Lie- 
tuvos didieji kunigaikščiai ir aukšti pareigūnai siekė, 
kad Lietuvos Didžiojoje Kunigaikštystėje vartojama 
slavų kanceliarine kalba būtų rašomi kūriniai, aukšti- 
nantys Lietuvą. Pagal kalbą tų kūrinių nepavadinsi 
lietuviškais, bet jų turinys lietuviškas. Taip XV a. vi- 
duryje parašomas, kaip manoma, Smolenskė (JUČAS, 
p. 27—48) Lietuvos metraščių Trumpasis sąvadas, iške- 
liantis Vytauto nuopelnus. Originalas turbūt neišli- 
ko, bet žinomi keli nuorašai. XVI a. pradžioje slavų 
kanceliarine kalba parašomi Vidurinysis ir Platusis 
Lietuvos metraščių sąvadai ir Pirmasis Lietuvos statutas. 
Jie taip pat plito nuorašais. 

Pasiekdavo Vilnių iš užsienio bent jau nuo XIV a., 
kai buvo leista čia įsikurti pranciškonų ir dominiko- 
nų vienuoliams, lotyniškos rankraštinės knygos. Po 
Lietuvos krikšto (1387) statant bažnyčias ir kuriant 
mokyklas jos darėsi vis reikalingesnės. Yra žinomas 
labai svarbus faktas, kad Lietuvos didžioji kunigaikš- 
tienė Ona Vytautienė, viešėdama 1400 m. Vokiečių or- 
dino Prūsijos valstybėje, lankė Marienverderio mieste 
neseniai mirusios ir pagarsėjusios stebuklais, šventąja 
laikomos Daraūtos kapą. Ona paaukojo bažnyčiai bran- 
gių audeklų, o pati labai prašė ir gavo iš kryžiuočių 
knygutę su Daratos gyvenimo aprašymu, — net du 


egzempliorius. Tuo labai džiaugėsi (JONYNAS, p. 70; 
ONA, p. 114). Yra žinomos tos knygutės lotyniška ir 
vokiška versijos. Tai nereiškia, kad pati Ona mokėjo 
skaityti (galėjo ir mokėti), bet jos aplinkoje netrūko 
žmonių, kurie gebėjo knygutę skaityti ir išversti į ku- 
nigaikštienei suprantamą kalbą. 

Rankraštinių knygų plitimą Lietuvoje liudija žymaus 
didiko ir pareigūno Alberto Gėstauto bibliotekos są- 
rašai. Iš jų matyti, kad XVI a. I-II dešimtmetyje 
A. Gostautas turėjo arti šimto daugiausia rankrašti- 
nių knygų lotynų ir slavų kanceliarine kalba, tarp jų 
dvi čekiškas ir vieną rankraštinę lenkišką knygą (apie 
Viduramžiais labai populiarų Aleksandrą Makedonič- 
tį) (JABLONSKIS, p. 353—357; VLADIMIROVAS, p. 136— 
137). Deja, lietuvių kalba rankraštinės knygos nebuvo 
rašomos. Reikėjo laukti Reformacijos, kad būtų galu- 
tinai suvokta lietuviškos knygos būtinybė. 

Bet tada jau sparčiai plito spauda. Ją išrado (atski- 
ras iš metalo išlietas raides ir kitką) vokietis, turtin- 
gas Mainco miestietis Johanas Gūtenbergas XV a. 
penktajame dešimtmetyje. 

Knygos, išleistos iki 1500 m. gruodžio 31 d. imtinai, 
vadinamos lotyniškos kilmės terminu inkunūbulai 
(„vystyklai“). Lietuvos inkunabulu gali būti laikoma 
vienintelė knyga — lotynų kalba 1499 m. Gdanske 
išleista Agenda, arba Dievo sakramentų teikimas. Nors 
Agenda spausdinta Lenkijoje, tačiau ją parašė iš Lietu- 

vos kilęs Vilniaus: vyskupystės kanauninkas, 
t. y. vyskupo kapitulos (tarybos) narys, Martynas. Jis 
ilgai buvo studijavęs teisę Italijoje, o gyvenimo pabai- 
goje tapo Žemaičių vyskupu (1. ROČKA, p. 10). Tarp 
kitko, yra žinomas ir spaustuvininkas Jonas Lietuvis, 
kuris, amato išmokęs Romoje, keletą teisinių knygų 
išspausdino Londone XV a. pabaigoje (VLADIMI- 
ROVAS, p. 187—189). 

Atskirą vardą turi knygos, išleistos nuo 1501 m. sau- 
sio 1 d. iki 1551 m. sausio 1 d., — jos vadinamos 
graikiškos kilmės terminu paleotipai — senieji spaudi- 
niai. Dvi pirmosios Martyno Mažvydo knygos — Ka- 
tekizmas (1547) ir Giesmė šv. Ambražiejaus (1549) yra 
lietuviški paleotipai. 


LIETUVIŲ KALBA XV—XVI AMŽIUJE 


Artėjant XVI amžiui, Lietuvos politiniame 
ir kultūriniame gyvenime daug kas ėmė keistis. Gedi- 
minaičiai Algirdas, Vytautas, jo brolis Žygimantas Kęs- 
tutaitis labiausiai rūpinosi Lietuvos Didžiąja Kuni- 
gaikštyste. Jogaila, taip pat Gediminaitis, tapęs 
Lenkijos karaliumi (1386) ir pasilikdamas Lietuvos vy- 
riausiuoju kunigaikščiu (faktinę valdžią Lietuvoje ne- 
trukus iškovojo Vytautas, tituluojamas Lietuvos di- 
džiuoju kunigaikščiu), derino abiejų valstybių in- 
teresus, galima sakyti, ieškojo pusiausvyros. 1440 m. 
nužudžius Žygimantą Kęstutaitį, Lietuvos ponai di- 
džiuoju kunigaikščiu išsirinko trylikametį Jogailos sū- 
nų Kazimierą. Taigi Lietuvą pradėjo valdyti Jogailai- 
čiai. Jų valdymas truko iki paskutinio Jogailaičio — 
Žygimanto Augūsto mirties 1572 m. Jogailaičiams, ku- 

rie buvo renkami ir Lenkijos karaliais, svarbiausi ta- 
po Lenkijos reikalai, Lietuva atsidūrė antroje vietoje 
ir buvo pamažu pajungiama Lenkijos Karalystės inte- 
resams. Po Lenkijos mieste Liubline įvykusios 1569 m. 
unijos, kuri sujungė Lenkijos Karalystę ir Lietuvos Di- 
džiąją Kunigaikštystę į vieną valstybę — Abiejų Tau- 
tų Respubliką, Krokuva tapo viršesnė už Vilnių, nors 
Lietuvos didikai, dignitoriai (aukštieji pareigūnai) jau- 
tėsi gana savarankiški. 

Nuo XV a. pabaigos prasidėjo kelis šimtus metų tru- 
kę Lietuvos Didžiosios Kunigaikštystės, o po Liubli- 
no unijos ir visos Respublikos, pražūtingi karai su 
Maskvos Didžiąja Kunigaikštyste. Valdant Vytauto 
provaikiui (Maskvos didžiosios kunigaikštienės Sofi- 
jos Vytautaitės Vasilijienės vaikaičiui) Maskvos didžia- 
jam kunigaikščiui Ivanui III Vasiljevičiui (mirė 1505), 
sukurta teorija, kad Maskva yra trečioji Roma, t. y. 
Romos ir jau žlugusios Bizantijos imperijos valdžios 
paveldėtoja, priimtas Bizantijos herbas — dvigalvis 
erelis. Maskvos didieji kunigaikščiai ėmė save kildin- 
ti iš Romos imperatoriaus Augūsto giminės ir skelb- 
tis viso stačiatikių pasaulio valdovais. Valdant Kazi- 
miero Jogailaičio sūnui Aleksandrui (nuo 1492 iki 
1506), Maskva užkariavo nemažai Lietuvos Didžio- 
sios Kunigaikštystės rytinių žemių, kuriose gyveno sta- 
čiatikiai. XVI a. pirmojoje pusėje karas su Maskva virto 
nuolatiniu. Įsidėmėtina (nors laiko sutapimas tėra at- 

sitiktinumas), kad 1547 m., kai išėjo pirmoji lietuviš- 
ka knyga, Maskvos didysis kunigaikštis Ivanas IV Va- 
siljevičius (Rūstusis) pasiskelbė „visos Rūsios caru” 
— monarchu, vienvaldžiu valdovu. Buvo vainikuotas 
vadinamąja Monomacho kepure — filigranine auksi- 
ne karūna su sabalo kailio apsiuva, brangakmeniais ir 
kryžiumi. XVI a. karai tarp Lietuvos DK ir Rusų vals- 
tybės vyko su permaininga sėkme, bet vis dėlto pa- 
vojus iš rytų darėsi kas kartą grėsmingesnis. Tai vertė 
Lietuvą ieškoti paramos iš Lenkijos karalystės, su ja 
suartėti. 

Lietuvos Didžiojoje Kunigaikštystėje nuo pat Min- 
daugo laikų (XIII a.) lietuvių tautybės diduomenė iš- 
mokdavo kalbėti, kaip tada buvo sakoma, ir rusiškai, 
tiksliau tariant — greta lietuvių gyvenančių rytinių 
slavų kalba, ypač tomis tarmėmis, iš kurių formavosi 
būsimosios baltarusių ir ukrainiečių kalbos. Tačiau nuo 
Jogailos laikų, nuo krikščionybės įvedimo, vis labiau 
suartėjant su Lenkija, Lietuvoje plito ir lenkų kalba, 
pirmiausia tarp didikų ir bajorų per unijas ir per baž- 
nyčią. Lietuvių tautybės ar kilmės didikui, mokan- 
čiam „rusiškai“, pereiti prie lenkų kalbos buvo ne- 
sunku dėl tų kalbų artimumo. Bene pirmieji lenkų 
kalbą Lietuvoje priėmė nuo XV—XVI a. sanvartos tur- 
tingi ir galingi magnatai Radvilos, nors savo tėvyne 
laikė tik Lietuvą ir ją visomis jėgomis gynė. Pirmasis 
privatus dokumentas lenkų kalba parašytas Kėdai- 

niuose 1523 m. (DUNDULIS, p. 47), pirmasis oficialus 
Vilniaus magistrato (miestiečių savivaldybės) aktas — 
1554 m. 1697 metais lenkų kalba, išstūmusi slavų kan- 
celiarinę, buvo paskelbta Lietuvos Didžiosios Kuni- 
gaikštystės raštvedybos kalba. 

Suprantama, lenkų kalbos mokėjimas dar nereiškė 
lietuvių kalbos nemokėjimo. Lietuvių kalba plačiai var- 
tota Vytauto aplinkoje. Prancūzų diplomatas Žilibėras 
de Lanua 1413—1414 m. lankėsi Vilniuje ir Trakuose. 
Jis rašo: „Paskui atvykau į Lietuvos sostinę Vilnių, 
kurioje yra pilis, pastatyta ant labai aukšto smiltingo 
kalno, sutvirtinta akmenimis, žeme ir mūru <...>. Pi- 
lyje ir jos kieme paprastai esti minėtas kunigaikštis 
Vytautas, Lietuvos valdovas. Jis ten turi savo dvarą ir 
savo būstinę <...>. To krašto gyventojai yra krikščio- 
nys <...>. Lietuviai turi savo atskirą kalbą“ (KRAŠTAS 
IR ŽMONĖS, p. 50—51). Reikia manyti, kad Žiliberas 
čia turi galvoje ne tik valstiečius, bet apskritai lietu- 
vių visuomenę. Vytautas kai kuriuos savo reikalavi- 
mus rėmė ne tik paveldėjimo ir nuosavybės, bet ir 
etnoligvistiniais (šiuo atveju lietuvių kalbos) argumen- 
tais. Kai Vengrijos ir Čekijos karalius, Šv. Romos im- 
perijos imperatorius Zigmantas nenorėjo Žemaitijos 
pripažinti Lietuvai, Vytautas 1420 m. nusiuntė jam lo- 
tynišką laišką, kuriame sakoma: „Ši žemė yra mūsų 
tėvonija ir tėviškė pagal teisėtą paveldėjimą <...>; ji 
visada buvo ir dabar yra ta pati Lietuva, nes viena 

kalba ir tie patys žmonės. Kadangi Žemaitija yra žemiau 
negu Lietuva, tai ji ir vadinama Žemaitija, kas lietuviškai 
aiškinama kaip „žemesnė žemė“. Žemaičiai likusią Lietuvą 
vadina Aukštaitija, nes šioji žemė, palyginti su Žemaitija, 
yra aukščiau“ (LIETUVOS ISTORIJOS ŠALTINIAI, p. 92, pa- 
braukta cituojant). 1430 m. vokiškai rašytame laiške 
Vytautas kvietėsi į numatomą savo karūnaciją Vilniu- 
je atvykti iš Prūsijos Vokiečių ordino maršalą (didžio- 
jo magistro dvaro vadovą) H. Holtę. Nurodomas ar- 
gumenias: „...nes Jūs gerai žinote aplinkybes ir mokate 
mūsų krašto kalbą ir galėsite su mūsiškiais gerai su- 
sitarti“ (CODEX, p. 920). Vadinasi, oficialioje Vytauto 
aplinkoje bus galima tartis lietuviškai. Pagaliau yra 
vienas dokumentas, kuris parodo, kad lietuviškai tar- 
pusavyje kalbėdavo Vytautas ir Jogaila. Po Lucko su- 
važiavimo 1429 m., vykstant ginčams tarp lietuvių ir 
lenkų dėl Vytauto karūnavimo karaliumi, Vytautas lo- 
tyniškame laiške primena Jogailai jų pokalbį Lucko 
pilyje. Imperatorius Zigmantas ir Vytautas tada tarėsi 
su Jogaila. Skaitome: „Ir kai buvome priimti Jūsų mie- 
gamajame, pradėjo viešpats Romėnų karalius [Zig- 
mantas] su Jūsų Šviesybe kalbėtis, primindamas va- 
karykštį reikalą [Vytauto karūnavimo projektą], o Jūsų 
Šviesybė tuojau pasakėte, kad Jūs tam pritartute ir 
džiaugtutės. O mes [Vytautas] lietuviškai (originale: 
in litwanico) Jums pasakėme (cituoja savo žodžius lo- 
tyniškai): Viešpatie Karaliau, neskubėkite su tuo reikalu, 

pirma dėl to pasitarkime (CODEX, p. 816). Vytautas tada 
prabilo lietuviškai, kad jo pokalbio su Jogaila nesu- 
prastų Zigmantas. 

Lietuvių kalba diduomenės sluoksniuose vartojama 
ir po Vytauto mirties, bet, deja, tik žodine forma. Iš- 
sirinkę 1440 m., nepaisydami lenkų priešinimosi, Lie- 
tuvos didžiuoju kunigaikščiu trylikametį Jogailos sū- 
nų Kazimierą (nuo 1447 m. lenkai jį paskelbė ir savo 
karaliumi), kuris buvo užaugęs Lenkijoje, Lietuvos po- 
nai, vadovaujami Jono Gostauto, pareikalavo, kad jis 
mokytųsi lietuvių kalbos ir papročių. Apie tai rašo 
Janas Dlūgošas savo lotyniškoje Lenkijos istorijoje, ku- 
rią jis sukūrė Kazimiero valdymo laikais, taigi yra šių 
įvykių amžininkas (gimė 1415 m., mirė 1480 m.). 
J. Dlugošas, nemėgęs lietuvių, pasakoja: „Pagaliau Len- 
kijos ponai, gavę iš kunigaikščio Kazimiero atleidimą 
ir nežymių dovanų, grįžo į Lenkiją <...>. Nedaugelį 
kitų, kurie buvo pasilikę, lietuviai savo neapykanta ir 
persekiojimais vėliau išstūmė iš krašto“. Kazimierui 
„priskyrė lietuvius pareigūnus ir jį mokė savo kalbos 
ir papročių“ (LIETUVOS ISTORIJOS ŠALTINIAI, p. 156). 

Žinome, kad iki pat XV a. pabaigos lietuvių kalba 
greta „rusų“ ir lenkų kalbų buvo vartojama įtakin- 
giausių ponų viešuose reikaluose. Yra išlikusi Gdans- 
ko pasiuntinių ataskaita apie jų pasitarimus Vilniuje 
1492 m. su Kazimieru Jogailaičiu ir didikais. Ataskai- 
toje rašoma, kad jie tarėsi „ir lenkiškai, ir lietuviškai, l 
ir rusiškai” (IABLONSKIS, p. 37). 

Vis dėlto Jogailaičiai jautėsi pirmiausia Lenkijos ka- 
raliais, gyveno daugiausia jos sostinėje Krokuvoje 
ir sulenkėjo. Pvz., Kazimiero Jogailaičio sūnų moky- 
tojas buvo minėtasis J. Dlugošas. Kaip tie sūnūs buvo 
auklėjami, iš dalies galima spręsti iš Venecijos diplo- 
mato Ambrėzijo Kontarinio užrašų apie lankymąsi 
Trakuose 1477 m.: „Karalius Kazimieras tada atsitik- 
tinai buvo Trakuose, į kuriuos aš vykau“. Kitą dieną 
„Mane priėmė pats karalius ir nuvedė į savo kamba- 
rį. Sėdėjo jis garbingoje vietoje kartu su dviem sūnu- 
mis. Norėjo, kad aš paimčiau juos už rankų. Dalyva- 
vo daug didikų, bajorų ir kilmingų riterių. Mano kėdė 
buvo pastatyta viduryje kambario. Norėjau kalbėti pri- 
klaupęs, tačiau karalius neleido ir nenorėjo klausytis, 
kol neatsisėsiu <...>. Po kitų kalbų mane nuvedė į 
rūmus, kur buvo paruošti pusryčiai. Tuojau atėjo ka- 
ralius su sūnumis, jų priekyje su karališku spindeciu 
žengė trimitininkai. Karalius atsisėdo pirmas, jo deši- 
nėje — abu sūnūs <...>. Per pusryčius buvo apie 40 
asmenų. Kai tik nešdavo naujus valgius, trimitininkai 
išeidavo į priekį ir sutrimituodavo“. Po pusryčių, di- 
plomatui išvykstant, Kazimieras pareiškė per vertėją 
(pats turbūt kalbėjo lenkiškai) didžiausią palankumą 
ir draugystę. „Norėjo, kad panašią kalbą man pasa- 
kytų ir sūnūs. Jiems su derama pagarba atsisveiki- 
nus“, Venecijos pasiuntinys išvyko (KRAŠTAS IR ŽMO- 
NES, p. 55). Iš šešių Kazimiero Jogailaičio sūnų keturi 

tapo karaliais. Jie sugebėjo užimti ne tik Lenkijos, bet 
ir Čekijos bei Vengrijos sostus. Buvo vykdoma pla- 
taus masto Jogailaičių programa, kurioje Lietuva vai- 
dino tik pagalbinį, antraeilį vaidmenį. Kazimiero Jo- 
gailaičio sūnūs Aleksandras ir Žygimantas Senasis 
valdė Lietuvą atitinkamai 1492—1506 m. ir 1506—1548 m. 
Jie abu buvo ir Lenkijos karaliai. Nėra žinių, kad 
būtų mokėję lietuvių kalbą. 

Būtina pasakyti, kad XVI a. diduomenė, o vėliau ir 
bajorija, priimdama lenkų kalbą, be kurios negalėta 
bendrauti su valdovo aplinka, vartojo taip pat slavų 
kanceliarinę ir lotynų kalbas, o kai kurie aukštųjų 
sluoksnių atstovai dar mokėjo ir lietuviškai. XVI a. 
lietuvių kalbos autoritetas nebuvo pakirstas. Ją varto- 
jo bajorija, nors stengėsi išmokti lenkiškai. Kalbėta lie- 
tuviškai ir daugiataučiuose miestuose — Vilniuje, Kau- 
ne, Trakuose. Pvz., 1552 m. Žygimantas Augūstas, 
valdęs Lietuvą 1544—1572 m., patvirtino nutarimą dėl 
rinkliavų Vilniaus miesto savivaldybei. Jame pasaky- 
ta, kad „iššaukimas“ turi būti per suolininkus (mies- 
tiečių teismo tarnautojus) garsiai „paskelbtas lenkiš- 
kai ir lietuviškai, ir rusiškai, kad visi, kurie klausė, 
suprastų“. Skelbiama buvo Vilniaus miestiečiams (JAB- 
LONSKIS, p. 38). Kunigaikščiui Mėrkeliui Giedraičiui 
varžantis dėl Žemaičių vyskupo vietos su lenkų tau- 
tybės pretendentu, popiežiaus sprendimą M. Gied- 
raičio naudai 1576 m. nulėmė argumentas, kad jis mo- 

ka lietuvių kalbą (1. LEBEDYS, p. 109—110). Lietuvių 
kalba kartais nuskambėdavo ir labai didelėse iškilmė- 
se. 1589 m. Vilniuje lankėsi Lietuvos didysis kunigaikš- 
tis ir Lenkijos karalius Zigmantas Vaza. Tada buvo 
sukurtas ir įvairiakalbiame rinkinyje išspausdintas ne- 
žinomo autoriaus vadinamasis pirmasis lietuviškas 
hegzamėtras — dviejų dalių nedidelis pasveikinimas: 
Pakvietimas Lietuvos giminės ir Pakvietimas Viešpaties 
Karaliaus. Reikia manyti, kad hegzametras buvo pa- 
deklamuotas valdovo akivaizdoje Vilniaus universi- 
tete. Eilėraštyje lietuvių tauta („giminė“) kviečiama 
linksmintis ir valdovui giedoti „triumfą“, jis vadina- 
mas Jėgėla, t. y. Jogailaičiu, ir sakoma, kad tik tam jis 
yra nemielas, „katras Dievo ir tėvykščios [tėvynės] 
šičia nemyli“ (CHRESTOMATIJA, p. 114). Zigmantas Va- 
za vadinamas Jogailaičiu todėl, kad jo motina buvo 
Žygimanto Senojo duktė Kotryna (tėvas — Švedijos 
karalius Jonas III). 

Bet aukštuomenė ir intelektualai pasaulietiniame gy- 
venime lietuvių kalbai pripažįsta tik parodomąjį vaid- 
menį, suvokia ją kaip garbingą protėvių, o ne dabar- 
ties kalbą. Dėl to lietuviams priekaištavo lenkų 
tautybės humanistas, pirmosios spausdintos (lenkų 
kalba) Lietuvos istorijos — Kronikos (1582) — auto- 
rius Motiėjus Stryjkovskis. Dabartinė Lietuva didžiai 
klystanti, atsižadėdama protėvių kalbos, teigė M. Stryj- 
kovskis (KUOLYS, p. 88). Viename savo eiliuotame 

kūrinyje, aukštinančiame Lietuvos Didžiosios Kuni- 
gaikštystės praeitį, jis rašė: 


Nes matau, kad jums savos lietuvių kalbos jau 
mokytis gėda <...>. 
Gera būtų, jei sava kalba tarp jūsų gyvuotų, 


Nes jūsų sostui totorius ir maskvėnas tarnavo. 


Visuomenės gyvenime lietuvių kalbos gyvybę XVI a. 
apgynė bažnyčia. Lietuvių kalbos vartojimą bažnyčioje 
pripažino ir aukščiausia pasaulietinė valdžia. Nuo 
XVI a. vidurio pradedamos spausdinti lietuviškos re- 
liginės knygos. Tą darbą pradėjo Reformacijos veikė- 
jai, o po keturių —penkių dešimtmečių įsijungė ir ka- 
talikai. Tautos egzistencijai, kultūrai atsivėrė naujos 
perspektyvos. Visa tai vyko Renesanso laikais. 

Atskiras ir labai svarbus klausimas yra lietuvių kal- 
bos vartojimas bažnyčiose. Senameldystė (pagonybė) 
buvo išpažįstama lietuvių kalba. Krikščionybė atėjo 
į Lietuvą iš Lenkijos, Lietuvoje įsikūrė lenkų dvasi- 
ninkų, kuriems lietuvių kalba buvo svetima. Pamažu 
radosi ir lietuvių tautybės kunigų, ypač vikarų — kle- 
bonų padėjėjų. Vis dėlto klebonijų kalba nuo tų se- 
niausių laikų iki XX a. Lietuvoje tapo lenkų kalba. 

Jogaila, pradėdamas 1387 m. Vilniuje lietuvių tau- 
tos krikšto akciją, negalėjo neparūpinti elementarių 
religinių tekstų lietuvių kalba. Apie tai yra šiek tiek 
duomenų. 

Krokuvos universiteto profesorius Mikalojus Koz- 
lòvskis po Jogailos mirties tais pat (1434) metais pa- 
sakytame pamoksle Bazelio (Šveicarija) bažnytiniame 
susirinkime teigė, kad Jogaila „pats vienas mokė juos 
[lietuvius] Tikėjimo išpažinimo [Tikiu Dievą Tėvą] ir 
Viešpaties maldos [Tėve mūsų] <...> ir vienas išvertė 
iš mūsų vietinės kalbos [lenkų] į jų kalbą“ (LEBEDYS, 
PALIONIS, p. 22). Įsteigus Vilniaus (1387) ir Žemaičių 
(1417) vyskupystes, didėjo mokytų žmonių poreikis. 
Jogaila, atnaujindamas 1400 m. Krokuvos universite- 
tą, 1364 m. įsteigtą Lenkijos karaliaus Kazimiero Di- 
džiojo, fundaciniame rašte pabrėžė būtinumą platinti 
krikščionybę Lietuvoje, kad Lietuvos žemių valdinius 
„Šviesos sūnumis paverstume“ (LEBEDYS, PALIONIS, 
p. 22). Jogaila Krokuvos universitete savo lėšomis iš- 
laikė lietuvių ir rusų jaunuolius, kurie, tapę kunigais, 
skleidė tarp tautiečių tikėjimą jų kalba. 

Žinoma, sunku patikėti, kad Jogaila pats būtų iš- 
vertęs lenkišką poterių (maldų, kalbamų atmintinai) 
tekstą į lietuvių kalbą, bet tokį įsakymą duoti ir pa- 
tikrinti, kaip jis įvykdytas, — privalėjo. Tikriausiai po- 
terius į lietuvių kalbą jau anksčiau buvo išvertę pran- 
ciškonų vienuoliai, įsikūrę Vilniuje ne vėliau kaip 
XIV a. pradžioje, tad vyriausiajam kunigaikščiui Jo- 
gailai liko tokį vertimą tik patvirtinti. (Įdomu, kaip 
mokėsi kalbėti poterius krikštijamas pats Jogaila — 
lietuviškai ar lenkiškai?) Ir J. Dlugošas, aprašydamas 

žemaičių krikštą 1413 m., apie kurį informaciją gavo iš 
kitų, nes gimė tik 1415 m., pažymi (nors jis kai ku- 
riuos faktus iškraipo), kad pats Jogaila mokė žemai- 
čius poterių: „Nė vienas iš dvariškių, atvykusių į Že- 
maitiją su karaliumi Vladislovu (toks Jogailos krikšto 
vardas), nemokėjo kalbėti žemaitiškai, todėl Lenkijos 
karalius pats turėjo prabilti, kad žemaičiai priimtų tik- 
rąjį tikėjimą bei religiją. Pirmiausia išmokė juos Vieš- 
paties maldos, po to Tikėjimo išpažinimo ir visų kitų 
tikėjimo tiesų, įeinančių į tą Išpažinimą. Išaiškino, kad 
prieš apsikrikštijant reikia įtikėti. Paskui plačiai juos 
mokė, aiškindamas, kad reikia garbinti ir tikėti tik vie- 
ną Dievą, kad tikras yra vienas Dievas, bet trijuose 
asmenyse, kad jis yra viso pasaulio kūrėjas ir gailes- 
tingiausias atpirkėjas“ (KRAŠTAS IR ŽMONĖS, p. 48). Gal- 
būt čia J. Dlugošas tik apytikriai atpasakojo Jogailos 
veiklą Žemaitijoje, bet kad XIV a. pabaigoje jau buvo 
bent svarbiausi poteriai išversti į lietuvių kalbą, abe- 
joti nereikėtų. Kaipgi kitaip pradėsi mokyti naujo ti- 
kėjimo, jeigu nė poterių tų žmonių kalba neturėsi? Be 
abejo, teisus K. Jablonskis, samprotaudamas papras- 
tai: „Raštas lietuvių kalba turėjo atsirasti XIV a. gale, 
priėmus krikščionybę, bet tų rašytų lietuviškų tekstų, 
vertimų, turėjo būti labai nedaug — patys reikalin- 
giausieji tikybiniai tekstai“ (ĮABLONSKIS, p. 45). 

XV a. lietuviškų religinių raštų turėjo pamažu dau- 
gėti. Bet nežymiai, nes ir Lenkijoje to meto lenkiškų 

tekstų maža. Padėtis keitėsi XVI a. pradžioje. „Vie- 
nuolynų lietuviški pamokslininkai, parapijų bažnyčių 
vikarai ir mokytojai, vartoję bažnyčioje ir mokykloje 
lietuvių kalbą, negalėjo kiekvieną kartą žodžiu versti 
į lietuvių kalbą tekstus, turėjo turėti ar pačių paruoš- 
tus, ar nusirašytus iš kitų reikalingiausius evangelijų 
tekstus, katekizmą, žymesnius pamokslus ir t. t.” 
(JABLONSKIS, p. 45). Vilniaus miestiečiams skirtoje 
Šv. Jonų bažnyčioje 1521 m. pamokslai sakomi lietuviš- 
kai ir lenkiškai. 1501 m. Vilniaus pranciškonų vienuo- 
lyne buvo lietuvių pamokslininkas Vaitkus, 1522 m. — 
lietuvių išpažinties klausytojas Jonas iš Vilniaus 
(JABLONSKIS, p. 38, 41). Tačiau lietuvių kalbos padėtis 
Lietuvos bažnyčiose, parapijoms vadovaujant dau- 
giausia lenkų tautybės klebonams, buvo prasta, ją rei- 
kėjo paremti. Tai ir buvo daroma, bet, matyt, be dides- 
nių rezultatų. Yra žinoma keletas valdžios potvarkių, 
kuriais reikalaujama turėti bažnyčiose kunigų, mokan- 
čių lietuvių kalbą. Potvarkius skelbė valdovai Alek- 
sandras 1501 m., Žygimantas Senasis 1511 m. ir 1524 m. 

Vis dėlto 1528 m. Vilniaus vyskupijos statutai nu- 
statė, kad lietuviškose srityse krikštijant vaiką krikšto 
formulė būtų sakoma ne lietuviškai, o lotyniškai, nes 
kunigas dažnai lietuvių kalbos nemoka (1. LEBEDYS, 
p. 176). 

Vis aktyviau reikšdamiesi visuomeniniame gyveni- 
me, Lietuvos bajorai „kėlė viešumon ir savąją kalbą 

ta forma, kuria ji buvo vartojama, būtent šnekamo- 
sios kalbos forma“. Kalbos klausimas kilo visų pirma 
bažnyčioje. Iš klebonų reikalaujama laikyti lietuvių kal- 
bą mokančius vikarus. Taip pat įsakoma prie parapi- 
nių bažnyčių turėti mokyklas, kuriose būtų mokoma 
lietuvių ir lenkų kalbomis (JABLONSKIS, p. 42—43). 
Apie XVI a. vidurį Vilniaus vyskupystės lietuviškojo- 
je dalyje galėjo būti daugiau kaip 50 mokyklų — maž- 
daug kas trečioje parapijoje (TUMELIS, p. 13). 

Ypač svarbi 1528 m. žinia. Tais metais Vilniaus vys- 
kupystės sinodas (dvasininkų susirinkimas) įsakė sta- 
tyti prie bažnyčių ir aprūpinti „patogias mokyklas ir 
namus besimokančiai jaunuomenei gyventi“, laikyti 
mokytojus, kurie, be kitų dalykų, „savo mokiniams 
teisingai aiškintų šventąsias evangelijas bei Povilo laiš- 
kus lygiai abiem, lietuvių ir lenkų, kalbomis (LEBE- 
DYS, PALIONIS, p. 24). Evangelijos ir apaštalo Povilo 
(Pauliaus) laiškai įeina į Naująjį testamentą. Toks si- 
nodo reikalavimas leidžia manyti, kad tuo metu jau 
buvo lietuviškų vertimų iš Naujojo testamento, nes 
kitaip būtų nelogiška reikalauti tuos dalykus aiškinti 
lietuviškai. 

Lietuvių kalbos vartojimą bažnyčiose XVI a. pra- 
džioje ir anksčiau svariai argumentuoja 1962 m. radi- 
nys Vilniaus universiteto Mokslinėje bibliotekoje. Bib- 
liotekos darbuotoja O. Matusevičiūtė, tvarkydama 
senuosius fondus, rado lietuviškus poterius (24 eilu- 

tes), ranka įrašytus lotyniškos knygos paskutiniame 
tuščiame puslapyje. Knyga Tractatus sacerdotalis 
(„Traktatas kunigams“) išleista 1503 m. Vakarų Euro- 
poje (Strasbūrė). Joje rašoma apie sakramentus ir ki- 
tus kunigams svarbius dalykus. Knyga įrišta drauge 
su kitomis trimis knygomis į vieną konvoliutą (rinki- 
nį). Taigi ji visą laiką buvo Vilniuje. Įrašyti šie pote- 
riai: Tėve mūsų, Sveika Marija ir Cikiu ingi Dzievą 
Tėvą. Tekstas užrašytas XVI a. pradžioje, gal net 
pirmajame dešimtmetyje, ir yra senesnio vertimo iš 
lenkų kalbos nuorašas (LEBEDYS, PALIONIS, p. 31, 33). 
Tad lietuvių raštijos pradžią, remiantis šiuo faktu, rei- 
kia nukelti į XV a., nors tikriausiai dalis poterių, kaip 
kalbėjome, į lietuvių kalbą buvo išversti XIV a. pabai- 
goje, pradedant lietuvių tautos krikštą. 

Seniausias lietuviškas rankraštinis tekstas — labai 
prasmingas, daug ką pasakantis. Jis rodo, kad tautos 
religinis mokymas prasidėjo nuo pačių svarbiausių 
maldų, kuriose aiškinami krikščionybės pagrindai. 
„Tėve mūsų“ ir „Cikiu ingi Dzievą Tėvą“ („Tikiu Die- 
vą Tėvą“) yra būtent tie poteriai, kurių, kaip teigia 
M. Kozlovskis ir J. Dlugošas, Jogaila mokė lietuvius. 
„Tėve mūsų“ — tai pirmieji žodžiai maldos, kurią 
kalbėti apaštalus išmokė Jėzus Kristus, todėl ji vadi- 
nama Viešpaties (Kristaus) malda, lotyniškai Oržtio 
Dominica. „Tikiu Dievą Tėvą“ yra malda, kurią kalbė- 
davo apaštalai, todėl vadinama „[Apaštalų] Tikėjimo 


26 


išpažinimu“, lotyniškai Syribolum fidei. „Sveika Mari- 
ja“ prasideda angelo pasveikinimu Marijai. Lotyniš- 
kai ši malda vadinasi Angėlica salutūtio. Lietuviškai 
užrašytas trumpasis, paplitęs Viduramžiais tos mal- 
dos variantas. Pagal pirmuosius žodžius maldos dar 
vadinamos lotyniškai: Pžter nòster — „Tėve mūsų“, 
Ave Maria — „Sveika Marija“, Crėdo — „Tikiu“. 

Poteriai supažindino lietuvius su svarbiausiais ka- 
talikybės teiginiais: yra vienas Dievas trijuose asme- 
nyse — Tėvas, Sūnus ir Šventoji dvasia; Dievas sukū- 
rė dangų ir žemę; viskas priklauso nuo jo valios; Dievo 
vienintelis sūnus — Jėzus Kristus, kuris išganys žmo- 
niją; jo motina — Marija, labai maloninga. Kalbantieji 
poterius pasižada visu tuo tikėti. Tie teiginiai keitė 
lietuvių senameldiškas tradicijas. Naujoji religija Lie- 
tuvoje įsigalėjo pamažu. Tiesa, ją greit priėmė diduo- 
menė ir bajorija, miestiečiai, tačiau kaime šis procesas 
truko apie tris šimtus metų. 

Lietuviškojo teksto autorius ir konvoliuto savinin- 
kas buvo kunigas, greičiausiai priklausęs pranciško- 
nų vienuolių ordinui ir dirbęs Vilniuje. Jo šnekta ieško- 
tina Vilniaus krašte, galbūt Dieveniškių-Trobį-Lazū- 
nų ruože (1. ZINKEVIČIUS, p. 238). Trėbos ir Lazūnai 
dabar priklauso Baltarusijai, yra Gardino srities Vijõs 
rajone. Pagal tarmę poterių tekstas labai artimas va- 
dinamajam rytiniam raštų kalbos variantui, kuris rė- 
mėsi Lietuvos valstybės centro šnekamąja kalba ir bu- 
vo vartojamas Vilniaus vyskupystėje. 

Prieš atsirandant lietuvių raštijai ir jos kūrimosi pra- 
džioje (XIV—XV a.) Vilnius buvo didelis miestas, ga- 
lingos valstybės — Lietuvos Didžiosios Kunigaikštys- 
tės — sostinė. Galėjo turėti apie 20—30 tūkstančių 
gyventojų. Lenkų kalba tuo laiku dar menkai tepap- 
litusi. Lietuviškos buvo Vilniaus apylinkės. Mieste 
daugiausia kalbėta lietuviškai, rytinių slavų tarmėmis, 
iš kurių atsirado ir baltarusių kalba, taip pat vokiš- 
kai, totoriškai, žydiškai. Vilniuje vartotam kalbos va- 
riantui būdingos rytų aukštaičių ir dzūkų kalbinės ly- 
tys. Šis variantas formavosi Vilniuje kaip miesto 
šnekamoji lietuvių kalbos koinė, t. y. bendrinė kalba, 
susidariusi iš giminingų tarmių kurios nors vyraujan- 
čios tarmės pagrindu. Miesto koinė visada turi dides- 
nį prestižą negu atskira tarmė, todėl vartojama vie- 
šumoje. Tad poteriai svarbūs ir tuo, kad parašyti vil- 
nietiškai. 

Bet reikia žinoti, kad Lietuvoje tuo metu radosi ir 
kitas raštų kalbos variantas — vidurinis. Jis kūrėsi 
Žemaičių vyskupystėje vakarų aukštaičių tarmės Lie- 
tuvos vidurio žemumoje (Nevėžio baseinas) pagrin- 
du. Žymiausias vidurinio raštų kalbos varianto atsto- 
vas yra Mikalėjus Daukša, parengęs Vilniuje išleistas 
knygas — Katekizmą (1595) ir Postilę (1599). Supranta- 
ma, prieš pasirodant viduriniu variantu parašytoms 
knygoms, turėjo būti to varianto rankraščių, taip pat 
ir poterių. Tačiau arba jų neišliko, arba iki šiol nesu- 
rasta. 

Seniausiojo lietuviško rankraščio reikšmę reikia pa- 
brėžti dar keliais požiūriais. Jis, nors ir nedidelis, la- 
bai svarbus lietuvių kalbos ir tarmių istorijai studi- 
juoti. Be to, lyginamas su vėlesniais tekstais, parodo, 
kaip buvo kuriamas ir vėliau nusistovėjo lietuviška- 
sis poterių kanonas — vienodas, visiems privalomas 
kalbėjimas. Yra dar vienas dalykas, susijęs ir su kal- 
bos, ir su kultūros istorija: pirmaisiais krikščioniškų 
tekstų vertimais į lietuvių kalbą pradedamas kurti 
naujas stilius, paremtas bibline-evangeline retorika. At- 
siranda kalbos figūrų, kurių anksčiau negalėjo būti — 
emocingi kreipiniai, prašymai, pripažinimai, prisipa- 
žinimai, pasižadėjimai. Tiesa, mes nežinome, kokio- 
mis formulėmis senūmeldžiai lietuviai kreipdavosi 
į savo dievus ir dievaičius, bet tokio asmeninio, vidi- 
nio santykio tikriausiai nebuvo. Atsivėrė naujas toli- 
mų kraštų koloritas. Keitėsi senųjų religinių-mitolo- 
ginių sąvokų prasmė. Tokie įvaizdžiai kaip dangus, 
dangūs, žemė, Dievas, Dvasia, šventieji paimami iš iki- 
krikščioniškos kultūros, bet dabar jie įgauna naują tu- 
rinį: Dievas tėvas, Šventa dvasia, šventųjų draugystė. To- 
kias naujoves randame trumpame 24 eilučių poterių 
tekste. Nepalyginamai didesniu mastu su šiomis pro- 
blemomis susidūrė Mažvydas, nors jis jau galėjo rem- 
tis tam tikra lietuviškų religinių rankraščių tradicija. 
Sioje tradicijoje susipynė sukrikščionintos senameldys- 
tės sąvokos, lenkiškų raštų ir žodžių pavyzdžiai, seni 

skoliniai iš stačiatikių rytinių slavų, anksčiau apkrikš- 
tytų negu lietuviai laikų (bažnyčia, Kalėdos, Velykos, 
krikštas ir t. t.). 

Čia minėtinas ir S. Narbuto 1986 m. Lietuvos knygų 
rūmuose rastas lotyniškas mišiūlas, kunigų vartoja- 
mas per pamaldas. Jis išleistas 1501 m. Lionė (Pran- 
cūzija). Paraštėse užrašyta daugiau kaip 90 lietuviškų 
žodžių ir frazių, išverstų iš lotynų kalbos. Įrašai gali 
būti iš XVI a. pradžios. Tai įrodymas, kad kunigai 
vartojo bažnyčioje lietuvių kalbą. Knyga susijusi su 
Lietuvos pranciškonais. Bažnyčiai prireikė turėti lie- 
tuviškų tekstų. Įrašų autorius, kaip rodo tarmė, kilęs 
iš Vilniaus krašto, nuo Trakų-Eišiškių (NARBUTAS; 
1. ZINKEVIČIUS, p. 239—240). 


MARTYNO MAŽVYDO VAIKYSTĖS 
IR JAUNYSTĖS METAIS Į LIETUVĄ ATĖJO 
RENESANSAS IR REFORMACIJA 


Renesansas — prancūziškos kilmės žodis, 
kuriuo apibūdinama ištisa epocha Europos istorijoje. 
Renaissance — prancūziškai atgimimas. Atgimė susi- 
domėjimas Antikos kultūra, mokslu, lotynų ir graikų 
kalbomis, buvo suprasta, kad senovė sukūrė daug ver- 
tybių, iš kurių reikia mokytis. Prasidėjo Antikos kul- 
tas, vadinamas humanizmu, pabrėžiančiu žmogaus ga- 
limybes. Renesanso žmogus jautėsi stipria ir veiklia 
asmenybe, galinčia daug ką nulemti gyvenime. Įsiga- 
lėjo nuostata, kad viena svarbiausių žmogaus dory- 
bių yra pilietiškumas ir tarnavimas savo tėvynei, vals- 
tybei. Renesansas pagilino žmogaus savimonę, jis 
suvokė priklausąs savo tautai. 

Naująsias idėjas XVI a. I—IV dešimtmetyje 
energingai įgyvendinti imasi Albertas Gostautas (apie 

1480—1539). Jis 1522 m. tapo Vilniaus vaivada — di- 
delės ir valstybėje svarbiausios teritorijos (Vilniaus vai- 
vadijos) administratoriumi, teisėju, pašauktinės bajo- 
rų kariuomenės vadu. Ve ivadas didysis kunigaikštis 
skirdavo iki gyvos galvos. Tais pačiais metais A. Gos- 
tautas gavo ir Lietuvos kanclerio — vyriausybės 
vadovo, tvarkiusio didžiojo kunigaikščio ir Ponų ta- 
rybos reikalus, — pareigas. A. Gostautas buvo sava- 
rankiškas, nepataikavo Lenkijos didikams. Istorinis 
Gostauių giminės lizdas yra Geranūinys Ašmenės že- 
mėje. Jie priklausė etnografiniam lietuvių plotui (da- 
bar Baltarusija, Gafdino sritis, Vijos raj., apie 10 km 
į pietus nuo Dievėniškių, prie Lietuvos sienos). Gimi- 
nė iškilo XIV a. pabaigoje. A. Gostauto senelis Jonas 
Gostautas buvo vienas įtakingiausių pareigūnų Vy- 
tauto laikais ir po jo mirties. 

Su A. Gostautu ir jo sūnumi Stanislovu (pirmuoju 
Barboros Radvilaitės vyru) ryšius palaikė ir buvo jų 
globojamas Mažvydo pirmtakas A. Kulvietis. A. Gos- 
tautas galėjo mokėti lietuviškai. Jis reikalavo, kad Lie- 
tuvos vienuoliams vadovautų tie, kuriems lietuvių kal- 
ba — gimtoji. A. Gostautas rėmėsi ir stačiatikiais, 
kurių būta jo giminėje, bet pats buvo, suprantama, 
katalikas, nors politiką vertino ne mažiau už religiją, 
nes palaikė gerus santykius su Prūsijos kunigaikščiu 
liuteronu Albrechtu, apie kurį dar daug kalbėsime. 

A. Gostautas save, kaip lietuvį, kėlė aukščiau už 
Lietuvos Didžiosios Kunigaikštystės slavus, o Lietu- 


32 


vos valstybę laikė garbingesne už Lenkijos Karalystę. 
Lietuvos kunigaikštystė, jo supratimu, „esanti lietu- 
vių suręsta ir šių nuo vidaus kitataučių gaivalų sergs- 
tima šalis“ (KUOLYS, p. 32). 

A. Gostauto iniciatyva ir jam vadovaujant XVI a. 
II-III dešimtmetyje buvo sukurti slavų kanceliarinė 
kalba nauji Lietuvos metraščiai: Vidurinysis sąvadas 
(„Lietuvos ir Žemaičių Didžiosios Kunigaikštystės 
metraštis“) ir Platusis sąvadas („Bychovco kronika“) 
(JASAS, p. 30). Šie sąvadai pasižymi labai stipriais tauti- 
niais akcentais ir yra pirmasis bandymas parašyti iš- 
tisinę Lietuvos istoriją. Plito rankraštiniais nuorašais. 

Juose aiškinama, kad lietuviai kilę iš romėnų kil- 
mingų šeimų, kurios, vadovaujamos didiko Palemo- 
no, krikščioniškosios eros pradžioje atvyko į Lietuvą 
ir čia įkūrė galingą valstybę. Romėniška kilmė Rene- 
sanso laikais buvo pati garbingiausia. Sudėti labai 
svarbūs akcentai, parodantys lotyniškai lietuvišką 
valstybės prigimtį. Palemono vaikaitis Kežnius įkūrė 
sostinę Kefnavę ir davė valstybei vardą. Jis atsirado, 
susiliejus dviem lotyniškiems žodžiams litus ir tuba 
(lietuviškai krantas ir vamzdis) — mat gyventojai ana- 
me Neries krante grojo vamzdžiais... Gediminas Lie- 
tuvos sostinę perkėlė iš Kernavės į Senuosius Trakūs, 
O paskui į Vilnių. Taip įtvirtinama lietuviška Gedimi- 
naičių dinastija. Anksčiau kunigaikštis Narimantas da- 
vė Lietuvai valstybės herbą — šarvuotą raitelį su pa- 

keltu kalaviju (Vytį). Didysis kunigaikštis Šventarūgis 
įkūrė Vilniuje lietuvių religijos centrą, čia paskyrė de- 
ginti valdovų palaikus. Visi šie pasakojimai, kuriuose 
susimaišo tiesa ir išmonė, papildomi senovės padavi- 
mais apie kunigaikštienę Pajautą, kurią žmonės po jos 
mirties laikė deive, apie Gedimino sapną ir Vilniaus 
įkūrimą, apie Kęstučio vedybas su Birute. Daug isto- 
rinių pasakojimų apie Lietuvos didžiųjų kunigaikščių 
pergalingus karo žygius (pvz., Algirdas, prijojęs prie 
Maskvos Kremliaus sienos ir atrėmęs į ją savo ietį, 
sušunka galingu balsu: „Maskvos didysis kunigaikš- 
ti, atmink, kad lietuvių ietis stovėjo prie Maskvos!“ 
(JASAS, p. 79). Aprašant Žalgirio mūšį (1410) visi nuo- 
pelnai atiduodami Lietuvai. 

XVI a. pradžioje, kai buvo rašomi naujieji metraščių 
sąvadai, lietuvių kalba priartėja prie oficialaus, viešo 
vartojimo pasaulietiniuose raštuose, nors tas lemtin- 
gas slenkstis ir neperžengtas. Metraščiuose atsiranda 
lietuviškų asmenvardžių su lietuviškomis galūnėmis 
Giedrus (Giedrius), Grovžys (Graužys) ir kt. Kaip rodo 
senameldžių žynio Lizdeikos vardo aiškinimas (buvo 
rastas erelio lizde), padavimas apie Gedimino sapną 
ir Vilniaus įkūrimą, o turbūt ir kiti dalykai buvo pa- 
sakojami lietuviškai, tik rašomi slaviškai. 

Istorikai yra pareiškę nuomonę, kad „tenka kalbėti 
apie A. Goštauto kultūrinio (o jei norime, ir literatū- 
rinio) ratelio veiklą XVI a. 3—4 dešimtmetyje“ (LA- 

ZUTKA, GUDAVIČIUS, RUZAS). Yra pagrindo spėti, kad 
tie mokyti žmonės nebuvo abejingi ir lietuviškų raštų 
galimybei. Šią problemą aktualizavo įsitikinimas, kad 
lietuvių kalba kilusi iš lotynų kalbos. Mykolo Lietu- 
vio slapyvardžiu prisidengęs autorius apie 1550 m. 
Žygimantui Augustui Vilniuje įteikia lotyniškai para- 
šyto traktato rankraštį. Jis žinomas iš plačių fragmen- 
tų, išleistų Bazelyje (Šveicarija) 1615 m., ir pavadintas 
Apie totorių, lietuvių ir maskvėnų papročius. Lenkų isto- 
rikas J. Ochmanskis įtikinamai teigia, kad Mykolas 
Lietuvis — tai A. Gostauto raštinės sekretorius, bajo- 
ras nuo Maišiagalos Vaclovas Mikalojaitis. Viename 
1534 m. dokumente jis vadinamas „lotyniškuoju ir lie- 
tuviškuoju sekretoriumi“ (ACTA TOMICIANA, p. 284). 
Mykolas Lietuvis gvildena lietuvių kilmės iš romėnų 
klausimą. Atkreipia dėmesį į tai, kad iki krikščiony- 
bės įvedimo lietuviai, kaip ir graikai bei romėnai, gar- 
bino upes, miškus, degino mirusius. O svarbiausias 
lietuvių romėniškos kilmės argumentas yra lietuvių 
ir lotynų kalbų panašumas, nors lietuviai ir nesuge- 
bėjo išlaikyti grynos lotynų kalbos. Kaip tikras huma- 
nistas, Mykolas Lietuvis pateikia 74 lotyniškus žo- 
džius, kurie ir forma, ir prasme labai panašūs į 
lietuviškuosius. Kai kurie atvejai tikrai efektingi: un- 
da (vanduo, tarmėse unduo), tu (tu), dentes (dantys), gen- 
tes (gentys), tres (trys) ir t. t. Vienas žodis duotas abiem 
kalbomis: ignis — ugnis. Taip buvo pakeltas lietuvių 

kalbos prestižas, tačiau nepadaryta išvada, kad lietu- 
viai ir rašytų savo kalba, leistų knygas. Jis tik siūlė 
nebesimokyti slavų kanceliarinės kalbos, kuri lietu- 
viams svetima, o pereiti prie savo protėvių lotynų kal- 
bos ir ją visur valstybėje vartoti. Tai reiškė Lietuvos 
Didžiosios Kunigaikštystės savitumo ugdymą. 

Lietuvių kalbos ir valstybės kildinimas iš Antikos 
Vilniaus šviesuoliams buvo savaime aiškus. Niekas 
Lietuvoje to neneigė. Tad ir Mažvydas bei kiti lietu- 
vių raštijos pradininkai, matyt, taip pat galvojo. Ta- 
čiau konkrečių faktų, kad Mažvydas būtų tuo pasirė- 
męs, nėra. Galbūt todėl, kad Mažvydui ir kitiems 
pirmiesiems lietuvių liuteronams pirmiausia rūpėjo 
praktinis gimtosios kalbos ugdymas, o ne teorijos. 

A. Gostautas nuveikė dar vieną didžiulės kultūri- 
nės ir politinės reikšmės darbą, kurio Mažvydas, kaip 
LDK žmogus ir pilietis, negalėjo nežinoti: jis organi- 
zavo Pirmojo Lietuvos statuto — įstatymų rinkinio — 
sudarymą ir jam vadovavo. Statuto originalas (rank- 
raštis parašytas slavų kanceliarinė kalba, tačiau neiš- 
likęs; tėra tik nuorašai) buvo patvirtintas 1529 m. Vil- 
niaus seime. Šis įstatymų kodeksas reiškė, kad 
Lietuvoje prasidėjo teisinės valstybės kūrimas, ryž- 
tingas perėjimas nuo paprotinės teisės prie rašytinės. 
Platintas rankraštiniais nuorašais. 

Prie Pirmojo statuto buvo pridėta A. Gostauto 
parašyta slavų kanceliarinę kalba (yra ir lotyniškas, 

ir lenkiškas variantai) prozinė panegirika Žygimantui 
Senajam. Vėl girdėti labai ryški lietuviška gaida. 
A. Gostautas palygina Lenkijos karalių Kazimierą Di- 
dijį (valdė 1333—1370) ir Žygimantą Senąjį (valdė 
1506—1548). Lenkijos ponai, sako A. Gostautas, Kazi- 
mierą pavadino Didžiuoju dėl to, kad jis Lenkijoje 
pastatė keletą mūrinių miestų ir pilių. Bet „dešimt 
kartų“ didesnis Žygimantas Senasis. Jam valdant lai- 
mėta daug mūšių ginant valstybę, o svarbiausia — 
sutvarkyti įstatymai. „Todėl tas šviesusis karalius di- 
dysis Žygimantas ir didysis Lietuvos kunigaikštis dar- 
bais yra susilyginęs su pirmuoju savo šlovingu sene- 
liu didžiuoju karaliumi Vladislovu [Jogaila] ir savo 
dėde [antros eilės] didžiuoju kunigaikščiu Vytautu. 
Kaip anie šlovingieji karaliai mus išmokė krikščionių 
tikėjimo, taip šis šlovingas šviesusis karalius mus iš- 
mokė vykdyti teisingumą“ (DZIALYNSKIS, p. 92—95). 
Vadinasi, didelių reformų vykdytojas A. Gostautas pa- 
rengtą Pirmąjį Lietuvos statutą prilygina Lietuvos 
krikštui, suvokia jį kaip Jogailos ir Vytauto reformų 
tęsinį. 

Tokioje reformų atmosferoje Lietuvoje XVI a. pir- 
mojoje pusėje pradėjo savo veiklą Mažvydas ir jo 
pirmtakai — A. Kulvietis, S. Rapolionis, J. Zablockis. 
Labai galimas daiktas, kad tada Vilniuje šių pirmųjų 
lietuvių humanistų aplinkoje ir gimė lietuviškos kny- 
gos idėja. 


I 
REFORMACIJOS SĄJŪDIS 


Martyno Mažvydo, jo pirmtakų ir pagalbi- 
ninkų jaunystės metų Vokietiją, Prūsiją, Lenkiją ir 
daug kitų kraštų Europoje sujudino naujas krikščio- 
nių religinis ir visuomeninis sąjūdis — Reformacija. 
Jis nulėmė A. Kulviečio, S. Rapolionio, J. Zablockio, 
Mažvydo ir kitų likimą, davė lietuvių tautai knygą. 

Lotyniškai reformatio reiškia „pertvarkymas“. Refor- 
macijos veikėjų tikslas buvo pertvarkyti, reformuoti 
katalikų tikėjimą. Reformacijos pradininkas yra Vo- 
kietijos miesto Vitenbergo universiteto Biblijos profe- 
sorius (nuo 1508), mąstytojas, teologas, buvęs vienuo- 
lis Martynas Liuteris (Lather) (1483—1546). Jau ir 
anksčiau būta sumanymų reformuoti Katalikų Bažny- 
čią. Minėtini anglas Džonas Viklifas (Wycliffe, tarp 1320 
ir 1330—1384), čekas Janas Husas (Hus, 1371—1415). 

M. Liuteris 1517 m. Vitenberge paskelbė 95 tezes, 
kuriomis stojo prieš Romos popiežių. Buvo apkaltin- 
tas erezija (prieštaravimu Bažnyčiai). Tezėse skelbė, 
kad išganymą žmogus gali pelnyti ne gerais darbais 
(maldomis, pasninku, šventų vietų lankymu, aukomis 
bažnyčiai), o tik tikėjimo nuoširdumu, lot. k. sòla fide. 
Teigė, kad religinių tiesų šaltinis yra ne dvasininkai, 
o tik Šventasis Raštas — sòla Scriptūra. Kritikavo prie- 
vartinį indulgefcijų platinimą. Indulgencija (lot. „at- 
leidimas“) — popiežiaus vardu išduodamas raštas už 
tam tikrą sumą, paaukotą bažnyčių statybai ar kit- 
kam, kuriuo sutrumpinamas atgailos laikas. Kviečia- 
mas į bažnytinį teismą Romoje M. Liuteris neatvyko, 
todėl buvo popiežiaus Leono X ekskomunikuotas, t. y. 
atskirtas nuo Bažnyčios. M. Liuteris siūlė Šv. Romos 
imperatoriui Karoliui V atimti iš popiežiaus Romą, o 
bažnyčių žemes Vokietijoje sekuliarizuoti — perduoti 
pasaulietinei valdžiai. Imperatorius Liuteriui ir jo ša- 
lininkams atėmė pilietines teises. M. Liuteris slapstėsi 
Vartburgo pilyje (1521—1522), kur išvertė į vokiečių 
kalbą Bibliją, išleistą 1534 m. Paskui atsidėjo teologi- 
jai ir diskusijoms Vitenbergo universitete. 

1529 m. Špėjerio miesto seime M. Liuterio šalinin- 
kai (6 kunigaikštystės ir 14 Vokietijos miestų) protes- 
tavo prieš katalikų daugumos nutarimą sustabdyti Re- 
formaciją. Taip atsirado protestantizmo terminas, kuris 
apima ne tik liuteronybę, bet ir kitas religines kryptis, 
taip pat atskilusias nuo katalikybės. Iš jų nuo XVI a. 

vidurio (maždaug 1553 m.) Lietuvoje paplito kalviniz- 
mas, patraukęs daugelį didikų. Kalvinizmo kūrėjas yra 
Jonas Kalvinas (Jean Calvin, 1509—1564), prancūzas. 
Studijavo Paryžiuje. Paveiktas M. Liuterio idėjų, 1533 m. 
perėjo į protestantizmą, netrukus emigravo į Švei- 
cariją ir savo mokslą ėmė skelbti Ženevoje, kurioje 
įsigalėjo jo šalininkai. Kalvinizmą Lietuvoje ypač rė- 
mė įtakingiausi didikai Mikalojus Radvilė Juodasis 
(1515—1565) ir jo pusbrolis Mikalojus Radvilė Rudasis 
(1512—1584). 

Liuteronybė yra seniausia ir labiausiai paplitusi pro- 
testantizmo kryptis (apie 80 milijonų tikinčiųjų). Ta 
proga pasakytina, kad protestantizmas yra viena iš 
trijų krikščionybės šakų šalia katalikybės ir stačiati- 
kybės. Visi krikščionys tiki Jėzų Kristų. Pasaulyje ka- 
talikų yra apie 800 milijonų, protestantų — 350 mili- 
jonų, stačiatikių — 120 milijonų, tad iš viso krikščionių 
pasaulyje — apie 1,5 milijardo. Krikščionybė yra vie- 
na iš trijų svarbiausių pasaulinių religijų greta budiz- 
mo (apie 300 milijonų) ir islamo (apie 800 milijonų). 

Liuteronai ir kalvinistai oficialiai vadinami evange- 
likais liuteronais ir evangelikais reformatais. 

Svarbiausi liuteronybės teiginiai yra šie. 

Tikėjimas į Jėzų Kristų ir jo dieviškąją malonę su- 
teiks žmogui pomirtinį išgelbėjimą, bet ne Bažnyčios 
pastangos ar žmogaus „geri darbai“. Tikėjimo šaltinis 
.„ yra Apreiškimas, kurį Dievas perdavė žmonėms per 
Šv. Raštą (Bibliją). Todėl pamokslų sakymas per pa- 


43 


maldas, Biblijos skaitymas namuose yra svarbiausias 
dalykas liuteronui. Liuteronai, skirtingai negu katali- 
kai, nepripažįsta Tradicijos (ankstyvųjų religinių: filo- 
sofinių raštų, religinės valdžios direktyvų), popiežiaus 
pirmenybės, individualios išpažinties, Marijos, šven- 
tųjų ir relikvijų kulto, atlaidų, skaistyklos, vienuolių 
ordinų, celibato (privalomos viengungystės). Liutero- 
nybei būdingi tautiniai bruožai, todėl Bažnyčia pa- 
valdi valstybei, apeigose nuo pat XVI a. vartoja tikin- 
čiųjų gimtąsias kalbas, o ne lotynų kalbą. Liuteroniz- 
mas jau XVI a. paplito Vokietijoje, ypač šiaurinėje jos 
dalyje, Skandinavijos šalyse (Danijoje, Švedijoje, Nor- 
vegijoje, Suomijoje, Islandijoje), Latvijoje, Estijoje. 

Be M. Liuterio, liuteronybės kūrėju laikomas ir Pi- 
lypas Melūnchtonas (Švarcerd, Schwarzerd, 1497—1560) 
— vokiečių humanistas, teologas, biblistas, Vitenber- 
go universiteto profesorius, M. Liuterio bendražygis. 
Bendruosiuose teologijos principuose ir Augsburgo 
išpažinime išdėstė liuteronybės pagrindus. Siejo liute- 
ronybę su graikų ir romėnų kultūra, diegė Antikos 
studijas Vokietijos mokyklose ir universitetuose. P. Me- 
lanchtonas siekė, kad būtų sudaryta Augsburgo reli- 
ginė taika (1555), pripažinusi protestantizmą 
pagal principą cilius rėgio, ėius religio — t. y. „kieno 
valdžia, to ir religija“, kai šalies valdovas nustato sa- 
vo valdiniams religiją. Kiti liuteronizmo pagrindai, o 
jie remiasi Naujuoju testamentu, išdėstyti M. Liuterio 
Didžiajame ir Mažajame katekizmuose. 

REFORMACIJA LIETUVOJE 
IR PRŪSIJOJE 


Reformacijos sąjūdis atsirito į Lietuvą jau 
antrajame XVI a. ketvirtyje, stipriai reiškėsi amžiaus 
viduryje, o apogėjų pasiekė 1560—1570 m. Iki am- 
žiaus vidurio plito liuteronybė, o vėliau kalvinizmas 
(1. LEBEDYS, p. 26—27). Nuo 1570 m. Reformacija su- 
sidūrė su vis labiau stiprėjančia Kontrreformacija. Ka- 
talikų Bažnyčia siekė susigrąžinti prarastas pozicijas. 
Reformacijos padariniams likviduoti Italijos mieste Tri- 
dentė buvo sušauktas Visuotinis Katalikų Bažny- 
čios Susirinkimas, kuris vyko su pertraukomis 1545— 
1563 m. Tridento Susirinkimo nutarimais prasidėjo 
Kontrreformacija, trukusi iki XVII a. pabaigos. Vyko 
aštri polemika tarp abiejų pusių, katalikai pradėjo leisti 
Draudžiamyjų knygų sąrašą (lot. k. Iūdex librorum 
prokibit6ėrum). 1603 m. Krokuvoje išėjo toks sąrašas, 

skirtas Lenkijai ir Lietuvai. Draudžiamųjų sąraše bu- 
vo žymiausi XVI a. Lietuvos ir Lenkijos protestantai, 
tarp jų — Lietuvos publicistas, evangelikų reformatų 
veikėjas Afidrius Volūnas (apie 1530—1610). Kontrre- 
formacijos stipriausia jėga tapo Jėzuitų katalikų vie- 
nuolių ordinas, lot. k. Societas Jžsu — Jėzaus draugija. 
Ordiną 1534 m. Paryžiuje įsteigė ispanas Ignotas Lo- 
jola (1491—1556), 1622 m. katalikų paskelbtas šven- 
tuoju. Popiežius Paulius III 1540 m. ordiną patvirti- 
no. Jėzuitai kovojo su Reformacija mokslo ir švietimo 
priemonėmis: steigė vidurines mokyklas (kolegijas), 
akademijas bei universitetus. Į Lietuvą atvyko 1569 m. 
iš Lenkijos, pakviesti Vilniaus vyskupo Valerijono Pro- 
tasevičiaus. 1570 m. įsteigė Vilniaus jėzuitų kolegiją, 
kuri 1579 m. perorganizuota į universitetą. Evangeli- 
kams reformatams įsteigti savo aukštąją mokyklą Vil- 
niuje nepavyko dėl katalikų pasipriešinimo. 1582 m. 
Vilniuje įsteigiamos dvi kunigų seminarijos, kur auk- 
lėjimas pavedamas jėzuitams. Pirmąją įsteigė Vilniaus 
vyskupas Jurgis Radvila; draudė į ją priimti nemo- 
kančius lietuvių kalbos. Jėzuitų ordinas visur vartojo 
„lotynų kalbą, bet stengėsi išugdyti ir lietuvių kalbą 

mokančių pamokslininkų. Lietuvių kalbos vartojimu 
Žemaičių ir Vilniaus vyskupystėse bei lietuviškai mo- 
kančių dvasininkų rengimu rūpinosi Žemaičių vys- 
kupas nuo 1576 m., M. Daukšos mecenatas ir bendra- 
mintis Merkelis Giedraitis (apie 1536—1609), kuris, beje, 
jaunystėje simpatizavo protestantams. 

Tridento Susirinkimo nutarimai įsigaliojo Lietuvoje 
(ir Lenkijoje) 1578 m. Kontrreformacija nesunkiai įvei- 
kė protestantus, mat katalikus rėmė Lietuvos didieji 
kunigaikščiai ir Lenkijos karaliai Steponas BatGras (val- 
dė 1576—1586) ir Zigmantas Vaza (valdė 1587—1632). 
Bajorai ir didikai masiškai grįžo katalikybėn. Turėjo 
reikšmės šiam „grįžtamajam“ procesui ir tai, kad 
valdantiesiems luomams kėlė pavojų kai kurie kraš- 
tutinių srovių protestantų reikalavimai. Pvz., arijonai 
skelbė luomų lygybę, gynė baudžiauninkus ir pan. 
Ryškiausiai Lietuvos diduomenės ir bajorijos pažiūrų 
lūžį rodo toks pavyzdys: evangelikų reformatų 
patriarchas, jų globėjas nuo 1553 m. Lietuvoje buvo 
minėtasis M. Radvila Juodasis, Vilniaus vaivada ir Lie- 
tuvos Didžiosios Kunigaikštystės kancleris. Jis susira- 
šinėjo su J. Kalvinū, Lietuvos Brastojė (Brestė) įsteigė 
protestantų spaustuvę, kurioje 1563 m. lenkų kalba 
išleido puošnią Bibliją, vadinamą Brastos, arba Rad- 
vilų, Biblija. Tačiau jo sūnūs katalikai — Vilniaus 
vyskupas ir kardinolas Jurgis Radvila bei Mikalojus 
Kristupas Radvila Našlaitėlis — tėvo išleistą monu- 
mentalią Bibliją viešai degino (VLADIMIROVAS, 
p. 382). Po keliolikos metų M. K. Radvila Našlaitėlis 
tėvo įkurtą protestantų spaustuvę perkėlė į Vilnių ir 
jos įrengimus padovanojo 1585 m. jėzuitų vadovauja- 
mo universiteto spaustuvei (KAUNAS, p. 50). 

Kontrreformacijai nugalėjus, Lietuvoje XVII a. pra- 
džioje liko tik protestantų „salos“ (bendruomenės) 

Vilniuje, Kaune, Kėdainiuose, Biržuose ir kitur. Jos 
išliko, galima sakyti, iki mūsų laikų. 

Tokia buvo XVI a. religinių kolizijų situacija Lietu- 
voje. Kai kurie procesai jau buvo prasidėję XVI a. pir- 
mojoje pusėje, o kiti, kaip sakoma, „kybojo ore“, t. y. 
brendo. Vis dėlto pirmosios lietuviškos knygos buvo 
išleistos ne Lietuvoje, bet Prūsijoje. Šia prasme Kara- 
liaučius pralenkė Vilnių. 

Prūsijos Kunigaikštystė susidarė buvusioje Kryžiuo- 
čių ordino teritorijoje po jo sekuliarizacijos. Pralaimė- 
jęs Trylikos metų karą su Lenkija, Ordinas 1466 m. 
tapo Lenkijos vasalu. Vakarinė valstybės dalis sù sos- 
tine Marienburgu buvo prijungta prie Lenkijos. Tada 
Ordino sostine paskelbtas Karaliaučius. 1510 m. 
Ordino didžiuoju magistru išrenkamas Albrechtas. 
Pagal tėvo liniją jis priklausė garsiai vokiečių Ho- 
hencėlernų dinastijai, o motina buvo Jogailaitė — Žy- 
gimanto Senojo sesuo Sofija. Albrechtas Brandenbur- 
gietis (1490-—1568) suvaidino labai svarbų vaidmenį 
Ordino, Prūsijos ir lietuvių tautos istorijoje. 

Ordino valstybės sandara buvo sudėtinga. Ją valdė 
vokiečiai. Didžioji žemių dalis (2/3) priklausė Ordi- 
nui, o 1/3 teritorijos — vyskupystėms: Kulmo, Pame- 
dės, Sémbos ir Vařmės. Be to, kūrėsi miestai. XIII a. 
nukariauti vietos gyventojai prūsai, skalviai ir na- 
drūviai buvo paversti daugiausia baudžiauninkais. 
XV a. pabaigoje ir XVI a. pradžioje iš sulietuvėjusių 

prūsų, skalvių ir nadruvių bei iš atsikėlėlių iš Lietu- 
vos Didžiosios Kunigaikštystės susidarė lietuviškai 
kalbanti lietuvininkų tautybė. Prūsijos valstybėje taip 
pat gyveno nemažai lenkų, ypač mozūrų. 

Kilus Vokietijoje Reformacijos sąjūdžiui, įtikintas 
M. Liuterio, paskutinysis Vokiečių ordino didysis ma- 
gistras Albrechtas su dauguma brolių-riterių 1525 m. 
perėjo iš katalikybės į liuteronybę. Jis panaikino Vo- 
kiečių Ordino (Kryžiuočių šakos) valstybę ir 1525 m. 
paskelbė Prūsiją pasaulietine kunigaikštyste, o pats 
pasivadino jos hercogu-kunigaikščiu. Tais pačiais me- 
tais Albrechtas Krokuvoje davė vasalo priesaiką savo 
dėdei Žygimantui Senajam. (Nepriklausomybę Prūsi- 
jos kunigaikštystė pasiekė tik 1657 m.) 

Albrechtui perėjus į liuteronybę ir ją įvedus visoje 
Prūsijos kunigaikštystėje, nusilpo ryšiai su Vokietija 
ir katalikiškąja Europa. Naująjį kunigaikštį prakeikė 
popiežius, pasmerkė Šv. Romos imperatorius. Albrech- 
tas, ieškodamas atramos, siekė suartėti su Lietuva. 
„Prieš tai teko numalšinti vakarinius lietuvius ir prū- 
sus, sukilusius 1525—1528 m. dėl pasunkėjusių bau- 
džiavinių prievolių. 

Albrechtas įvykdė daug labai svarbių reformų. 
1542 m. Karaliaučiuje įsteigė partikuliarąg — dalinę 
aukštąją mokyklą, kuri 1544 m. virto universitetu. 
Į partikuliarą ir universitetą priėmė ne tik bajorų, bet 
ir miestiečių bei valstiečių vaikus iš savo kunigaikš- 

tystės ir iš Lietuvos, Lenkijos, kad galėtų turėti vieti- 
nes kalbas mokančių liuteronų dvasininkų. Skyrė 
specialias stipendijas lietuviams ir lenkams. Per liute- 
ronizmą stengėsi plėsti savo įtaką Lietuvoje ir Lenki- 
joje, dėjo pastangų tapti pusbrolio Žygimanto Augūsto 
regentu — laikinu valstybės valdytoju, kol dar buvo 
mažas Žygimantas Augustas, gimęs 1520 m. Albrech- 
tas buvo už jį vyresnis 30 metų. Susiklosčius palan- 
kioms aplinkybėms galėjo tikėtis tapti ir Lietuvos di- 
džiuoju kunigaikščiu. 

Albrechtas buvo įžvalgus politikas: globojo iš Lie- 
tuvos varomus liuteronus ir suvokė lietuvių kalbos 
kultūrinę ir valstybinę reikšmę, kitaip tariant, savo 
politikoje rėmėsi lietuviais. Kaip žinoma, Lietuvos Di- 
džiojoje Kunigaikštystėje valdžia nei įstatymų, nei ko- 
kių nors įsakymų lietuvių kalba nerašė iki pat Dviejų 
Tautų Respublikos agonijos XVIII a. pabaigoje. O Alb- 
rechtas savo raštinėje įvedė lietuvių kalbą, ten veikė 
vokiškas ir lietuviškas skyriai. Net pareigūnams ski- 
riamus kai kuriuos potvarkius skelbė lietuvių kalba 
(2. ZINKEVIČIUS, p. 12). Albrechtas įsakė lietuviams 
bažnyčiose pamokslus sakyti lietuviškai arba per ver- 
tėjus („tulkus“), jei pastorius lietuvių kalbos dar ne- 
mokėjo. 

Albrechtui lietuvių reikėjo ir dėl kitų priežasčių, — 
ne vien dėl to, kad sukūrė stiprią valstybę ir pagal 
motinos kilmę šliejosi prie lietuvių. Albrechtas jautėsi 

esąs vokietis ir norėjo sujungti Prūsiją su Livonija 
(Latvija ir Estija), todėl buvo svarbu skleisti liutero- 
nybę Žemaitijoje. Tada religijos požiūriu Prūsija, Li- 
vonija ir Žemaitija būtų suvienodėjusios. Pagaliau Žy- 
gimantas Augustas, sulaukęs ir 40 metų, vis dar buvo 
bevaikis. Dinastiniuose žaidimuose tai daug ką reiškė 
(JURGINIS, LUKŠAITĖ, p. 135—136). 

Tokioje aplinkoje į kultūros areną išeina lietuviškai 
kalbantys, savo tautai ir jos sukurtai valstybei pasiry- 
žę tarnauti, europinį išsilavinimą gavę bajoraičiai 
A. Kulvietis ir S. Rapolionis. Kartu su jais ir J. Zab- 
lockis, o kiek vėliau ir Mažvydas. Prasideda naujas 
etapas Lietuvos istorijoje: kuriasi rašytinė tautinė 
kultūra. 


MARTYNO MAŽVYDO PIRMTAKAI 


Martyno Mažvydo pirmtakais vadinami 
A. Kulvietis, S. Rapolionis ir J. Zablockis. Neabejotina, 
kad tarp jų ir Mažvydo būta asmeninių bendros veik- 
los kontaktų. 


ABRAOMAS KULVIETIS (apie 1510—1545 
06 06) yra bene ryškiausias lietuviškosios Reformaci- 
jos veikėjas. Tėvai jam davė retą vardą. Abraomas — 
seniausias biblinis žydų protėvis. Gimė Kulvojė 
(dabar Jonavos raj.), todėl taip ir vadinamas. Tėvas 
priklausė senai lietuvių bajorų giminei, kilusiai iš 
Ginvilos, kuris turbūt gyveno Vytauto laikais (JAB- 
LONSKIS, p. 58). A. Kulviečio dvareliai buvo Kulvoje, 
Breūkliškiuose netoli Sudervės tuometiniame 
Kernavės valsčiuje ir Būtkiškės dvarelis Ariėgalos 

valsčiuje. Tėvas — Petras Jonaitis Ginvilonis, motina 
— Elzbieta Jodotaitė, greičiausiai kilusi iš Brenkliškių 
kaimynystės (JABLONSKIS, p. 65). Kulviečiį giminės 
herbas buvo „Gulbė“. Jame lotyniškai įrašyta: „Kuri 
džiaugiasi vingiuotos upės tekančiu vandeniu, yra gul- 
bė, mano kilmės herbas". Žinomo varianto viršuje dar 
tokie lotyniški žodžiai: „Abraomas iš Kulvos, lietu- 
vis, teisės daktaras“. 

1528 m. A. Kulvietis pradėjo studijuoti Krokuvos 
universitete. Paskui mokslus tęsė Vokietijoje — Viten- 
bergo ir Leipcigo universitetuose bei Sienos universi- 
tete Italijoje. Puikiai mokėjo lotynų, graikų ir hebrajų 
(senovės žydų) kalbas — „ne blogiau už savo moti- 
nos kalbą“ (ALEKSANDRYNAS, p. 41). Vitenberge mo- 
kėsi pas M. Liuterį ir P. Melanchtoną. Kai pabuvęs 
Lietuvoje, 1536 m. vėl vyko į Vakarų Europą tęsti stu- 
dijų, vežėsi ir A. Gostauto rekomendacinį laišką Alb- 
rechtui. Deja, to laiško turinys mums nežinomas. Bet 
pats rekomendavimo faktas reikšmingas keliais atžvil- 
giais. Jis parodo, kad Mažvydo pirmtakai, patys aukš- 
tuomenei nepriklausydami, palaikė su ja tam tikrus 
ryšius. Be to, A. Gostauto įsikišimas padėjo lietuvių 
šviesuoliams suartėti su Prūsijos kunigaikščiu, kuriam 
lietuviškos problemos taip pat rūpėjo. Po kelerių me- 
tų Albrechtas stipriai parėmė A. Kulvietį, S. Rapolionį, 
M. Mažvydą ir kitus į Prūsiją atvykusius lietuvius, 
pajungdamas juos tarnauti ir Prūsijai. 


Grįžęs į Lietuvą po studijų su teisių daktaro diplo- 
mu, gautu Sienoje, A. Kulvietis 1539 m. įsteigė Vil- 
niuje aukštesniąją mokyklą, kurioje rengė auklėtinius 
studijoms užsienio universitetuose. Mokykloje jam tal- 
kino J. Zablockis ir galbūt kurį laiką S. Rapolionis bei 
M. Mažvydas. Lietuvoje iš mokslų grįžęs A. Kulvietis 
turėjo prisistatyti valdovo Žygimanto Senojo Žmonai 
italei Bonai Sforcai. Yra žinoma labai gera Bonos nuo- 
monė apie A. Kulvietį, kaip apie „mokytą jaunuolį“ 
(ALEKSANDRYNAS, p. 44). 

A. Kulvietis buvo vienas pirmųjų ir žymiausių lie- 
tuvių humanistų, be abejo, labai talentingas. Štai koks 
jo planų užmojis: 1) atnaujinti tikėjimą, — todėl pa- 
sirinko liuteronybę; 2) plėsti Lietuvoje švietimą, — 
galima manyti, kad Vilniuje įkurta A. Kulviečio mo- 
kykla ateityje būtų tapusi aukštąja; kaip išmanantis 
mokyklų organizavimo reikalus ir turintis labai aukš- 
tą humanistinį išsilavinimą, netrukus buvo pakvies- 
tas kurti Karaliaučiaus universitetą; 3) plėtoti ryšius 
su aukščiausiais dignitoriais ir mokslo garsenybėmis: 
A. Gostautu, jo sūnumi Stanislovu Gostautu, Bona 
Sforca, Albrechtu, M. Liuteriu, P. Melanchtonu ir kt. 

A. Kulviečio mokykloje mokėsi apie 60 mokinių. Tai 
tikrai daug. Vilniaus katedros mokykla tuo metu tu- 
rėjo vos keletą mokinių. A. Kulviečio mokykloje mo- 
kėsi ir didikų vaikai, ir nepasiturintys mokiniai. Šioje 
mokykloje ir apskritai A. Gostauto ar jo sūnaus aplin- 

koje negalėjo nebūti svarstomi lietuviškos knygos rei- 
kalai. Kaip minėta, A. Gostautas pats turėjo nemažą 
— daugiausia rankraštinių — knygų rinkinį. To meto 
inteligentai, be abejo, žinojo, kad 1513 m. Krokuvoje 
išėjo pirmoji lenkiška knyga — maldaknygė Sielos ro- 
jus, kad apie 1491 m. Krokuvoje buvo išspausdintos 
pirmosios knygos slavų kiriliškuoju raštu (spaustuvi- 
ninkas vokietis Švaipoltas Fedlis) (VLADIMIROVAS, 
p. 192—197). O baltarusių švietėjas ir humanistas 
Pranciškus Skorina (prieš 1490—prieš 1541) Prahoje 
1517—1519 m. išleido 22 Biblijos knygeles savo tau- 
tiečiams, kuriose bažnytinę slavų kalbą derino su be- 
siformuojančia baltarusių kalba. Pagaliau tiesioginis 
akstinas atsirado pačiame Vilniuje, kur P. Skorina įstei- 
gė spaustuvę ir 1522—1525 m. išleido dvi religines 
knygas kirilica (senovine slavų abėcėle) — Mažąją ke- 
lionių knygelę („Malaja podorožnaja knižica“) ir Apaš- 
talą („Apostol“). Komplikuotus P. Skorinos reikalus 
tvarkė ir A. Gostautas, ir Albrechtas. Lietuviškų 
knygų leidimas rūpėjo ir Albrechtui, nes jau 1545 m. 
parūpino du prūsiškus katekizmus. Liuteronų Bažny- 
čia reikalavo, kad religinis švietimas būtų vykdomas 
gimtąja kalba. 

A. Kulviečio mokyklai buvo lemta neilgai gyvuoti. 
Sakydamas pamokslus Vilniaus Šv. Onos bažnyčioje, 
skirtoje vokiečiams, A. Kulvietis pradėjo kritikuoti ka- 
talikų kunigus iš liuteroniškų pozicijų. Protestantiz- 


55 


mo skleidimas Lietuvoje tuo metu buvo draudžiamas. 
Vilniaus vyskupas Povilas, Alšėnų kunigaikštis, Ponų 
tarybos narys, apskundė A. Kulvietį Žygimantui Se- 
najam. Valdovas 1542 m. gegužės mėnesį kartu su Po- 
nų tarybos nariais paskelbė Vilniuje specialų dekretą 
prieš A. Kulvietį. Kaltinimai ir grasinimai dideli. Dek- 
rete rašoma: „lietuvis Abraomas iš Kulvos, mūsų 
valdinys, nuo visuotinės šventosios Romos katalikų 
bažnyčios atsimeta ir kitus, kiek galėdamas, savo nau- 
jais mokslais į paklydimą traukia <...>; drįsta veikti 
<...>, kad naują ir bedievišką religiją, katalikų bažny- 
čios pasmerktą, tarp prasčiokų platintų <...>“. Jeigu 
teismo pareigūnų „nebūtų surastas arba dėl slapsty- 
mosi negalėtų būti į teismą atvestas, tada norime, kad 
būtų apšauktas visose mūsų valstybėse, kaip tokiais 
atvejais yra numatyta, paskelbiant jam baniciją ir vi- 
sas jo turtas, koks bebūtų, judamas ir nejudamas, kon- 
fiskuotas <...> (JURGINIS, p. 55—57). Prasčiokais val- 
dovas vadina turbūt miestiečius, taip sakant, trečiąjį 
luomą. Iš lotynų kalbos kilęs terminas banicija reiškė 
ne tik turto, bet ir bajoro teisių bei garbės praradimą. 
Iškilus tokiai grėsmei, A. Kulvietis ir J. Zablockis, pa- 
likę mokyklą, skubiai pasitraukė į Karaliaučių. Čia jį 
pasiekė žinios, kad staiga mirė tėvas, motina varoma 
iš Kulvos, o po kurio laiko su keliais jo šalininkais 
įmesta į kalėjimą. Tačiau Albrechto įgaliotiniams 
tarpininkaujant, kurie kunigaikščio vardu kreipėsi 

į valdovus, Žemaičių seniūną Joną Bilevičių ir Trakų 
vaivadą Stanislovą Gostautą, pavyko A. Kulviečio mo- 
tinos reikalus sutvarkyti. 

1542 m. Albrechtas įkūrė Karaliaučiuje minėtąjį par- 
tikuliarą. Atvykęs į Karaliaučių, A. Kulvietis tais me- 
tais buvo paskirtas kunigaikščio tarėju, o paskui par- 
tikuliaro vicerektoriumi. Apie metus laiko A. Kulvietis 
vadovavo partikuliarui, nes Albrechto numatyti kan- 
didatai partikuliaro rektoriaus pareigoms dėl įvairių 
priežasčių negalėjo tų pareigų eiti (ALEKSANDRYNAS, 
p. 50). Paskui jį pakeitė medikas Johanas Bretšneide- 
ris (Plakotomas) (ALEKSANDRYNAS, p. 51). 

A. Kulvietis, prieš apsispręsdamas dirbti Karaliau- 
čiuje, kreipėsi į karalienę Boną, reikalaudamas teisy- 
bės dėl jam Lietuvoje padarytų skriaudų, o svarbiau- 
sia — pareikšdamas norą dirbti savo tėvynėje. Jo 
laiškas, parašytas lotyniškai 1542 m., išspausdintas Ka- 
raliaučiuje 1543 m. Jis vadinasi Abraomo Kulviečio tikėji- 
mo išpažinimas, parašytas Šviesiausiajai Lenkijos Karalie- 
nei. Matyti, kad A. Kulvietis į Boną kreipiasi nebe 
pirmą kartą. Rašyta su humanistiniu įkarščiu. 

A. Kulvietis piktai skundžiasi, kad buvo pasmerk- 
tas be teismo sprendimo, kad priešai jį kasdien plūsta 
per pamokslus, kad, išskyrus nedaugelį, globėjai tų 
mokinių, kuriuos Vilniuje mokė, jam nesumokėjo už 
mokymą ir išlaikymą. Kaimynai ir tarnai grobsto ūkį, 
motina, tėvo mirties ir sūnaus ištrėmimo prislėgta, 


57 


vos besilaiko. „Net budelis, — rašo A. Kulvietis, — 
galėtų atjausti mano sielvartą, vien priešai negali pa- 
sisotinti mano nelaimėmis“ (CHRESTOMATIJA, p. 477). 
Tie priešai teigia, kad taip yra dėl to, jog tapęs ereti- 
ku. Tai neigdamas laiško autorius ima griežtai kriti- 
kuoti katalikų kunigus ir išdėsto savo liuteroniškas 
pažiūras. A. Kulviečio Tikėjimo išpažinimas kartu su 
S. Rapolionio darbais, apie kuriuos dar tarsime keletą 
žodžių, „yra ankstyviausieji lietuvių skleistų reforma- 
cijos idėjų paminklai“ (LUKŠAITĖ, p. 70). 

A. Kulvietis rašo, kad jis savo mokinius moko tik- 
ros Dievo baimės ir drausmės, tai Bonai gali patvir- 
tinti daugelis jo mokinių, tarp jų — didiko Pauliaus 
Naruševičiaus sūnus. A. Kulviečio priešininkai viską 
daro tik tam, kad įsiteiktų valdovams ir — kadangi 
nenaudingi valstybei — nebūtų pristatyti prie arklo. 
Kad karalienė Bona galėtų teisingai spręsti apie jo ti- 
kėjimą, A. Kulvietis ir rašo savo tikėjimo išpažinimą. 

Prisiekęs Šventąja Trejybe ir dėl kai ko su katalikais 
sutaręs, toliau dėsto, kuriais klausimais su jais nesu- 
tinka: Žmogus išganomas tik per Kristaus malonę, o 
ne dėl gerų darbų, komuniją reikia teikti dviem pavi- 
dalais — ostija ir pašventintu vynu; kunigams neturi 
būti draudžiama vesti; bažnyčių klebonai gėdingai 
švaisto bažnytinį turtą, nepadeda beturčiams moki- 
niams; šventuosius reikia gerbti, bet ne garbinti; at- 
sargiai atsiriboja nuo Švč. Mergelės Marijos kulto. Pa- 

brėžęs, kad Lietuvai reikia aukšto lygio mokyklos, 
A. Kulvietis labai apgailestauja, jog negali dirbti sa- 
viesiems, turi tarnauti svetimiems. Laišką baigia žo- 
džiais, kurie parodo jo gilų lietuvišką patriotizmą: 
„Yra daug Jūsų Didenybės pavaldinių lietuvių, labai 
išsimokslinusių, kurie galėtų būti naudingi valstybei. 
Bet, mano likimo įbauginti, jie apsigyveno Vokietijoje. 
Kai kuriuos jų priglobė šviesiausias Prūsijos herco- 
gas, kai kuriuos kiti kunigaikščiai. Šviesiausias herco- 
gas, nesigailėdamas didelių išlaidų, įsteigė puikią mo- 
kyklą, iš visur prisikvietė mokytų vyrų; profesoriams 
kasmet išmoka tūkstančius florėnų; daugeliui netur- 
tingų mokinių duoda nemokamą išlaikymą. Jis nori 
mane paskirti šios mokyklos rektoriumi. Todėl, jeigu 
Jūsų Didenybės viešpatystėje man nebus vietos, šį 
skyrimą priimsiu. Bet, Maloningiausioji Ponia, skau- 
du, kaip Dievą myliu, mums visiems, kad, trokšdami 
dirbti saviesiems, dabar dirbame svetimiesiems“ 
(CHRESTOMATIJA, p. 478). 

Atsakymo į šį viešą laišką A. Kulvietis negavo. 

Žinomas A. Kulviečio bibliotekos knygų sąrašas. Jis 
patvirtina aukštą humanistinę savininko erudiciją. Ta- 
me sąraše yra dvi ypatingos pozicijos: 9. Prūsiška kny- 
gelė ir 48. Lenkiška knygelė. 1545 m. išėjo du prūsiški 
katekizmai: Prūsiškasis katekizmas ir greta jo vokiš- 
kasis bei Prūsiškas pataisytasis katekizmas ir greta jo 
vokiškasis. A. Kulvietis greičiausiai turėjo pirmąjį, 

išėjusį anksčiau, nes tų metų viduryje mirė. Lenkiška 
knygelė — tikriausiai vienas iš liuteroniškų lenkiškų 
katekizmų, išleistų Karaliaučiuje. 

1543 m. pabaigoje — 1544 m. pradžioje pabuvojęs 
Lietuvoje (su apsaugos raštu ir rekomendaciniu laiš- 
ku), A. Kulvietis gavo 1544 m. rudenį atsidariusiame 
Karaliaučiaus universitete graikų kalbos katedrą. Dar 
dėstė hebrajų kalbos gramatiką ir aiškino Dovydo psal- 
mes iš Senojo Testamento. 

1545 m. sausio mėnesį, aprūpintas Albrechto reko- 
mendaciniu laišku Lietuvos didžiojo kunigaikščio rū- 
mų maršalui M. Radvilai Juodajam, kuris po kelerių 
metų perėjo į protestantų pusę, A. Kulvietis atvyko 
į Lietuvą, Vilniuje karštai įsitraukė į diskusijas tikėji- 
mo klausimais, nes nuo 1544 m., Žygimantui Augus- 
tui perėmus Lietuvos sostą, protestantizmo propagan- 
dai kliūčių nebedaryta. Tačiau pablogėjus sveikatai 
(greičiausiai apsirgo plaučių džiova), bičiulių pervež- 
tas į Kulvą, mirė. Prašęs draugus, susirinkus prie jo 
patalo giminaičiams, giedoti psalmes, jo paties išvers- 
tas į lietuvių kalbą (ALEKSANDRYNAS, p. 56). Albrech- 
tas atsiuntė užuojautos laišką A. Kulviečio motinai 
Elzbietai. Karaliaučiaus bičiuliai kunigaikščio rūmų 
bažnyčioje įmūrijo paminklinę lentą su epitafija (eiliuo- 
tu įrašu) A. Kulviečio garbei (ALEKSANDRYNAS, p. 54). 

Minėjome, kad tarp A. Kulviečio turėtų knygų bu- 
vo lenkiška ir prūsiška knygelės. Be abejo, jis troško 

išleisti savo tautiečiams lietuvišką knygelę, kuriai pa- 
rašyti buvo labiau negu reikia pasirengęs. Ir Kara- 
liaučiuje į jį žiūrėta kaip į asmenį, atsakingiausią už 
lietuvių švietimą. Štai kaip vaizdingai apie tai rašo 
Pamedės vyskupas Paulius Sperūtas 1545 m. gegužės 
laiške A. Kulviečiui: „Tavo vardas Abraomas (tai bib- 
linis žydų protėvis). Jei nori pateisinti savo vardo kil- 
mę — būti daugelio tautų tėvu, tai aš pasakau, kaip 
visa tai įmanoma tam tikru mastu padaryti: būtent 
tėviškų jausmų vedamas turi stengtis kartu su mu- 
mis, kad Tavo tautai būtų sėkmingai padedama, kad 
ji turėtų mokytoją, savo kalba skleidžiantį išganymo 
žodį <...>. Visuomet gyvuok Kristaus palaimoje ir ne- 
paniekink savo kūno, t. y. lietuvių, savo brolių“ 
(STANISLOVAS RAPOLIONIS, p. 208). 

A. Kulviečio vertimais pasinaudojo M. Mažvydas, 
tik neaišku kokiais. M. Mažvydo giesmyno II dalyje 
(1570) paskelbta M. Liuterio giesmė Malonus dėkavoji- 
mas. Išversta „per daktarą Abrahamą Kulviskį“. Dė- 
kojama už krikščionių komuniją, kurią įsteigė Jėzus 
Kristus. Yra ir gaidos. (Senieji raštai cituojami dabar- 
tine kalba.) Pirmieji du posmai: 


Pagarbints būki ir pačestavotas (pagerbtas), 
Su savo kūnu, savo brangiu krauju, 

Kurs nù (nt mai) est mus papenėjęs, 

Duok, Dieve, ant išganymo. 

Kyrie eleison (Graikų k.: Viešpatie, pasigailėk). 

Pone, per tavo šventą kūną, 
Kurį pagimdė Pana Marija, 
Ir per šventą kraujį 
Gelbėk nuo viso pikto. 
Kyrie eleison. 
(Martynas Mažvydas, p. 421—422). 


Šis tekstas paskelbtas praėjus 25 metams po A. Kul- 
viečio mirties. Nežinome, kiek jis redaguotas. Bet ja- 
me esantys polonizmai išduoda vertėjo mokyklą: ji 
lietuviškai lenkiška, nors versta iš vokiečių kalbos. Tai 
visiškai natūralu, nes vertėjas — Lietuvos bajoras. Tokį 
pat stilių rasime ir kitų M. Mažvydo pirmtakų bei 
paties M. Mažvydo raštuose. Šiaip vertimo prasmė 
pakankamai aiški, nuotaika švelni, jausminga. 


STANISLOVAS RAPOLIONIS (apie 1500— 
1545 05 13). Pavardė padaryta iš tėvo vardo Rapolas 
(KIAUPA, p. 151). A. Kulviečio bičiulis, bendramintis, 
taip pat tarptautinio masto humanistas. Kilęs iš smul- 
Neeilinio talento, nors buvo silpnos sveikatos — ma- 
žo ūgio ir kuprotas. Paskaitas Karaliaučiaus universi- 
tete lotynų kalba skaitė tarsi deklamuodamas 
nostajiškės kaime, S. Rapolioniui pastatytas pamin- 
klas (skulpt. K. Bogdanas, archit. P. Buivydas ir 
J. Balkevičius). 

S. Rapolionis galbūt kurį laiką buvo pranciškonų 
vienuolis (TUMELIS, p. 36—37). Kartu su A. Kulviečiu 
ir J. Zablockiu (1528 m.) pradėjo studijas Krokuvos 
universitete. Apie 1533 m. baigė universitetą baka- 
lauro (mokytojo, dėstytojo) laipsniu. Tolesnis jo gyve- 
nimo dešimtmetis skendi tamsoje. Galėjo mokytojauti 
Lietuvos ir Lenkijos didikų dvaruose (ALEKSANDRY- 
NAS, p. 7), nes vėliau buvo laikomas lenkų kalbos mo- 
kovu. Ar dėstė A. Kulviečio mokykloje Vilniuje — 
neaišku. Per tą mums nežinomą dešimtmetį S. Rapo- 
lionis nutolo nuo katalikybės. 1542 m. kovo 22 d. įstojo 
į Vitenbergo universitetą. Albrechtas rūpinosi S. Ra- 
polionio studijomis, pats jį ten pasiuntė. Vitenbergo 
universitete S. Rapolionis 1544 m. gegužės mėnesį ap- 
gynė teologijos daktaro tezes (disertaciją). Gynime da- 


lyvavo M. Liuteris (tuo metu teologijos fakulteto de- 


kanas) ir P. Melanchtonas. Beje, gynimui vadovavo 
M. Liuteris. Laipsnio suteikimo iškilmėse viso uni- 
versiteto akivaizdoje S. Rapolioniui ir dar vienam dok- 
torantui buvo įteikti atitinkami ženklai: knyga, kepu- 
raitė, aukso žiedas (LUKŠAITĖ, p. 80), taip pat surengtos 
gausios iškilmės (STANISLOVAS RAPOLIONIS, p. 191). 
Jam išvykstant iš Vitenbergo į Karaliaučių, P. Melan- 
chtonas 1544 m. birželio 13 d. parašė laišką, kuriame 
apibūdina naująjį mokslininką: „Girdėjau jį viešai dis- 
putuojant; jo svarstymai labai patiko ir daktarui Liu- 
teriui, ir kitiems. Dar dažniau pats esu su juo kalbė- 

jęsis daugeliu krikščioniško mokslo klausimų; mačiau 
ir jo raštus bei įsitikinau, kad jis teisingai suvokia baž- 
nyčios mokslą, geba puikiai kalbėti ir išdėstyti tai, ką 
mano. Jis yra garbingas ir doras žmogus. Aš rūpinau- 
si, kad jam būtų suteiktas daktaro laipsnis, kad Kara- 
liaučiaus akademijoje ir jis pats galėtų teikti laipsnius 
kitiems“ (STANISLOVAS RAPOLIONIS, p. 193). 

1544 m. rugpjūčio 17 d. atidaromas liuteroniškas Ka- 
raliaučiaus universitetas. S. Rapolionis gauna geriau- 
siai apmokamą teologijos katedrą ir savo paskaitomis 
labai išpopuliarėja. Iš polemikos su katalikais svar- 
biausi du darbai: 1. S. Rapolionio atsakymai dispu- 
tuojant daktaro tezių gynimo metu tema Dėl atgailos. 
Vienas svarbiausių protestantizmo postulatų yra tas, 
kad geri darbai nesuteikia kalčių atleidimo, tik išmel- 
džia laikiną bausmių sušvelninimą, nenulemia žmo- 
gaus nuteisinimo (išganymo). Apie tai rašė ir 
A. Kulvietis savo Tikėjimo išpažinime. Nuteisinimą nu- 
lemia Jėzaus Kristaus malonė. 2. Kitas jo labai reikš- 
mingas lotynų kalba paskelbtas darbas — 53 tezės, 
pavadintos Disputas dėl Bažnyčios ir jos požymių, pa- 
skelbtas teologijos daktaro Stanislovo Rapolionio Karaliau- 
čiaus akademijoje Prūsijoje 1545 metais gegužės 8 dieną. 
S. Rapolionis teigia, kad ne popiežius ir bažnytinė val- 
džia yra tikroji Bažnyčia, o žmonių bendrija. Šiame 
traktate S. Rapolionis išdėstė daug mūsų jau minėtų 
pagrindinių liuteronybės teiginių. 

Tris kartus išleistas šis S. Rapolionio traktatas (1545, 
1558, 1562) suvaidino didelį vaidmenį religinių kovų 
istorijoje Lietuvoje, Prūsijoje, Vokietijoje. Jį žinojo ir 
M. Radvila Juodasis, skleidęs protestantizmą nuo 1553 m. | 
Lietuvoje ir Lenkijoje (LUKŠAITĖ, p. 88—91). Reikia ne- 
užmiršti, kad tuo metu (1545-—1563) vyko Tridento 
bažnytinis susirinkimas, kurio tikslas buvo likviduoti 
Reformacijos padarinius. S. Rapolionio aiškinamą liu- 
teronizmo doktriną netrukus iš jo raštų perėmė Kara- 
liaučiuje studijavę M. Mažvydas, B. Vilentas, A. Jo- 
mantas ir kiti lietuviai. Taip pat plačiai paplito 
S. Rapolionio doktorato gynimo disputų nuorašai. 

S. Rapolionio raštai „rodo didelį humanistinį auto- 
riaus išsilavinimą, puikų lotynų kalbos ir antikinės 
literatūros pažinimą, retorikos meno įvaldymą“; „žan- 
rai būdingi Renesansui: disputas, tezės, laiškai“; „juose 
išlaikoma dviejų stilių — antikinio (aukštojo) ir bib- 
linio (žemojo) dermės"; „Visi šie elementai S, Rapo- 
lionio kūriniuose siejasi į organišką visumą, sudary- 
dami tam tikrą prozos modelį, kurį galėtume 
pavadinti renesansiniu“ (ULČINAITĖ, p. 96—117). 

Jau dirbdamas Karaliaučiaus universitete, S. Rapo- 
lionis vedė. Reikėjo galbūt parodyti, kad ir teologijos 
profesorius nepaiso celibato. Į žmonas pasirinko Alb- 
rechto asmeninio gydytojo vokiečio B. Aksto, 
M. Liuterio draugo, dukterį Kotryną. Vestuvės įvyko 
1544 m. lapkričio mėnesį. Kunigaikštis apmokėjo vi- 

sas išlaidas, o jos buvo didelės. Vaikų Rapolioniai ne- 
sulaukė. Žmona mirė po 1572 m. Daugybė reikalų 
ir rūpesčių pakirto netvirtą S. Rapolionio sveikatą, ir 
jis staiga mirė Karaliaučiuje, galbūt dėl apopleksijos 
(kraujo išsiliejimo į smegenis ir paralyžiaus). Tai bu- 
vo didelė netektis ir Karaliaučiaus universitetui, ir lie- 
tuvių kultūrai. 

Kunigaikštis Albrechtas labai vertino S. Rapolionio 
paskaitas, dažnai jas lankė. Lietuvis buvo palaidotas 
Karaliaučiaus katedroje šalia būsimo Albrechto kapo. 
S. Rapolionio laidotuves aprašė buvęs jo studentas, 
vėliau profesorius B. Holtorpijus lotyniškai sukurtoje 
Elegijoje, apgailinčioje Stanislovo Rapolionio mirtį. Įsidė- 
mėtina tokia vieta (vertė D. Dilytė-Staškevičienė): 


Mirusio kūnas ramiai sau ilsisi, dengiamas kapo, 
O marmurinė plyta šitokius skelbia žodžius: 

„Čia lietuvių tautos pažiba Stanislovas guli, 
Vyras labai įžymus, vertas didžiausios garbės“. 


(Stanislovas Rapolionis, p. 234) 


Vėliau, per katedros remontus, antkapis pašalintas. 
XVIII a. jo jau nebebuvo (TUMELIS, p. 50). Per Antrąjį 
pasaulinį karą katedra labai smarkiai apgriauta, Da- 
bar puoselėjami planai ją atstatyti padedant Vokieti- 
jai. Šalia katedros — filosofo J. Kanto kapas. 


į lenkų kalbą Bibliją (STANISLOVAS RAPOLIONIS, p. 211— 

212). Yra žinių, kad taip pat mėgino ir į lietuvių kal- 
bą, tačiau kokių nors rankraščių neišliko. Vis dėlto 
turime vieną S. Rapolionio lietuvišką vertimą. Tai Gies- 
mė apie kentėjimą Jėzaus Kristaus, amžinojo Dievo sū- 
naus — XIV a. nežinomo autoriaus lotyniškas himnas 
(POCIŪTĖ, p. 155). Ji „išguldyta nuog daktaro Stanis- 
lauso Rapagelano“ — taip sulotyninta forma buvo va- 
dinamas S. Rapolionis. Joje giedama apie tai, kaip Jė- 
zus buvo suimtas, kankinamas ir nukryžiuotas. 
Manoma, kad vertė iš lotyniško originalo, turėdamas 
po ranka ir vokišką, gal ir lenkišką vertimus. IX pos- 
mas turbūt sukurtas paties vertėjo. Vertimas neper- 
krautas puošmenomis, nuoseklus ir logiškas (GIRDZI- 
JAUSKAS, p. 130—131). 


Ponas (Jėzus) gadyną (valandą) pirmą 
Nuvests Pilotop (pas Pilotą) buvo. 
Svietkai (liudininkai) liudij netiesą 
Prieš Jėzusą Kristusą. 

Pilots, radęs nekaltą, 

Siuntė jį prieg Herodo — 
Sprandan muštą, surištą, 

Šventą veidą spjaudytą. 

O Dieve amžinasis, 

Tėve dangujesis (dangiškasis), 
Jėzu Kriste saldusis, > 

Būk Tau garbė ir čestis (šlovė). 

Taip ir su Šventa Dvasia 
Amžina būk liaupsė. 
Vesk mus dangaus tėviškėn, 
Dūšių (sielų) mūsų linksmybėn. Amen. 
(Martynas Mažvydas, p. 486, 489) 


Z. Zinkevičius išanalizavo dar penkias giesmes, ku- 
rias galėjo versti S. Rapolionis, tačiau nėra įrodymų 
jas priskirti S. Rapolioniui. Mat tekstus M. Mažvy- 
das, tikriausiai ir B. Vilentas, redagavo (2. ZINKEVI- 
ČIUS, p. 141, 147). 


JURGIS ZABLOCKIS (apie 1510—1563) pri- 
klausė tai pačiai vienminčių grupei. Kilęs iš Zobala- 
čio (dabar Baltarusija, Varanavo raj.), netoli Eišiškių, 
bajoras. Studijavo kartu su A. Kulviečiu ir S. Rapo- 
lioniu Krokuvoje (1528), atskirai Vitenberge (1540), 
dirbo A. Kulviečio mokykloje Vilniuje, kartu su juo 
1542 m. pasitraukė į Karaliaučių (ALEKSANDRYNAS, 
p. 24—25), paskui vėl išvyko į Krokuvą ir, atrodo, 
tenykščiame universitete gavo mokslinį magistro laips- 
nį, nes taip jį 1545 m. vadina Albrechtas. Vis lanky- 
davosi Karaliaučiuje. 1545 m. pirmoje pusėje kartu su 
A. Kulviečiu buvo Lietuvoje, slaugė bičiulį iki mirties 
Kulvoje (ALEKSANDRYNAS, p. 26). 1546 m. įsirašė į Ka- 
raliaučiaus universitetą kartu su M. Mažvydu, A. Ro- 
dūnioniu ir B. Vilentu. Gal buvo jų globėjas, nes pats 
jau turėjo magistro laipsnį. Apie 15 metų laiko tarpą 

nėra duomenų. Tikriausiai dirbo didikų vaikų moky- 
toju Lietuvoje, gal ir Lenkijoje. Jį globojo Albrechtas, 
kuris kelis kartus rašė rekomendacijas Žygimantui 
Augustui, M. Radvilai Juodajam, kitiems aukštiems 
valdininkams. Didikai Zablockį, kaip jų studijuojan- 
čių vaikų globėją, labai vertino. Pvz., 1560 m. kovo 
4 d. Viurtenbergo kunigaikščiui Kristupui (3. LEBEDYS, 
p. 67) rašytuose Lietuvos kanclerio ir Vilniaus vaiva- 
dos M. Radvilos Juodojo, taip pat Lietuvos didžiojo 
kunigaikščio maršalo ir raštininko Eustachijaus Vala- 
vičiaus laiškuose šis jų vaikų „auklėtojas ir inspekto- 
rius“ vadinamas „pamaldžiu ir mokytu“ vyru (ALEK- 
SANDRYNAS, p. 29). Abu šie didikai buvo protes- 
tantizmo šalininkai. 

1560 m. kovo—rugpjūčio mėnesiais J. Zablockis 
atlydėjo į Tiubingeno universitetą grupę Lietuvos di- 
dikų sūnų. Tarp jų buvo ir kunigaikštis Merkelis Gied- 
raitis, būsimasis Žemaičių vyskupas, katalikybės Lie- 
tuvoje atkūrėjas, M. Daukšos mecenatas. Tada 
M. Giedraitis dar linko į protestantizmą (ALEKSAN- 
DRYNAS, p. 26). Iš Tiubingeno aplankęs J. Kalviną Švei- 
carijoje, J. Zablockis 1563 m. mirė Tiubingene. 

Taigi J. Zablockis buvo vienas populiariausių pro- 
testantiškai nusiteikusių didikų vaikų mokytojų ir glo- 
bėjų Lietuvoje. Gyvenimo sąlygas jam diktavo aukš- 
tuomenė, kuriai tarnavo, bet, kita vertus, yra susijęs 
ir su pirmąja lietuviška knyga. Jo vertimas Litanija, 

naujai suguldyta su gaidomis M. Mažvydo leidiniuose 
paskelbtas du kartus: pirmą kartą nenurodant vertėjo 
pavardės katekizme 1547 m., antrą kartą — giesmyno 
II dalyje 1570 m. Čia vertėjas nurodytas: „suguldyta 
nuog Magistro] Georgiuso Zablotiuso“. Litanijos tu- 
rinys humaniškas, prašoma saugoti nuo nelaimių ir 
pavojų, kurių tiek daug žmogaus gyvenime. Versta iš 
vokiečių kalbos — tai J. Frėderio perkurta katalikų 
litanija (POCIŪTĖ, p. 16). Vertimas gana aukšto lygio: 


Apgink Tu mus Tavo ranka 

Nuog piktybių ir kiek (kiekvieno) grieko, 
Nuog kariaujimo ir kovų, 

Nuog brangumo didžio javų, 

Nuog ugnies, vandens ir maro 

Saugok Tu mus sūnus savo. 


(Martynas Mažvydas, p. 101, 613) 


M. Mažvydo giesmyno II dalyje dar paskelbta 
„išguldyta nuog Mistro Georgiuso Zablociuso“ M. Liu- 
terio velykinė Giesmė apie Kristaus iš numirusių prikė- 
limą, sukurta pagal vokiečių liaudies giesmę, su gai- 
domis. Vertimas liaudiškai vaizdingas: mirties 
„Šešuolis (šešėlis) viens atliko“; mirtis „geluonį pate- 
riojo“; „živatas (gyvenimas) smertį prarijo“; „Apy- 
juoks iš smerties stojo“; Jėzus „est Velykos avinas“, 

jis „est kryžiausp (prie kryžiaus) primuštas“, „Meilės 
karščiu iškeptas“; „Su džiaugsmu jau valgykim / Ve- 
lykos tikrą karvojų (pyragą)“. Vokiečių liaudies gies- 
mės perdirbinys čia skamba kaip autentiška lietuvių 
liaudies giesmė ir, kas be ko, gana poetiškai. 


III 
MARTYNO MAŽVYDO BIOGRAFIJA 


KĄ GALIME PASAKYTI APIE 
MARTYNO MAŽVYDO KILMĘ 


' Pirmųjų lietuviškų knygų kūrėjas (arba pa- 
rengėjas, nes skelbė ne vien savo, bet ir kitų parašy- 
tus tekstus) buvo Martynas Mūžvydas Vaitkūnas. Tai 
reiškia: Martynas iš Mažvydų giminės, Vaitkaus sū- 
nus. Vardas Martynas kilęs iš romėnų Antikos laikų 
karo dievo Marso vardo, bet, suprantama, Mažvydo 
tėvai, krikštydami savo vaiką, galvojo ne apie pago- 
nių karo dievą, o apie katalikų bažnyčios šventąjį Mar- 
tyną, tik nežinia, katrą: ar Turietį (IV a., šventė 11 11), 
ar popiežių Martyną I (VII a., šventė 11 12). Mažvy- 
das — senovinis lietuvių asmenvardis, duotas iš pra- 
džių žmonėms, kurie nepasižymėjo geru regėjimu 
(maž-, palygink mažai vyd-, plg. iš-vydo). Tėvo vardas 
Vaitkus yra trumpinys iš Vaitiekus. Į Lietuvą jis atėjo 
iš Lenkijos (Wojciech) po Lietuvos krikšto. Taip va- 

dinosi čekų misionierius, X a. atvykęs krikštyti prūsų 
ir jų nužudytas, todėl paskelbtas šventuoju. Vokiškai 
jis vadinamas Adėlbertu, Albertu, t. y. „kilmingu“. 
Dažnai Mažvydas pasirašinėjo sulenkinta arba sulo- 
tyninta pavardės forma Moūssuid arba Mossuidius, o 
vieną kartą akrostichu lietuviškai — Maszwjdas (skai- 
tyk Mažvydas) knygelėje Forma krikštymo, 1559 m. 
Z. Zinkevičius atliko detalią dialektologinę visų 
M. Mažvydo lietuviškų raštų analizę, tarmines kal- 
bos ypatybes žymėdamas žemėlapyje. Tie ženklai pa- 
rodė, kad M. Mažvydo gimtoji šnekta, vadinasi, ir 
gimtinė, „buvo kažkur pietų žemaičių tarmės plote, 
greičiausiai apie Žemaičių Naūmiestį, Gafdamą, 
Švėkšną (didesnė tikimybė) arba Kvėdarną, Laūkuvą, 
Varniūs (mažesnė tikimybė)“ (1. ZINKEVIČIUS, p. 21). 
Taigi greičiausiai M. Mažvydas gimė dabartiniame Ši- 
lūtės rajone. Buvo žemaitis. Nežinome, kada jis gimė 
ir kokiam priklausė luomui. Spėjama, kad bus gimęs 
apie 1510 m. miestelėno šeimoje, tačiau vokiečių moks- 
lininko P. G. Tyleno knygoje apie kultūrą Prūsijos ku- 
nigaikščio Albrechto dvare rašoma, kad M. Mažvy- 
das į Karaliaučių atvyko kaip „jaunas lietuvių bajoras“ 
(THIELEN, p. 114). Kitų M. Mažvydo bajoriškumo duo- 
menų nėra. Ano meto dokumentuose žinomi su tokia 
pavarde asmenys visi buvo valstiečiai (JABLONSKIS, 
p. 46—47). Tačiau M. Mažvydo pusbrolis Baltramičjus 
Vilentas, taip pat lietuvių raštijos kūrėjas, priklausė 
bajorų luomui. Z. Zinkevičiaus nuomone, M. Mažvy- 

das buvo greičiausiai B. Vilento tėvo sesers sūnus: 
bajorų kilmės M. Mažvydo motina ištekėjo už neba- 
joro Mažvydo (1. ZINKEVIČIUS, p. 21—22). Per bajo- 
raitę motiną M. Mažvydas tarsi prisišlieja prie savo 
pirmtakų bajorų A. Kulviččio, S. Rapoliėnio, J. Zab- 
lėckio, dėjusių pamatus lietuvių raštijai. 

M. Mažvydui buvo lemta tapti pirmųjų šešių lietu- 
viškų knygų ir knygelių parengėju. Visos išleistos 
Karaliaučiuje. Trys iš jų išėjo dar M. Mažvydui esant 
gyvam: 1) Katekizmuso prasti žodžiai — 1547; tai ir yra 
pirmoji lietuviška knyga; 2) Giesmė šv. Ambražiejaus 
bei šv. Augustino, kurią vadin Te Deum laudamus. Su 
giesmėmis apie iš numirusių prikėlimą Jėzaus Kris- 
taus — 1549; kartu su giesme Te Deum laudamus („Ta- 
ve Dievą garbinam“) paskelbtos dar dvi giesmės; 
3) Forma krikštymo — 1559; tai privalomi nurodymai, 
kaip turi būti krikštijamas kūdikis, — tokie nurodymai 
lotyniškai vadinami agenda. Kitos knygos pasirodė jau 
po M. Mažvydo mirties: 4) Giesmės krikščioniškos, 
d. 1 — 1566; 5) Giesmės krikščioniškos, d. 2 — 1570; jas 
parengė M. Mažvydo darbo tęsėjas, Karaliaučiaus lie- 
tuvių parapijos klebonas, jau minėtas M. Mažvydo pus- 
brolis B. Vilentas. Po to Karaliaučiuje kelias lietuviškas 
knygas išleido B. Vilentas ir jo vietą po mirties užėmęs 
Jonas Bretkūnas. Tik 1589 m. pasirodė paskutinioji Maž- 
vydo parengta knygelė: 6) Parafrūzis. Tai Viešpaties mal- 
dos („Tėve mūsų“) parafrazė — išplėtotas aiškinimas. 
Ji išleista kartu su trimis J. Bretkūno darbais. 


MARTYNO MAŽVYDO VEIKLA 
LIETUVOJE IR IŠVYKIMAS Į PRŪSIJĄ 


Beveik neturime duomenų, kurie leistų nu- 
šviesti M. Mažvydo gyvenimą iki išvykimo iš Lietu- 
vos į Prūsiją 1546 m. Kaip matėme, tik apytikriai nu- 
statomi jo gimimo metai, vieta, luomas. Dar blogiau, 
kad nieko konkretaus negalima pasakyti apie M. Maž- 
vydo išsilavinimą ir darbą Lietuvoje. Ypač svarbus 
pastarasis klausimas: kokį darbą jis dirbo Lietuvoje? 
Atsakę į šį klausimą, žinotume, kodėl būtent jį kuni- 
gaikštis Albrechtas, netekęs labai padėjusių dviejų 
aukščiausio išsilavinimo lietuvių — A. Kulviečio ir S. 
Rapolionio, pasikvietė pas save. Taip pat galėtume spė- 
ti, kokį lietuviškų rankraščių pluoštą galėjo M. Maž- 
vydas atsivežti į Karaliaučių. Kai ką apytikriai įma- 
noma restauruoti pagal M. Mažvydo knygas, šiek tiek 
informacijos teikia šaltiniai, bet daug kas tėra tik 

mūsų pačių išprotavimai, išvedžiojimai, hipotezės. 

Istorikas Zenonas Ivinskis yra išaiškinęs, kad Vil- 
niaus katedroje jau XV a. buvo giedamas chorūlas — 
giesmės, turinčios specialią melodiją ir atlikimo sti- 
lių. Bet choralai giedami lotynų kalba. Giedama buvo 
ir Žemaičių vyskupystėje (POCIŪTĖ, p. 10). Tad natū- 
raliausia būtų manyti, kad XVI a. pirmojoje pusėje, 
kai ir pati, kaip matėme, pasaulietinė ir bažnytinė val- 
džia rūpinosi lietuvių kalbos vartojimu bažnyčiose, o 
ypač XVI a. II ketvirtyje, kai Lietuvoje ima plisti liu- 
teronybė, skleidžianti bažnyčiose lietuvių kalbą, ir pra- 
sideda M. Mažvydo veikla. Iš pradžių turėjo studi- 
juoti ir tik paskui imtis darbo. Mokytis galėjo maždaug 
iki 1540 m., o dirbti Lietuvoje, suprantama, iki 1546 m. 
Reikia pritarti K. Jablonskio spėjimui, kad M. Mažvy- 
das Lietuvoje „yra nemaža skaitęs tikybinių raštų ir 
lietuvių kalba naudojęsis ne tik pasikalbėjimams, bet 
ir raštui, versdamas ir surašydamas evangelijų ištrau- 
kas, pamokslus, giesmes ir t. t. Atrodo, kad pamaldo- 
se jam ypač rūpėjo bažnytinės giesmės, kad <...> jis 
yra buvęs bažnyčioje kantoriumi, bažnytinių bernelių 
chorvedžiu“ (JABLONSKIS, p. 28—29). Turėjo būti bai- 
ges atitinkamus mokslus. 

Ką galima pasakyti apie asmeninius M. Mažvydo 
kontaktus su A. Kulviečiu, jo mokykla, S. Rapolioniu, 
J. Zablockiu ir, be abejo, su dar kitais? V. Biržiškos 
nuomone, M. Mažvydas studijoms Karaliaučiaus uni- 

versitete pasirengė kažkur Lietuvoje, „visai galimas 
daiktas, kad anoje, 1540—1542 m. Vilniuje veikusioje 
Kulviečio mokykloje“ (ALEKSANDRYNAS, p. 79). K. Jab- 
lonskis manė, kad M. Mažvydas, prieš nuvykdamas 
į Karaliaučių, yra mokęs Vilniuje kartu su A. Kulvie- 
čiu, S. Rapolioniu ir J. Zablockiu (JABLONSKIS, p. 52). 
Šiai nuomonei pritarė ir K. Korsakas (1. KORSAKAS, 
p. 15). K. Jablonskio ir K. Korsako nuomonė remiasi 
ne visiškai patikimu XVIII a. šaltiniu. J. Lebedys tei- 
gia, kad M. Mažvydas dirbo drauge su J. Zablockiu 
A. Kulviečio mokykloje Vilniuje (3. LEBEDYS, p. 59). 
Vis dėlto viso ketverto mokytojavimas A. Kulviečio 
mokykloje yra abejotinas (TUMELIS, p. 41—42). Tvir- 
čiau manoma, kad A. Kulviečiui joje talkino tik J. Zab- 
lockis. Juk ir tolesnis J. Zablockio gyvenimas susijęs 
su jaunimo mokymu: globojo didikų vaikus užsienio 
universitetuose, nekalbant jau apie A. Kulvietį, Kara- 
liaučiaus partikuliaro vadovą. Tai mūsų pirmieji gar- 
sūs pedagogai lietuviai. Deja, jų pedagogines doktri- 
nas suvokiame tik pačia bendriausia prasme: 
humanistinis lavinimas, protestantiška kryptis, tauti- 
nės kalbos akcentavimas. M. Mažvydas — taip pat 
pedagogiškos prigimties asmenybė, bet jo veiklos sfe- 
ra žemesnė — bažnytinės mokyklos „žėkeliai“. 
Nepaisant abejonių dėl buvusių įvykių, vienas da- 
lykas aiškus: jie visi buvo maždaug vienmečiai, vyk- 
dantys tas pačias misijas, todėl jų keliai kryžiavosi. 

A. Kulviečiui ir J. Zablockiui skubiai iš Vilniaus pa- 
sitraukus į Karaliaučių, M. Mažvydas liko Lietuvoje 
iki 1546 m. vasaros ir, matyt, tuo laiku buvo suimtas 
ar kaip kitaip nukentėjo, nes 1548 m. laišką Karaliau- 
čiaus universiteto rektoriui J. Bretšneideriui (Plakoto- 
mui) pasirašė, prie pavardės pridėdamas Protomūrtyr 
dictus — lot. k.: „vadinamas pirmuoju kankiniu“. Kas 
jį taip vadino, konkrečiai neaišku, bet, be abejo, tokie 
pat liuteroniškos orientacijos kolegos. Tokiu būdu 
M. Mažvydas primena Karaliaučiui, jog pirmasis Lie- 
tuvoje nukentėjo už liuteronybę. Tai turėjo įvykti iki 
1544 m., nes tais metais, gavęs iš savo tebegyvo tėvo 
Žygimanto Senojo faktinę valdžią Lietuvoje, Žygiman- 
tas Augustas sustabdė liuteronybės persekiojimus. Ga- 
limas dalykas, kad M. Mažvydas ir buvo vienas iš tų 
persekiojamųjų, kuriuos mini A. Kulvietis savo iš- 
spausdintame laiške Bonai Sforcai „Tikėjimo išpažini- 
mas“. Tie kolegos buvo atsisakę nutraukti susirašinė- 
jimą su A. Kulviečiu (ALEKSANDRYNAS, p. 49). 

Matyt, M. Mažvydas neilgai kalėjo. Paskui prieglobs- 
tį rasti galėjo pas liuteronams pritariančius Žemaiti- 
jos valdytojus Joną Bilevičių ir Joną Kmitą, o gal net 
pas E. Kulvietienę Butkiškėje (JABLONSKIS, p. 53). 
1546 m. gegužės 8 d. kunigaikštis Albrechtas parašė 
iš Vilniaus, kuriame lankėsi, laišką senam pažįstamam 
J. Bilevičiui, prašydamas parinkti keletą išmokslintų 
ir gerai lietuviškai mokančių jaunuolių, kurie galėtų 

tapti liuteronų pastoriais (kunigais) Prūsijoje — Ma- 
žojoje Lietuvoje. 

Dabar ir išmušė M. Mažvydo valanda! 

Apie šį Albrechto pageidavimą M. Mažvydas, 
be abejo, sužinojo. Kita vertus, nežinia, kaip kuni- 
gaikščiui pristatyta M. Mažvydo kandidatūra. Tikriau- 
siai tarpininkavo J. Bilevičius, kuris ir pasiūlė M. Maž- 
vydą. 

Albrechtas lotynišku laišku, rašytu Karaliaučiuje. 
1546 m. birželio 8 d., pakvietė M. Mažvydą atvykti 
į Karaliaučių. Laišką į Vilnių atvežė Albrechto įgalio- 
tinis, mūsų minėtas J. Bretšneideris (Plakotomas). Laiš- 
ko formulavimai konfidencialūs (įslaptinti), kad 
pašalinis, jeigu būtų toks atvejis, nesuprastų, apie 
ką konkrečiai tariamasi. Taip tada darė visi. Laiške 
rašoma: 

„Martynui Mecsvidijui (laiško nuoraše neteisingai 
užrašyta Mažvydo pavardė), lietuviui. Birželio 8 d. 
Mūsų sveikinimą ir malonę [priimk]. Garbingasai ir 
išmokslintasai, taurusai, mums mielasai! Įpareigojo- 
me puikų ir mokyčiausią mūsų fiziką Johaną Bretš- 
neiderį, medicinos daktarą, kad tau mūsų vardu da- 
lykus, kurie nemažai mus ir tave interesuoja, praneštų. 
Todėl maloniai reikalaujame, kad kuo greičiau čia, į 
mūsų Karaliaučiaus miestą, atvyktum ir į paminėtą 
daktarą Bretšneiderį kreiptumeis; išgirsi iš jo paaiški- 
nimus apie mūsų [Albrechto] norus ir siekimus. Kiek 
šiuo reikalu mums būsi mielas, tiek dėsiu pastangų, 

„ kad būtum atlygintas. Nuoširdžiai lik sveikas. Iš 
Karaliaučiaus“. (GERULIS, p. (IX)). 

Aiškiai matyti, kad tai ne pirmas Albrechto ir 
M. Mažvydo kontaktas. Jie jau kažką sutarę ar pradė- 
ję tartis. Sakoma, kad laiško įteikėjas praneš apie tai, 
kas „nemažai mus ir tave interesuoja“. Valdoviškoji 
daugiskaita „mes“ reiškia „aš“. M. Mažvydas jau at- 
rinktas iš visų Lietuvos liuteronų istorinei misijai. Jis, 
be abejo, žino, kokia toji misija, jis jaučiasi jai pasiren- 
gęs, toliau rengiasi. Jis nemano — taip spėjame — 
važiuoti į Karaliaučių tuščiomis rankomis... Prisimi- 
nė šį iškvietimą M. Mažvydas laiške Albrechtui po 
penkiolikos metų, prašydamas materialinės paramos 
ūkyje: „Kadangi tavo šviesioji aukštybė maloniai pa- 
kvietė mane iš Lietuvos į šį kraštą skelbti bei platinti 
evangelijos tiesą <...>“ (LAIŠKAI, p. 332). 

M. Mažvydui beliko ruoštis kelionei iš Lietuvos 
į Karaliaučių. Jis tai padarė maždaug per mėnesį, nes 
jau 1546 m. rugpjūčio 1 d. rektoriaujant P. Melanchto- 
no žentui, tuomet žinomam poetui G. Sabinui, buvo 
įrašytas į studentų sąrašus. 


MARTYNAS MAŽVYDAS 
KARALIAUČIUJE 


Dabar vėl kyla keletas klaustukų. Pirma, 
M. Mažvydas universitetą baigė per 3 semestrus (vie- 
toj aštuonių) — 1548 m. balandžio 5 d. Antra, studi- 
juodamas per neįtikėtinai trumpą laiką parengė ir iš- 
leido katekizmą. Trečia, priimtas į universitetą už 
pačią mažiausią sumą — 1 grašį, tuo tarpu kartu pri- 
imtas J. Zablockis mokėjo 10 grašių, kiek vėliau atvy- 
kęs B. Vilentas — 5 grašius. 

Atvykęs studijuoti, M. Mažvydas neturėjo net ba- 
kalauro, vadinasi, žemiausio mokslinio laipsnio, bet 
Albrechtas cituotame laiške jį vadina išmokslintu žmo- 
gumi. Bakalauro laipsnį gavo baigęs universitetą. Bet 
mokėsi ten tik tris semestrus. Tarytum būtų Lietuvoje 
išėjęs kokį „nebaigtą aukštąjį“. Atvykdamas į Kara- 
liaučių, mokėjo lotynų, lenkų, slavų kanceliarinę kal- 

bas, gal buvo susipažinęs ir su graikų kalba ar ją 
studijavęs, išmanė muzikos dalykus ir tikėjimo pro- 
blemas, nes priimti liuteronybę turėjo sąmoningai, rim- 
tai įsigilinęs. Kaupė biblioteką, ne kartą ją mini 
ryšium su pinigų stygiumi: nėra lėšų būtiniausioms 
knygoms įsigyti arba skurdas gali priversti knygas par- 
duoti. Knygos tada buvo brangios. Kai ką istorija iš- 
saugojo. Vilniaus universiteto bibliotekoje ne per se- 
niausiai buvo rastas XVI a. konvoliutas — trys drauge 
įrištos knygos, priklausiusios M. Mažvydui: 1. I am- 
žiaus istoriko žydo Juozapo Flavijaus veikalas „Judė- 
jų karas. Judėjų senovė. Makabiečiai“, išspausdintas 
Kelne (Vokietija) 1524 m. Traktatą „Makabiečiai“ reda- 
gavo Erazmas Roterdamietis, įžymusis XVI a. pirmų- 
jų dešimtmečių literatas, filologas, teologas. 2. II am- 
žiaus istoriko Hegesipo veikalas „Apie Jeruzalės žlu- 
gimą“, išleistas Kelne 1525 m. 3. I amžiaus Antikos 
filosofo Filono Aleksandriečio traktatai, išspausdinti 
Bazelyje 1527 m. Pirmosios knygos antraštiniame la- 
pe įskaitomas įrašas: „M. Mossuid sibi et suis compa- 
ravit” (M. Mažvydas sau ir saviškiams įsigijo). Toje 
knygoje šalia lotyniško yra ir graikiškas įrašas, — lie- 
tuviškai būtų: „Dievobaimingumas pravartus visuose 
dalykuose“. Graikiškojo įrašo braižas panašus į 
M. Mažvydo, tačiau ekspertai dėl teksto trumpumo 
to patvirtinti negalėjo. Šias knygas M. Mažvydas tik- 
tiausiai įsigijo Karaliaučiuje (FEIGELMANAS). Knygos 

liudija, kad M. Mažvydas iš pagrindų studijavo Bibliją 
ir krikščionių Bažnyčios istoriją. Ta proga pridursime, 
kad panašių tikslų turėjo ir kiti M. Mažvydo aplinkos 
žmonės, pvz., jo pagalbininkas Aleksandras Rodūnio- 
nis, kartu studijavęs Karaliaučiaus universitete. Išliko 
jo turėtas Šv. Augustino (IV—V a.) pamokslų rinkinys 
su tokiu įrašu: „Alexander Radunius lituanus sibi et 
suis comparavit“ (Aleksandras Rodūnionis lietuvis sau 
ir saviškiams įsigijo). Tie „saviškiai“ bus ne kas kitas 
kaip lietuviai liuteronai, atvykę iš Lietuvos į Prūsiją. 
Tad kokias prielaidas galime daryti dėl M. Mažvy- 
do išsilavinimo? Matyt, jis buvo paėmęs maksimumą 
to, ką galėjo duoti Lietuvos mokyklos XVI a. pirmo- 
joje pusėje. Jos veikė prie parapinių bažnyčių, vienuo- 
lynų, Vilniaus katedros, didikų dvaruose. Gali būti, 
kad M. Mažvydas yra susijęs ir su A. Kulviečio mo- 
kykla Vilniuje, — ar kaip mokinys, ar kaip mokytojas. 
Apie M. Mažvydo studijas Lenkijoje, Krokuvos uni- 
versitete, žinių nėra. M. Mažvydas labiausiai artimas 
Lietuvos bažnytinei kultūrai, tam jos laikotarpiui, kai 
nuo katalikybės ėmė atsiskirti liuteronybė. Toks greitas 
Karaliaučiaus universiteto baigimas (per tris semestrus) 
rodo, kad XVI a. pirmojoje pusėje Lietuvoje buvo ga- 
lima gauti kone aukštąjį išsilavinimą, nors aukštosios 
mokyklos ir nebuvo. Žinoma, M. Mažvydui dar buvo 
aktualų turėti būtent liuteronišką aukštąjį išsilavini- 
mą, kad galėtų dirbti pastoriumi, vadovauti parapijai. 

Studijuodamas M. Mažvydas per labai trumpą lai- 
ką parengė pirmąją lietuvišką knygą — katekizmą. 
Per kiek laiko? Šis klausimas seniai diskutuojamas. 
Paties katekizmo antraštiniame puslapyje pasakyta, 
kad jis „suguldytas“ VIII dieną mėnesies sausio. Dėl tos 
datos buvo samprotaujama taip: sausis Mažojoje Lietu- 
voje reiškia lapkritį ar gruodį, vadinasi, katekizmas pa- 
rengtas („suguldytas“) ir atiduotas spausdinti 1547 m. 
pabaigoje, na, o išspausdintas 1548 m. pradžioje. Re- 
miamasi dar ir tuo, kad kai kurios M. Mažvydo kate- 
kizme paskelbtos giesmės verstos iš lenkų autoriaus 
Jino Sekliūcjano, o jo didysis katekizmas pasirodė 
1547 m. birželio mėnesį, o giesmynas — 1547 m. rug- 
pjūtį. Taigi M. Mažvydo katekizmas negalėjęs išeiti 
1547 m. sausio mėnesį. Tokią nuomonę pareiškė nor- 
vegų kalbininkas Christijanas Stangas, parašęs vokie- 
čių kalba studiją Mažvydo lietuviško katekizmo kalba (Os- 
las, 1929). Minint 1947 m. pirmosios lietuviškos knygos 
400 metų jubiliejų, Ch. Stango teiginiui palaikė ir 
K. Korsakas (2. KORSAKAS, p. 15). Vėliau K. Korsakas 
“ savo nuomonę koregavo ir pripažino, kad pirmoji lie- 
tuviška knyga buvo pateikta spausdinti 1547 m. „pra- 
džioje“ (1. KORSAKAS, p. 10). Iš tikrųjų Ch. Stango 
teiginiui prieštarauja J. Zablockio giesmės Litanija nau- 
jai suguldyta turinys. Toje giesmėje linkima sveikatos 
kunigaikščiui Albrechtui ir jo žmonai kunigaikštienei 
Dorotėjai, kuri mirė 1547 m. balandžio 11 d. 

Tad M. Mažvydo katekizmas išspausdintas 1547 m. 
pradžioje (ALEKSANDRYNAS, p. 81). Medžiagą iš J. Sek- 
liucjano M. Mažvydas galėjo gauti dar tebespausdi- 
nant pastarojo darbus, nes abi jo knygutės išleistos 
Karaliaučiuje, be to, J. Sekliucjanas bendravo su lietu- 
viais, pvz., buvo gerai pažįstamas su neseniai miru- 
siu A. Kulviečiu, su kuriuo vienu laiku studijavo Vi- 
tenbergo universitete, taip pat su S. Rapolioniu. Todėl 
dabar linkstama manyti, kad M. Mažvydo katekizmas 
buvo ir rengiamas, ir spausdinamas vienu metu ir iš- 
ėjo būtent 1547 m. sausio mėnesį, kaip ir pažymėta 
knygelėje (2. ROČKA, p. 57). Čia labai svarbi viena 
išvada: M. Mažvydas, nuvykęs į Karaliaučių tikriau- 
siai liepos mėnesį, įstojęs į universitetą rugpjūčio mė- 
nesį, negalėjo per pusę metų parengti ir išleisti 79 pus- 
lapių knygą, kuriai sudaryti panaudojo dar kelias kitų 
tautų autorių knygas! Turėjo jai medžiagą sukaupti 
anksčiau Lietuvoje. „Galima tik tarti, kad Mažvydas, 
traukdamasis į Rytų Prūsiją, nusivežė ten šiek tiek 
medžiagos pirmajai knygai, panašiai kaip A. Kulvie- 
tis — savo bibliotekos dalį. Mažvydas, matyt, žinojo, 
kad ten jau buvo norima išleisti lietuvišką katekizmą 
ir kad tas darbas gali tekti jam“ (2. ROČKA, p. 53— 
54). Turbūt taip ir buvo. M. Mažvydas negalėjo at- 
vykti į Karaliaučių be nieko. Tada nebūtų spėjęs ši- 
taip greit išleisti knygą. 

Tas faktas, kad M. Mažvydas į universitetą priimtas 
už mažiausią mokestį (1 grašį), žinoma, nerodo, kad 

jis buvo turtingas. Toks jis ir nebuvo, nes nėra apie 
tai jokių duomenų. Bet galbūt kunigaikštis Albrech- 
tas jį parėmė, nes buvo suinteresuotas užverbuoti 
M. Mažvydą: mokėjo stipendiją mokslo metais ir dar 
vienerius metus studijoms pasibaigus (LAIŠKAI, p. 254). 
Taip, matyt, suderėta kviečiant M. Mažvydą į Kara- 
liaučių, planuojant panaudoti jo kvalifikaciją ir išleis- 
ti lietuvišką liuteronišką knygą. „Galima tikrai spėti, 
jog uždavinys, o gal net ir pareiga parengti tokį lei- 
dinį buvo numatyta jau iš anksto, kai Mažvydas bu- 
vo dar tik kviečiamas atvykti į Karaliaučių. Kitaip 
sunku suprasti tą — tokį pagarbų ir didelį — dėmesį, 
kokį jam parodė hercogas Albrechtas, — šitaip pa- 
prastai neverbuojami eiliniai studentai“ (1. KORSAKAS, 
p. 18). Iš tikrųjų tai buvo neeilinis studentas, todėl ir 
apie jo stojamąjį mokestį reikia kalbėti su tam tikro- 
mis išlygomis: galėjo būti daroma nuolaida. 
Atvykęs į Karaliaučių ir pradėjęs studijuoti, M. Maž- 
vydas ten rado kūrybingą atmosferą. Vokietijoje 
M. Liuteris jau buvo išspausdinęs savo svarbiausius 
darbus: Biblijos į vokiečių kalbą vertimą (1534), „Di- 
diji katekizmą“ (1529) ir kitus. Bet didysis reformato- 
rius jau buvo miręs 1546 m. vasario 18 d. Tebegyveno 
ir liuteronybei vadovavo P. Melanchtonas, kaip minė- 
jome, jos pagrindus išdėstęs „Bendruosiuose teologi- 
jos principuose“ (1521) ir „Augsburgo išpažinime“ 
(1530). Karaliaučiuje per pamaldas giedoti himnai vo- 

kiečių ir lotynų kalbomis. 1527 m. išleidžiami du pir- 
mieji, o 1540 m. — ir trečiasis vokiškas giesmynas, 
kuriuose Prūsijos vokiečių liuteronų bažnyčios gie- 
dojimui pateikiamos geriausios vokiečių autorių gies- 
mės: M. Liuterio, P. Sperato ir kitų (POCIŪTĖ, p. 13). 

Lenkų liuteronai, pažįstami su neseniai mirusiais lie- 
tuviais profesoriais A. Kulviečiu, S. Rapolioniu, tokie 
kaip J. Sekliucjanas, leido pirmąsias lenkiškas liutero- 
niškas knygas — katekizmus, giesmynus, buvo pra- 
dėję, vadovaujant S. Rapolioniui, versti į lenkų kalbą 
Bibliją. Atrodo, kad S. Rapolionis vertė Bibliją ir į lie- 
tuvių kalbą. Karaliaučiuje nuo 1524 m., dar nuo 
Ordino laikų, veikė Hanso Veinreicho spaustuvė, ku- 
rioje jau buvo išleisti ir du prūsiški katekizmai. Tai 
buvo pirmasis protestantiškos spaudos židinys Pabal- 
tijyje. Jis tapo ir pirmuoju lietuviškos spaudos židi- 
niu. Prūsiškieji katekizmai išėjo 1545 m. Jie buvo dvi- 
kalbiai. Ta proga pasakytina, kad 1561 m. Karaliaučiuje 
išėjo dar viena — trečia ir paskutinė — prūsiška kny- 
ga: Pabėtų pastoriaus Abelio Vilio (apie 1515—apie 
1575) išverstas į prūsų kalbą, padedant bažnyčios ver- 
tėjui Pauliui Mėgotui, M. Liuterio „Enchiridionas“ — 
Mažasis katekizmas daktaro Martyno Liuterio, vokiškai 
ir prūsiškai. (Enchiridionas — graikų k.: vadovėlis.) 
Knyga dedikuota kunigaikščiui Albrechtui. Pratarmę 
vokiečių kalba parašė (tikriausiai tik pasirašė) pats 
Albrechtas. Joje pabrėžiama, kad krikščionis negali nie- 

kinti jokios tautos, „kokia ji neišlavinta ir prasta ten 
bebūtų“. Todėl ir Albrechtas rūpinasi visais savo val- 
diniais — tiek mažiausiais, tiek žymiausiais. (Supran- 
tama, tais mažiausiais valdiniais čia vadinami prū- 
sai.) Prūsai dar laikosi įvairių pagoniškų prietarų ir 
pikmaudžiavimų. Vertėjai, versdami į prūsų kalbą, 
bažnyčiose vokiškai kalbančių pastorių mintis iškrai- 
po. Todėl ir išverčiamas M. Liuterio „Mažasis kate- 
kizmas“, „kad ano vertėjavimo juo toliau, juo mažiau 
reikėtų“. Kunigaikštis Albrechtas įpareigoja pastorius 
ten, kur prie bažnyčių yra mokyklos, katekizmą skai- 
tyti: vieną sekmadienį vokiškai, kitą — prūsiškai. Tai 
turi daryti viešai mokiniai prie altoriaus. Albrechtas 
ragina pastorius stropiai stebėti jaunimą ir sumanes- 
nius prūsų jaunuolius siųsti mokytis. Keletą tokių ne- 
turtingų prūsų jaunuolių Albrechtas pažada „su viso- 
mis malonėmis priimti ir juos kaip mūsų stipendiatus 
iki tol aprūpinti bei studijų metu išlaikyti, kol jie pa- 
galiau bažnyčios tarnybai arba pamokslų tarnybai bus 
panaudoti. Ir kadangi jie prūsų kalbą moka ir jiems 
nereikia jokių vertėjų, tai juo daugiau naudos bei vai- 
sių jie mūsų prūsiškosioms bažnyčioms gali atnešti” 
(MAŽIULIS, p. 91—100). 

Tačiau prūsų tauta nebesugebėjo pakilti, išsiugdyti 
savo inteligentijos ir sukurti raštiją bei kultūrą. Ger- 
manizacijos procesas jau buvo pakirtęs jos tautines 
galimybes. Be to, dalis prūsų sulietuvėjo. 

M. Mažvydas studijavo Albrechto išlaikomas. Apie 
tai rašo B. Vilentas savo knygos Evangelijos bei episto- 
los (Karaliaučius, 1579) lotyniškoje prakalboje: Alb- 
rechtas „pirmasis įsakė savo valdomose žemėse rašy- 
ti, mokyti bei spaudą platinti lietuvių kalba, kuri, 
neturėdama jokių rašytinių paminklų, iki tol nebuvo 
nei garsi, nei žinoma. Tam reikalui jis pasinaudojo 
triūsu vieno asmens, kurį pasirūpino savo lėšomis de- 
ramai išmokslinti, t. y. mano pusbrolio Martyno Maž- 
vydo, šviesios atminties Ragainės bažnyčios klebono, 
darbu“ (KOŽENIAUSKIENĖ, p. 85). 

Nuo universiteto baigimo 1548 m. balandžio 5 d. su 
pirmąja septynių asmenų universiteto absolventų lai- 
da (bakalauro laipsniu) iki darbo pradžios Ragainės 
klebonu 1549 m. kovo 18 d. (tą dieną buvo parašytas 
Albrechto raštas skirti Mažvydą į Ragainę) susidaro 
dešimties mėnesių tarpas. Per tą laiką gavo kunigo 
šventimus. 1548 m. spalio 21 d. viename Albrechto 
laiške dar vadinamas bakalauru. Iš vieno 1551 m. ra- 
šyto M. Mažvydo laiško Prūsijos kunigaikščiui paaiš- 
kėja, kad M. Mažvydą į kunigus įšventino Sėmbos vys- 
kupo padėjėjas, S. Rapolionio bičiulis Johanas 
Brysmanas (1488—1549). 

Iki 1549 m. kovo mėnesio M. Mažvydas gyveno Ka- 
raliaučiuje. Gavo kunigaikščio skirtą stipendiją, sam- 
dė butą, parengė ir išleido knygelę „Giesmė šv. Amb- 
ražiejaus“. Padėtis nebuvo džiuginanti. Iš M. Mažvy- 

do 1548 m. rudenį (adresatas gavo lapkričio 3 d.) ra- 
šyto laiško Karaliaučiaus universiteto rektoriui J. Bretš- 
neideriui (Plakotomui) sužinome, kad neturtas verčia 
M. Mažvydą nugalėti nedrąsą ir vėl kreiptis į „gar- 
bingąjį vyrą“. Neturi drabužių, tinkamų prisidengti 
nuo šalčio, o artėja žiema. Prašo, kad rektorius išrū- 
pintų jam tuos drabužius iš „šviesiojo kunigaikščio“. 
Jei gautų — užtektų dvejiems metams. O jei negautų 
— būtų „priverstas labai šalti ir padėti nemaža svei- 
katos“ (LAIŠKAI, p. 249—250). Kitame laiške, rašyta- 
me Karaliaučiuje 1549 m. pradžioje pačiam kunigaikš- 
čiui, prašo skirti į laisvą klebono vietą Labguvojė, prie 
Kuršių marių pietinio kranto, nes Karaliaučiuje ilgiau 
pasilikti negali dėl sveikatos, dėl oro nepastovumo 
bei kitų priežasčių, kurių neaiškina. Tačiau pats abejo- 
ja, ar galės dirbti Labguvoje, nes nekalba „nė kiek 
vokiškai“ (LAIŠKAI, p. 253). Matyt, Labguvos parapi- 
joje jau brendo reikalas sakyti pamokslus ir vokiečių 
kalba. J. Bretkūnas, paskirtas į tą parapiją 1562 m., 
mokėjo vokiečių, lietuvių ir prūsų kalbas — jų visų 
reikėjo ten dirbančiam. Tačiau, priduria M. Mažvy- 
das, galėtų jis ten dirbti, nes savo gimtąją lietuvių 
kalbą moka „kuo puikiausiai“. Kita vieta, į kurią jis 
sutiktų vykti, — Ragainės parapija, kuri jau keletą 
metų neturi kunigo. Žmonės pasakoję, rašo M. Maž- 
vydas, kad ten daug kūdikių miršta be krikšto, o su- 
augusių — be išpažinties ir altoriaus sakramento (ko- 

munijos). Negali Karaliaučiuje pasilikti ir dėl menkos 
stipendijos. Tikisi, kad į vieną tų vietų Albrechtas jį 
skirs: „Juk kadaise tavo aukštybė buvo prižadėjusi 
teiktis visada atsižvelgti į mano reikalus“ (LAIŠKAI, 
p. 254). Tas „kadaise“ turbūt buvo 1546 m., kai Alb- 
rechtas kvietė M. Mažvydą vykti į Prūsiją. O jeigu nė 
į vieną iš tų vietų — nei į Labguvą, nei į Ragainę — 
nebūtų paskirtas, tai tada prašo „padidinti truputį ma- 
no stipendiją“ (LAIŠKAI, p. 254), kad galėtų įsigyti rei- 
kalingų dalykų „pašaukimo studijoms ir kaip reikiant 
maitintis. Juk jeigu tų dalykų neturi mokslams atsida- 
vęs žmogus, labai greitai palūžta jo dvasia“ (LAIŠKAI, 
p. 254, pabraukta cituojant). Taigi nuo pat pirmųjų 
žingsnių Prūsijoje M. Mažvydas jautėsi vykdąs dide- 
lę kultūrinę-mokslinę misiją. Pradžia jau padaryta — 
išleista pirmoji lietuviška knyga, jau atiduodama 
H. Veinreichui spausdinti „Giesmė šv. Ambražiejaus“, 
planuojami stambesni leidiniai. Laiško pabaigoje lin- 
ki sulaukti kunigaikščiui Nėstoro (graikų epo ilgaam- 
žio didvyrio) amžiaus ne tik Prūsijos, bet ir kitų kai- 
myninių kunigaikštysčių labui ir pasirašo kaip 
Albrechto alūmnas — auklėtinis ir išlaikytinis. Minė- 
damas kaimynines kunigaikštystes, M. Mažvydas tik- 
riausiai turi galvoje ir Lietuvos Didžiąją Kunigaikš- 
tystę, vadinasi, nori, kad ir joje sklistų liuteronybė. 
Savo katekizmą M. Mažvydas skyrė ir žemaičiams, o 
visą knygelę dedikavo Lietuvos Didžiajai Kuni- 

gaikštystei. Jis tampa lyg kokiu politiniu Albrechto ben- 
drininku. Ką gi, atrodo, būta ir tokio niuanso, tačiau iš 
didesnės istorinės perspektyvos žiūrint savo garbės jis 
nepažeidžia, jo nuopelnai lietuvių kultūrai nemažėja. 

Netrukus po to, 1549 m. kovo mėnesį, Karaliaučiuje 
rašytame laiške Albrechtui matome M. Mažvydo padė- 
tį jau sutvarkytą. Laiškas labai sentimentalus, M. Maž- 
vydas itin nusižeminęs dėkoja kunigaikščiui: „Juk to- 
kių didelių tavo šviesiosios aukštybės geradarybių man 
suteikta, kad nė vienas Žmogus, nors ir upėmis lietųsi 
jo kalba, negalėtų kaip dera atsidėkoti“. M. Mažvydui 
atrodo, kad Albrechtas jam pasidarė lyg tėvas ir moti- 
na. Žinoma, tos hiperbolės tėra duoklė ano meto litera- 
tūrinėms manieroms. Be abejo, M. Mažvydas šitaip dė- 
koja kunigaikščiui už Ragainės klebono vietą. 

Albrechtas dviem reskriptais (raštais) 1549 m. kovo 
18 d. ir kovo 20 d. Ragainės apskrities valdytojui Se- 
bastijonui Pefbantui pranešė, kad M. Mažvydas ski- 
riamas klebonu į Ragainę, o jį įvesdina F. Stafilas. Pas- 
tarasis buvo S. Rapolionio bičiulis, perėmęs po jo 
mirties teologijos katedrą, M. Mažvydo pagalbininkas 
rengiant pirmąją lietuvišką knygą. (Apie tai dar kal- 
bėsime.) Parapija didelė, nes Ragainė savo laiku buvo 
kryžiuočių puolimų prieš lietuvius forpostas. Tebe- 
stovėjo ten galinga pilis. 

Vis dėlto M. Mažvydas, pasirodo, tebesąs „Vargšas 
žmogelis”: prašo kelionpinigių iš Karaliaučiaus į Ra- 

gainę, truputį pinigų apmokėti buto skolai, kurią už- 
sitraukė, įsigydamas reikalingų dalykų savo studijoms 
(tikriausiai knygų). Prašo, kad kunigaikštis jo pasi- 
gailėtų, nes nieko neturi, iš ko galėtų kelionėje prasi- 
maitinti, užsimokėti užeigos namuose, „nebent jei už- 
statyčiau ar išparduočiau savo knygas, kurių man 
reikės, kai mokysiu Kristaus avis“. Ir dar prašo gaba- 
lo kokio nors audeklo dvasininko drabužiui, kuris 
atitiktų jo padėtį. Šį laišką pasirašo jau kaip būsima- 
sis Kristaus avelių ganytojas Ragainėje (LAIŠKAI, 
p. 258—260), į kurią kunigaikščio Albrechto raštu 
paskirtas kovo 18 d. 


MARTYNAS MAŽVYDAS RAGAINĖJE 


Nuo 1549 m. pavasario M. Mažvydas kle- 
bonavo Ragainėje — iki pat mirties 1563 m. gegužės 
21 d. 1554 m. buvo paskirtas Ragainės superinten- 
dentū (dvasininkų vyresniuoju). Taip pat buvo apskri- 
ties valdytojo S. Perbanto vertėjas, versdavo atvyks- 
tančių ar pravažiuojančių Didžiosios Lietuvos žmonių, 
prekybininkų dokumentus ir susirašinėjimą. Už tai 
gaudavo atskirą atlyginimą. Didžiojoje Lietuvoje raš- 
tai buvo rašomi slavų kanceliarine kalba, lotyniškai, 
vienas kitas ir lenkiškai. M. Mažvydas tas kalbas mo- 
kėjo. Be abejo, gyvendamas Ragainėje, išmoko ir vokiš- 
kai. Po M. Mažvydo mirties A. Jomantas, prašyda- 
mas ir jam paskirti papildomą atlyginimą už tokį pat 
darbą, nurodė mokąs lotynų, lenkų, rusų ir lietuvių 
kalbas (JABLONSKIS, p. 32—33). 

Materialinė M. Mažvydo padėtis Ragainėje iš esmės 
buvo prasta, tačiau gyvenimo pabaigoje pagerėjo. Jis 
turėjo Tilžėje du sklypus žemės. 1561 m. Albrechtas 
paėmė kaip užstatą iš Lietuvos Virbalį. Ten M. Maž- 
vydas kartu su savo bičiuliu ir bendradarbiu Širvin- 
tos (dabar Kutuzovo) klebonu Tomu Gedkantu gavo 
savo dalį. „Savo žymiai pagerėjusia materialine būkle 
Mažvydui neilgai teko džiaugtis: po tų apdovanoji- 
mų jis greitai mirė“ (ALEKSANDRYNAS, p. 84). Visus 
neišspausdintus M. Mažvydo rankraščius, iš kurių 
svarbiausias buvo giesmynas, paveldėjo jo pusbrolis 
Baltramiejus Vilentas, dirbantis Karaliaučiuje lietuviš- 
kos parapijos klebonu. Svarbiausią M. Mažvydo pali- 
kimo dalį jis pats išleido, o kitką — Jonas Bretkūnas. 

Apie materialines ir moralines Mažvydo gyvenimo 
Ragainėje problemas ir peripetijas daugiausia sužino- 
me iš jo laiškų. Jų išliko 13. Pirmasis rašytas Kara- 
liaučiaus universiteto rektoriui J. Bretšneideriui (Pla- 
kotomui), visi kiti — kunigaikščiui Albrechtui. Čia juos 
ir apžvelgsime. Į lietuvių kalbą iš lotynų kalbos juos 
išvertė Marcelinas Ročka (1912—1983). IV—XIII laiš- 
kai rašyti Ragainėje. Iki Antrojo pasaulinio karo jie 
buvo Karaliaučiuje, dabar saugomi Getingene (Vokie- 
tija). Lietuvos Mokslų akademijos Centrinė biblioteka 
Vilniuje 1964 m. išsirūpino laiškų mikrofilmus. 

Laiškai Renesanso laikais buvo laikomi ne vien 
dalykiniu raštu, bet ir literatūriniu žanru. M. Mažvy- 

do laiškuose keliamos problemos yra trijų rūšių: 1) 
materialinio pobūdžio prašymai, 2) ganytojiško dar- 
bo sunkumai ir uždaviniai, 3) lietuvių raštijos reikalai 
(deja, atsispindintys menkai). 

Laiškai, būdami tikrai asmeninio pobūdžio literatū- 
ra, epistolografija (epistolė — graikiškai „laiškas“) ge- 
riausiai išreiškė asmenybės išsivadavimą iš vidurinių 
amžių nuasmeninimo. Laiškus labai vertino visų kraš- 
tų humanistai ir Reformacijos pradininkai. Jie tapo 
pavyzdžiu gausiai humanizmo prozai ir „vidine for- 
ma“ poezijai. Iš laiškų vystėsi žurnalistika. „Kaip bu- 
vo daroma antikos laikais ir Renesanso pradininko 
E. Petrarkos, ir dabar šia literatūra plačiai naudojosi 
valdiniai, bendraudami su valdovais ir duodami jiems 
patarimus. Tie, savo ruožtu, laišką laikė priemone sa- 
vo įtakai bei politinei galiai didinti“ (2. ROČKA, p. 65). 
Klasikiniu humanistinio ir renesansinio laiško pavyz- 
džiu drąsiai galima laikyti mūsų nagrinėtą A. Kulvie- 
čio laišką valdovei Bonai Sforcai. 

M. Mažvydo laiškams būdingas aukštokas retorinis 
stilius, bet, kaip ir daugelyje kitų jo raštų, retorišku- 
mas yra emocinis, ne vaizdinis. Laiškuose akivaizdi 
ir Antikai bei Renesansui būdinga situacija: Albrech- 
tas — mecenatas (globėjas), M. Mažvydas — klientas 
(prašytojas, bet laisvas asmuo). Tokie santykiai lei- 
džia klientui savo bėdas rodyti sutirštintomis spalvo- 
mis, o dideli prašymai nė kiek nežeidžia mecenato. 

-Kad ši kliento poza yra sąmoninga, rodo pasiteisini- 
mas laiške rektoriui, kad jis elgiąsis taip, kaip ir an- 
tikinis poetas Marcialis, kurį skurdas vertė daug ką 
išmėginti (LAIŠKAI, p. 249), o VIII laišką M. Mažvydas 
atvirai pasirašo kaip „klientėlis“ (LAIŠKAI, p. 303). Laiš- 
kuose atsispindi ir bažnytinis stilius. 

M. Mažvydo epistolinis palikimas „padeda pasekti 
rašytojo gyvenimą nuo studijų baigimo Karaliaučiaus 
universitete beveik iki mirties <...>. Laiškuose dau- 
giausia liečiami asmeniniai, buitiniai ir ūkiniai Maž- 
vydo reikalai, taip pat religinė liaudies būklė. Juose 
visapusiškiau neatsispindi rašytojo asmenybė, vidinis 
pasaulis, dvasiniai interesai, literatūrinis darbas. Vis 
dėlto laiškuose matome Mažvydą gyvą Žmogų, iš jų 
pažįstame konkrečias jo darbo sąlygas, kasdieninę bui- 
tį, aplinką, sužinome daug įdomių detalių, biografi- 
nių faktų. Laiškuose naujai, lyg iš kitos pusės, atsi- 
skleidžia ir Mažvydas rašytojas, išryškėja ne vienas 
jo asmens bruožas" (3. LEBEDYS, p. 59). Reikia tenkin- 
tis tuo, ką turime, nors turime nemažai. 

IV laiškas rašytas 1550 m. Jis visas skirtas ūkio rei- 
kalams. Kunigaikštis sunkiu metu M. Mažvydui ir 
žmonai skyrė pašalpą (penkiolika saikų kviečių) tin- 
kamai maitintis. Negalėtų atsidėkoti, jei ir visą Cice- 
rono iškalbą turėtų. Tai ne ironija, o įprastinė Rene- 
sanso trafaretinė hiperbolė. Romėnų politikas ir 
rašytojas Ciceronas (I a. prieš Kristų) buvo didžiau- 

sias iškalbos autoritetas. Paskui dėsto skundus dėl pa- 
rapijos žemės, kurią jam, kaip ir jo pirmtakams, pa- 
skyrė Ragainės viršininkas S. Perbantas. Vietoj užlie- 
tos pievos prašo kitos. Kai kurie kunigaikščio ir 
Ragainės kilmingųjų valdiniai neduoda M. Mažvydui 
priklausančios medaus dalies iš avilių, įrengtų para- 
pijos lauko medžiuose, suvažiavę apžiūrėti bičių, nu- 
gano pasėlius ir pievas, vogčiomis gabenasi malkas iš 
klebono lauko ir kitokios žalos pridaro. Tą laišką ga- 
lima vadinti skundu (LAIŠKAI, p. 264—266). 

V laiškas daugeliu atžvilgių yra svarbiausias. Jis ra- 
šytas 1551 m. ir parodo M. Mažvydo pastoracinę veik- 
lą bei lietuvių valstiečių laikyseną liuteronizmo ir ap- 
skritai religijos atžvilgiu XVI a. viduryje, taip sakant, 
kultūrinę situaciją to meto Mažosios Lietuvos kaime 
ir iš dalies mieste (Ragainėje). Šiuo laišku M. Mažvy- 
das, parodydamas kunigaikščiui Albrechtui realią pa- 
dėtį, išdėsto, pasakytume, liaudies religinio švietimo 
metodiką. Tai pastoracinio darbo nauja programa. 

Pats M. Mažvydas esąs labai uolus, liudininkas yra 
Dievas ir... apskrities viršininkas S. Perbantas su baž- 
nyčios taryba ir kitais dorais klausytojais (bažnyčios 
lankytojais). Čia atvykęs (šešerius metus parapija ne- 
turėjo klebono) M. Mažvydas radęs daugelį žmonių 
„atsidavusių pragaištingam popiežininkų (katalikų) 
mokymui“, nevykdžiusių bažnyčios potvarkių ir ku- 
nigaikščio Albrechto paliepimų; nėjusių komunijos, ne- 

simokiusių katekizmo („Tėve mūsų“, „Tikiu Dievą Tė- 
vą“), „nesugeba net nė vieno skiemens ištarti“, juo- 
kingai teisinasi. O nori, kad jiems būtų leista susi- 
tuokti, tapti krikštatėviais. M. Mažvydas apie tai rašo 
kunigaikščiui todėl, kad nori nuraminti savo, kaip uo- 
laus pastoriaus, sąžinę ir likti Dievo neapkaltintas dėl 
apsileidimo. Ir kad vyskupas, parapijos vizitatoriai ar 
kiti inspektoriai nepasmerktų jo prieš kunigaikščio 
teismą dėl apsileidimo. Čia idealistinis M. Mažvydo 
polėkis susimaišo su biurokratine baime. Matome, kad 
M. Mažvydas, susidūręs su darbo sunkumais, tiek dėl 
savo sąžinės, tiek dėl galimų vizitatorių apkaltinimų 
kreipiasi į kunigaikštį, prašydamas administracinės pa- 
galbos. Toliau punktais aprašo savo parapijiečių ne- 
dorybes. Tokių punktų yra penki. 

Pirma. Niekina sekmadieniais evangeliškuosius pa- 
mokslus ir kitas bažnytines apeigas. M. Mažvydas sa- 
ko, kad tuo tarpu nutylės, kaip bedieviškai jie elgiasi 
per Kalėdų, Naujųjų Metų, Trijų karalių, Kristaus pa- 
aukojimo (Grabnyčių), Apreiškimo, Velykų, Dangun 
žengimo ir Sekminių šventes. Matyt, per šias šventes 
matė daug senameldiškų apeigų ir papročių, sumišu- 
sių su krikščionybe. Visai mažai žmonių būna bažny- 
čioje per pamaldas. Sekmadienį dažniausiai dirba dar- 
bus. M. Mažvydas prašo, kad kunigaikštis uždraustų 
dirbti sekmadienį. Dar turi didelę ydą: pagal seną „po- 
piežininkų“ paprotį keliauja švęsti kokio nors švento- 

jo atlaidų į Lietuvos ir Žemaitijos parapijas, esančias * 
netoli nuo Prūsijos Kunigaikštystės sienų (į Batakius, 
Švėkšną, Šiluvą, Jūrbarką, Taūragę, Veliūoną ir kitur. 
Šventųjų garbinimą liuteronai laiko stabmeldyste.) Ki- 
ti, nors ir nevyksta niekur, namie užsidegę vaškinės 
žvakes prie sienos, šaukiasi šventųjų globos. Tarp kit- 
ko, tie M. Mažvydo duomenys liudija, kad katalikybė 
XVI a. pirmoje pusėje jau buvo Lietuvoje gana tvirta, 
o naujųjų liuteronų reikalavimų Žmonės nesuprato. 
M. Mažvydas prašo, kad kunigaikštis savo ediktū už- 
draustų žmonėms tokias keliones į katalikišką Lietu- 
vą, užkirstų kelią tai „stabmeldystei“. 

Antra. Yra tokių asmenų, „nesuteršto gyvenimo vy- 
rų“ ir su katekizmu susipažinusių, — bet nežinia, ko- 
dėl jie neina komunijos, net gąsdinami atskyrimu nuo 
bažnyčios, ir dar kitus pajuokia. Čia, aišku, M. Maž- 
vydas kalba apie liuteronų komuniją, kurios metu duo- 
damas vynas. „Tai klausydamas, giliai širdyje apver- 
kiu tą jų didžiulę nelaimę, raginau juos ir maldavau 
ir niekada nesiliauju juos privačiai ir viešai karščiau- 
siu būdu prašyti ir maldauti, kad pakeistų savo užsi- 
spyrimą ir pasiaukotų Jėzui Kristui. Bet veltui mi- 
rusiems, kaip jis pasakė, tariami žodžiai.“ Kalbėjo 
Mažvydas apie tai ir su S. Perbantu, šis nori tartis su 
kunigaikščiu. 

Trečia. Negerbiantys Dievo žodžio ir sakramentų 
reiškia norą būti krikšto tėvais, o kai M. Mažvydas 

juos apklausinėja paprasčiausių. religijos dalykų, tada 
jie „netenka žado“ ir negavę leidimo pyksta. Kiti ke- 
liauja dėl krikšto į kaimynines Lietuvos parapijas arba 
patiki vaiką pakrikštyti kokiam nors kaimiečiui ar se- 
nei. Vienas Ragainės parapijos kaimietis išdrįso ir mo- 
terystės ryšiais jungti, ir krikštyti. Bet jis Ragainės vir- | 
šininko jau nubaustas. Nors Mažvydas ir labai nedaug 
iš jų, kaip krikščionių religijos naujokų, reikalauja, bet 
vis tiek bėgioja su vaikais po svetimas parapijas. 
Ketvirta. Ateidami jungtuvių, nesileidžia klausinė- 
jami „Tėve mūsų“ ir „Tikiu Dievą Tėvą“. Jei nemoka, 
Mažvydas duodąs savaitę laiko pasimokyti, tada jie 
vyksta tuoktis kitur arba gyvena nesusituokę. Jei at- 
virai pasakysiu, rašo M. Mažvydas, tai „ragainiečiai 
tiek nusimano apie tikrąją krikščionių religiją, kiek 
paprastai nusimano kūdikis vystykluose“. Dėl to jis 
visą laiką ir „čiauškąs“ su jais kaip su kūdikiais. 
Toliau M. Mažvydas išdėsto pasiūlymus, kaip pa- 
taisyti padėtį. Visi parapijiečiai sekmadieniais ir Jė- 
zaus Kristaus švenčių dienomis turi būti verčiami lan- 
kyti pamokslus. Be to, reikia įvesti, siūlo M. Mažvydas, 
visos Ragainės parapijos kaimų lankymą bent vieną 
kartą per metus (jei daugiau negalima) „ir lankant ne 
tik pamokyti religijos, bet ir paegzaminuoti visus su 
šeimyna iš katekizmo“. Kartu reikėtų, grasinant ko- 
kia nors bausme, nustatyti, kad kito lankymo metu, 
tada, kai bus ateityje egzaminuojami, parapijiečiai jau 

mokėtų Viešpaties maldą („Tėve mūsų“), tikėjimo 
straipsnius („Tikiu Dievą Tėvą“) ir kitus religijos prad- 
menis“. Tą mintį, kad reikia įvesti tokį lankymą, M. Maž- 
vydui pakišęs Sembos vyskupo padėjėjas, S. Rapolio- 
nio bičiulis Johanas Brysmanas (1488—1549), kuris 
įšventino M. Mažvydą į kunigus. Nes lietuvių giminė 
yra „kieta“, „barbariška“. Tokį lankymą M. Mažvydas, 
patariamas Tilžės klebono Gėorgo Reicho, kaip ir tas 
bandė pradėti, tačiau pamatė, kad parapijiečiai yra per 
daug atkaklūs. Tai bus galima tęsti, tik turint kunigaikš- 
čio Albrechto nurodymą. Jo ir prašo. Šiame laiške dėl 
dalykinio-programinio turinio kokių nors retorinių 
žaidimų ieškoti neverta. Tai praktinio darbo programa, 
savotiška paralelė tam, ką M. Mažvydas grindė savo 
knygomis (LAIŠKAI, p. 276—283). Dievas M. Mažvydui 
reiškia prievolę (KAVOLIS, p. 219). 

VI laiške, rašytame tų pačių 1551 m. rudenį, vėl 
skundžiamasi dėl ūkinių nesėkmių: klebono žemė to- 
li nuo Ragainės ir nederlinga, negalima tiek toli nu- 
vežti mėšlo. Turėjęs daug nuostolių trejus metus iš 
eilės: „...tapsiu elgeta ir visišku skurdeiva.“ Pinigus, 
kuriuos gavau kaip algą, išleidau, rašo adresantas, ne 
drabužiams ar knygoms, o sėklai pirkti. Taigi M. Maž- 
vydui knygos svarbiau negu sėkla. Bijodamas, kad 
„Nereikėtų atsitraukti nuo skaitymo ir studijų“, 
M. Mažvydas prašo, kad parapijos žemė, kuri yra to- 
li, būtų pakeista į kitą, artimesnę. Vėl matome, kaip 

intelektualas kankinasi, priverstas būti dar ir ūkinin- 
ku (LAIŠKAI, p. 288—291). 

VII laiške M. Mažvydas dėkoja Albrechtui už arčiau 
gautą žemę, skundžiasi, kad jo parapijiečiai iš Vil- 
kyškių slapta atšventė vestuves, dvi lietuvių poras su- 
jungė kažkoks amatininkas stalius Leonardas iš Til- 
žės miesto. M. Mažvydas, padedamas Ragainės 
viršininko, vadinasi, griežtai, ir tai suprantama, pasi- 
šaukė pas save ir tuos lietuvius vėl sujungė, prieš tai, 
kaip priimta, paskelbęs bažnyčioje užsakus. Prašo to- 
kius pažeidinėjimus sudrausminti „Dievo suteikto pa- 
saulietinio kardo aštrumu“, pakartodamas M. Liute- 
rio frazę. (Laiškuose netrūksta evangelinio stiliaus 
frazių.) Vėl užsimena, kad religiniam švietimui page- 
rinti reikia įvesti ganytojišką vizitaciją — lankyti, mo- 
kyti ir kontroliuoti valstiečius (LAIŠKAI, p. 295—297). 

VIII laiškas, rašytas 1555 m., pateikia labai svarbių 
žinių M. Mažvydo biografijai. Kunigaikštį vadina, 
veikdamas jo jausmus, vienintele pagalbos viltimi; o 
kreiptis į dosnųjį valdovą privertė pasiryžti „neturtas 
norom nenorom, lyg už sprando nutvėręs“. M. Maž- 
vydas čia rašo apie ankstesnio Ragainės klebono Amb- 
rozijaus Lauteršterno po mirties paliktą šeimą — aklą 
žmoną su penkiomis dukterimis ir keturiais sūnumis. 
Našlę pakirto maras, „pasigailėjęs trijų sūnų ir tiek 
pat dukterų“. Našlaičiai turėjo pakelti daug vargų, 
„kai paskutiniu metu toks šaltas gailestingumas“. Ge- 

orgo Reicho (Tilžės klebono) skatinamas, M. Mažvy- 
das vedė vyresniąją dukterį Benigną. Kartu su Žmona 
šelpė jos brolius ir seseris, tai truko ne vienerius me- 
tus. M. Mažvydas praneša, kad Kraūpiško klebonas 
Augustinas Jomantas veda antrąją amžiumi dukterį, 
gavęs jo leidimą. Taigi M. Mažvydas auklėjo būrelį 
žmonos brolių ir seserų. Jaunuosius pats sužiedavo, 
bet savo lėšomis neįstengė iškelti vestuvių. Maldauja 
kunigaikščio pašalpos „krikščioniškai, garbingai ir 
kukliai vestuvių puotai iškelti“. Šį laišką ir pasirašė 
„klientėliu“ (LAIŠKAI, p. 301—303). 

IX laiškas, parašytas 1558 m., rodo, kad M. Mažvy- 
do nenustojo slėgę „nepraeinami vargų labirintai“. Jau- 
čiame, kad kyla jo ambicija ir nepasitenkinimas padė- 
timi Ragainėje. Pasigirsta vos ne grasinimo gaida: „...aš 
savo širdyje dažnokai imu svarstyti garbingai pakeis- 
ti vietą, taip pat ir savo pareigas, jei iš tavo šviesio- 
sios aukštybės, maloningasis kunigaikšti, negalėčiau 
sulaukti kokio nors tų visų vargų palengvinimo“. Di- 
džiausias sunkumas yra tai, kad reikia gyventi iš Že- 
mės ūkio, kuris jam, „silpnos sveikatos ir visokių ligų 
nukamuotam žmogui“ ir dar dėl šeimynos ir darbi- 
ninkų nesąžiningumo, nesiseka, kartais pritrūksta bū- 
tiniausio maisto. Maitintis kartais tenka ne iš laukų 
derliaus, o iš algos. Iš tos pačios 70 markių algos pri- 
verstas įsigyti ne knygų ar kitų dalykų, derančių, kaip 
pareiškia M. Mažvydas, „mano asmeniui ir parei- 

goms“, o tekinių, vežimų, kirvių, pjautuvų ir kitokių 
ūkio padargų. Sykį jau buvo rašęs apie vertybių prieš- 
priešą: knygos ir sėklos, dabar — knygos ir padargai. 
Krito pirkti iš algos gyvuliai, vagiliauja bernai, atvy- 
kę iš Žemaitijos ir Lietuvos... Todėl nori grąžinti visą 
parapijos lauką kunigaikščiui, o vietoj jo gauti metinį 
išlaikymą iš Ragainės pilies „sau, savo žmonai, tarnui 
ir tarnaitei“, kad būtų jis, silpnos sveikatos ir nemo- 
kantis dirbti žemės žmogus, išvaduotas iš tų sunku- 
mų. Tokį prašymą motyvuoja tuo, kad yra ligonis (va- 
dinasi, tikrai jau buvo sveikata pašlijusi), bevaikis, 
pralobti negeidžia, nori labiau atsidėti studijoms ne- 
gu žemės ūkiui, neturi „jokių paskatų“ užsikrauti to- 
kią sunkenybių naštą. Jei tokių galimybių nebus, tai 
M. Mažvydas prašo dar mažiau — suteikti pragyve- 
nimą tik jam. Žmona su tarnu bei tarnaite, taip pat su 
gyvuliais gyvens iš žemės, atiduotos apdirbti iš tre- 
čios dalies kuriam nors iš kaimynų (Mažvydienė su 
tarnais gautų tik trečiąją dalį) (LAIŠKAI, p. 307—309). 

X laiškas. Tais pačiais 1558 m. vėl rašo Albrechtui. 
Padėtis nepagerėjo. Kažkoks kaimietis dėl menko pie- 
vos sklypelio, pats pažeidęs seną ribą, praskėlė 
M. Mažvydui galvą. Prašo, kad būtų duotas S. Per- 
bantui nurodymas nubausti pažeidėją, atlaidžiai pri- 
durdamas: „neimant dėmesin plūdimų ir žaizdų, ku- 
rias man padarė tasai kaimietis“. Primena laukiąs 
atsakymo į prašymą gauti sau maisto ir gėrimo iš pi- 

lies. „Tada aš, mielai atmetęs žemės darbo vargus, 
ramiai eičiau savo pareigas." Bet jau, lyg nebesitikė- 
damas nieko geresnio, baigia: „Jei kitaip išeitų, kan- 
triai iškęsiu ir neigiamą <...> atsakymą. Apie vietos ir 
pareigų pakeitimą nebekalba (LAIŠKAI, p. 312—313). 

XI laiškas rašytas 1560 m. Lankydamasis Ragainėje, 
kunigaikštis Albrechtas davė M. Mažvydui aikštelę na- 
mui ir sklypelį dirbamos žemės daržui bei kitiems jo 
žmonos patogumams. Tik nebuvo nuspręsta, kur rei- 
kėtų tos žemės duoti. Dabar M. Mažvydas nužiūrėjęs 
prašo duoti jam kalnelį šiapus Nemuno upės su ap- 
link esančia aikštele, Šliosbergu vadinamą. S. Perban- 
tas mielai sutinkąs (LAIŠKAI, p. 316). 

XII laiškas, rašytas 1560 m., yra M. Mažvydo pasi- 
aiškinimas kunigaikščiui dėl prieš jį nukreipto Tilžės 
gyventojo Ambrozijaus Zetės skundo. A. Zetė norėjo 
užimti Ragainės bažnyčioje diakono (žemiausio laips- 
nio dvasininko) ir mokytojo vietą ir skundėsi, kad 
Mažvydas tą vietą jam pažadėjęs, bet paskui nebeda- 
vęs. M. Mažvydas išaiškina, kad tokio pažado nebu- 
vo. A. Zetė nieko nepešė. M. Mažvydas savo bažny- 
čios ir visos jaunuomenės vardu maldavo, kad nebūtų 
paskirtas mokyklai vadovauti „toks nemokytas žmo- 
gus, nes viskas pakriks ir išbėgios jaunuomenė, be 
kurios — kas puoš mūsų bažnyčią?"M. Mažvydas 
kietai parašė kunigaikščiui: „Lietuvių liaudis tokio ne- 
Pageidauja“. Be kita ko, iš šio pasiaiškinimo sužino- 

me, kad tada Ragainėje pas M. Mažvydą lankėsi To- 
mas Gedkantas ir Augustinas Jomantas. Tai galėjo būti 
susiję su M. Mažvydo giesmyno II dalies sudarinėji- 
mu, kur panaudoti jų darbai. Minima, kad Ragainės 
bažnyčiai būtina turėti žmogų, kuris galėtų eiti mo- 
kytojo pareigas ir giedoti lietuviškas bei vokiškas gies- 
mes bažnyčioje. Šis pasiaiškinimas, nors aptariama 
konfliktinė situacija, parašytas ramiu tonu, neabejo- 
jant savo teisumu. 

Šiame laiške paliestas osiandrizmas. Karaliaučiaus 
universiteto profesorius A. Osianderis 1549 m. pra- 
dėjo savaip aiškinti kai kuriuos liuteronizmo teiginius. 
Jo mokymas buvo laikomas erezija, šalininkai perse- 
kiojami. Kai kurie tilžėnai M. Mažvydą vadino osian- 
drininku. Jis lengvai tokius priekaištus atmetė. Tuo 
metu, kai rašytas šis laiškas, ką nors pavadinti osian- 
drininku reiškė labai didelį įžeidimą ir Kristaus mirties 
už Žmonių nuodėmes neigimą. 

Šiame pasiaiškinime M. Mažvydas perpasakoja lyg ci- 
tuodamas savo ginčą su A. Zete. Tas „dialogas“ rodo 
M. Mažvydą buvus sumanų ir ryžtingą pašnekovą. 

Ir pagaliau XIII laiške, parašytame 1561 m. liepos 
mėnesį, M. Mažvydas vėl prašo kelių su ūkininkavi- 
mu susijusių dalykų: duoti jam pasavaičiui po vieną 
darbininką arba baudžiauninką, nes jų neturi ir nega- 
li gauti savo žemei apdirbti ir kitiems ūkio darbams. 
Sakosi, kad sveikata palūžusi, kad esąs bejėgis. Pa- 

tis palieptų Ragainės bažnyčios nariams neatidėlioti 
parapijos namų, klėties, tvarto, tvorų remonto ir res- 
tauracijos. Iš to galima spręsti, kad M. Mažvydas iš- 
laikymo iš pilies negavo, nes vis rūpinosi ūkiniais 
reikalais. Šiame laiške vėl ryškėja, tiesa, be ypatingų 
detalių, M. Mažvydo — lietuvių raštijos kūrėjo — si- 
luetas. Bet tas kūrėjas — vargšas: „Ir jeigu mes varg- 
šai ir nelaimingi lietuvių kunigai neturėtume tavo 
šviesiosios aukštybės, lyg kokios maloningos dievy- 
bės šioje garsiojoje Prūsijos Kunigaikštystėje, jokiu bū- 
du negalėtume išsilaikyti savo pareigose dėl sunkiau- 
sių vargų naštos. Kadangi tavo šviesioji aukštybė 
maloniai pakvietė mane iš Lietuvos į šį kraštą skelbti 
bei platinti evangelijos tiesą, ji tėvišku palankumu ma- 
ne išauklėjo bei apsupo krikščioniška, kunigaikščio 
verta meile ir niekad nesiliauja manęs globoti, man 
padėti ir dosnia ranka aprūpinti“. Iš tikrųjų, reikia 
manyti, M. Mažvydas jautė dėkingumą kunigaikščiui 
Albrechtui. Atrodo, kunigaikštis teikė įvairiopą pa- 
ramą M. Mažvydui iki pat gyvenimo pabaigos, buvo 
palankus ir kitiems lietuvių raštijos Prūsijoje kūrė- 
jams, nes tokios raštijos jam pačiam reikėjo religi- 
niais ir politiniais sumetimais — stiprinti savo įtaką 
lietuvių tautoje. 

Pačioje gyvenimo pabaigoje pagerėjo ir M. Mažvy- 
do materialinė būklė: jis gaudavo 70 markių algos me- 

- tams, Tilžėje turėjo du sklypus žemės. 1561 m. kuni- 
gaikščiui Albrechtui paėmus užstatan iš Didžiosios 
Lietuvos Virbalį, tuo laiku vadinamą Naująja Valia, 
kuriame gyveno apie 160 šeimų, M. Mažvydas kartu 
su Širvint6s klebonu Tomu Gedkantu gavo keturis 
prentus (lenkiškai reiškia „rykštes“ — 18,66 m?) žemės 
sodybai, čia pat su T. Gedkantu vieną margą (apie 
0,5 ha) klojimui ir dar pats vienas gavo margą daržui. 
Be to, kartu su T. Gedkantu gavo ir vieną valaką že- 
mės (apie 20 ha) (ALEKSANDRYNAS, p. 84). Buvo už ką 
dėkoti kunigaikščiui Albrechtui. 


MARTYNO MAŽVYDO IR JO ŽMONOS 
BENIGNOS TESTAMENTAS 


Jis buvo sudarytas Tilžėje 1560 m. vasario 
29 d., dalyvaujant Tilžės viršininkui Gėorgui fon 
Haugvicui ir dar keturiems asmenims, kurie visi pri- 
kabino savo antspaudus ir kurių visų pavardės yra 
vokiškos. Testamentas iki Antrojo pasaulinio karo 
buvo Karaliaučiuje, o paskui pateko į Getingeną. Lie- 
tuvos Mokslų akademijos Centrinė biblioteka iš ten 
gavo mikrofilmą. 

Šis testamentas yra lygiateisė abiejų testatorių tar- 
pusavio donacija — dovanojimas. Taigi visiškai aiš- 
ku, kad M. Mažvydas su savo žmona sugyveno gra- 
žiai. Testamente M. Mažvydas vadinamas „Ragainės 
klebonu“, o žmona — „jo namų šeimininke Benigna“. 
Konstatavus, kad jie „nebuvo apdovanoti“ tiesiogi- 
niu palikuoniu, „bet vis dėlto jautė vienas kitam išti- 

kimą meilę ir nuoširdų palankumą <...>, taip pat no- 
rėdami šią ištikimą tarpusavio meilę sustiprinti dar- 
bais ir atitinkamai ją išreikšti, jie abudu <...> nutarė 
<...> vienas kitam užrašyti visą abiem priklausantį tur- 
tą, kurį jie įsigijo sunkiu triūsu ir Dievo laiminimu, 
donacijos reikšme bei prasme, kas įstatyme vadinama 
savitarpio dovanojimu“. Tai labai garbingas testa- 
mentas. Buvo priimta tokia „forma“: jei M. Mažvy- 
das pergyvens žmonos mirtį, tai jis sau vienam pasi- 
laiko visą abiejų turtą, naudojimosi ir palikimo teisę, 
kaip tikrą nuosavybę ir savo turtą, be jokio dalinimo. 
O jei anksčiau mirs M. Mažvydas, tai tokiomis pat 
sąlygomis jų bendras visas turtas atiteks M. Mažvy- 
do žmonai Benignai. Su juo ji galės elgtis kaip su sa- 
vo turtu ir leisti naudotis juo. O kai abu atsiskirs su 
šiuo gyvenimu ir nė iš vienos pusės nebus tiesioginių 
palikuonių, „tai jų abiejų artimiausieji giminės galės 
lygiomis pasidalinti tos dalies, kurią valdė minėti abu 
sutuoktiniai savo gyvenimo pabaigoje, palikimą ir tu- 
rėti naudojimosi teisę“. 

Testamente jų turtas neišvardijamas, tik pasakyta 
apskritai: „ar jis yra nejudamasis, namų apyvokos 
daiktai, auksas, drabužiai ir visi kiti papuošalai, auk- 
siniai ar sidabriniai, maži ar dideli, ir ar jie būtų Prū- 
sų hercogystėje, ar už jos ribų ir kitaip jų vardu pri- 
klausytų be išimties“ (TESTAMENTAS, p. 524). 

IV 
MARTYNAS MAŽVYDAS 
RAŠO LIETUVIŠKAS KNYGAS 


KATEKIZMAS — PIRMOJI 
LIETUVIŠKA KNYGA 


Pirmosios lietuviškos knygos išliko du eg- 
zemplioriai. Vienas saugomas Vilniaus universitete, ki- 
tas — Torunės universitete Lenkijoje. Vilniškis egzem- 
pliorius gerai išsilaikęs, įrištas pergamentu. 

Romėnai sakydavo habent sua fata libelli — knygos 
turi savo likimą. Vilniškio egzemplioriaus likimas tik- 
rai ypatingas. Po Antrojo pasaulinio karo Karaliau- 
čiaus egzempliorius atsidūrė Torunėje, o vilniškis 
atkeliavo į Lietuvą iš... Odesos. 1956 m. Vilniaus uni- 
versiteto bibliotekoje lankėsi ukrainietis prof. S. Boro- 
vojus. Jis papasakojo, kad vienoje Odesos bibliotekoje 
matęs M. Mažvydo katekizmą. Paaiškėjo, kad tai vie- 
šoji M. Gorkio biblioteka. Bet lentynoje knygos neras- 
ta, nes ją buvo pasiėmęs vienas skaitytojas... mokytis 
lietuvių kalbos! Susitarus Lietuvai ir Ukrainai, 

M. Mažvydo katekizmas buvo gautas mainais 1957 m. 
sausio pradžioje. Tai Vilniaus universiteto ir jo biblio- 
tekos pasididžiavimas, lietuvių brangiausias turtas. 
Egzempliorius turi įrašą rusų kalba: „Pirkta Berlyne 
pas Ašerį 1869 m. — 45 taleriai“. Suma didelė 
(1. ZINKEVIČIUS, p. 42). 

Pirmoji lietuviška knyga vadinasi pagal dabartinę 
rašybą ir tartį Katekizmuso prasti [paprasti] žodžiai, 
mokslas skaitymo rašto ir giesmės, dėl krikščionystės bei 
dėl bernelių jaunų naujai suguldytos. Karaliaučiuj VIII 
dieną mėnesies sausio metų užgimimo Dievo MDXLVII. 
Soli Deo gloria. Skaitmenys romėniški. Arabiškais skait- 
menimis rašome „8“ dieną ir „1547“ metais. Soli Deo 
gloria lotynų k. — „Vienam Dievui garbė". Savo kny- 
gelę M. Mažvydas vadina dvejopai — ir „katekizmu- 
sas”, ir „katekizmas“. Graikiškai šis žodis reiškia „pa- 
mokymas“. Catechismus — lotyniškasis variantas. 
Katekizmuose dėstomi krikščionių tikėjimo pagrindai. 


IŠORINIAI DUOMENYS. Turi 79 puslapius. 
Jų formatas 18x11 cm, rinkinio formatas 12,5x7 cm. 
Tiražas, kaip spėjama, 200—300 egzempliorių. Pusla- 
piai pagal anų laikų tradiciją žymimi ne skaičiais, bet 
signatūromis (raidėmis), kurias papildo kustodai (pus- 
lapio pabaigoje įdėtas kito puslapio pirmas skiemuo 
ar visas žodis). Lotynų k. custos — „Sargas“. Daugoka 
korektūros klaidų. Knygelėje vyrauja gotikinis (vokiš- 

kas) šriftas, nors lotyniška dedikacija ir lotyniška pra- 
kalba atspausdintos lotynišku šriftu. 

Meniniu požiūriu pirmoji lietuviška knyga yra kuk- 
li. Anuometinis Karaliaučius savo knygų spaudos tra- 
dicijų neturėjo, tenkinosi spaustuvininkais vokiečiais 
ateiviais. Toks buvo ir Johanas Vėinreichas. Be to, pro- 
testantizmas atsisakė prabangių katalikų Bažnyčios 
formų, todėl ir protestantiškų knygų meninė pusė pa- 
prastesnė. M. Mažvydo katekizmo antraštė papuošta 
vėlyvojo Renesanso stiliaus vinjete (medžio raižinių), 
į kurią įspraustas knygos pavadinimas. Vinjetės ele- 
mentus sudaro vadinamieji akanto lapai (stilizuota la- 
py ir žiedų augmenija), rozetės (stilizuoti rožės žije- 
dai), „pūtti“ (itališkai — maži nuogi berniukai) ir 
kartūšas (pranc. — pusiau išvyniotas ritinys arba sky- 
das užriestais pakraščiais), dažnai vartojamas herbuo- 
se (GALAUNĖ, p. 294). 


PASIRODYMO LAIKAS. Kaip rašėme, lai- 
kas nėra visiškai aiškus. Tačiau neabejojama, kad pir- 
moji lietuviška knyga išėjo 1547 m., o jubiliejus šven- 
čiamas taip, kaip parašyta antraštiniame puslapyje, — 
sausio 8 d. 


KOKIA LITERATŪRA PASIREMTA. Kny- 


ga parengta sumaniai, pasinaudojant keliais kitų tau- 
tų autorių darbais. Svarbiausią vietą tarp jų užima 

lenkų rašytojas liuteronas Janas Sekliūcjanas (apie 
1510-—-1578). Jis buvo pažįstamas su A. Kulviečiu ir 
S. Rapolioniu. J. Sekliuojano likimas panašus į A. Kul- 
viečio. Nuo 1536 m. studijavo Leipcige, nuo 1538 m. 
veikė Pėznanėje, Lenkijoje. Iškilus grėsmei dėl pro- 
testantiškos veiklos, pasitraukė į Karaliaučių, kur nuo 
1543 m. aktyviai dirbo tarp gyventojų lenkų ir kaip pa- 
mokslininkas, ir kaip spaustuvininkas bei leidėjas. Ben- 
dradarbiavo su H. Veinreichu ir kitais Karaliaučiaus 
spaustuvininkais. Išleido lenkų kalba 1544—1556 m. 
laikotarpiu keletą liuteroniškų religinių knygų, tarp 
jų vadinamąjį „Mažąjį katekizmą“ (1545: „Paprastas 
katekizmo tekstas paprastiems žmonėms“), vadina- 
maji „Didįjį katekizmą“ (1547: „Katekizmas, tai yra 
mokslas pirmiausias ir reikalingiausias“), 1547 m. pa- 
skelbė pirmą lenkų giesmyną „Dvasinės ir pamaldžios 
giesmės“, kuriame buvo 35 vienbalsės įvairių autorių 
giesmės. Išleido Naujojo testamento pirmą vertimą į 
lenkų kalbą, atliktą 5. Mužinovskio, pirmą lenkišką 
postilę ir kt. 

M. Mažvydas pasinaudojo J. Sekliuojano abiem ka- 
tekizmais bei giesmynu, Jăno Malėckio lenkiškuoju 
katekizmu (Karaliaučius, 1546), vokiečių autoriaus 
Jodoko Vilicho lotyniškuoju kaiekizmu (1542). Elemen- 
toriui sudaryti pasitelkė vokiečio Gėorgo Sauromano 
lotynišką „Mažąjį katekizmą“ (1529), skirtą mokyk- 
loms. Galbūt tais klausimais jį konsultavo Karaliau- 

čiaus universiteto - rektorius Frydrichas Stafilas. 
M. Mažvydo katekizmo pavadinimo pradžia beveik 
pažodžiui kartoja J. Sekliucjano „Mažojo katekizmo" 
pavadinimo pradžią „Paprastas katekizmo tekstas“ 
(lenkiškai: „Katechizmu text prosty...“) — „Katekiz- 
muso prasti žodžiai...“ Tik M. Mažvydas nevartojo lo- 
tynizmo „text“, jį pakeitė lietuvišku (žemaitiškų) „ža- 
dei“ („žodžiai“). Lietuvių kalboje lotynizmų būta kur 
kas mažiau negu lenkų kalboje. Knygelės viduje 
(p. 17) J. Sekliuojano Mažojo katekizmo pavadinimas 
pakartotas pažodžiui: „Katekizmuso prasti žodžiai dėl 
prastų Žmonių...“ 


AUTORIAUS KLAUSIMAS. Pirmojoje lie- 
tuviškoje knygoje autorius ar parengėjas oficialiai ne- 
pažymėti. Tačiau jau seniai ši knyga laikoma M. Maž- 
vydo darbu. Ilgą laiką buvo remiamasi amžininko ir 
pusbrolio B. Vilento teiginiu jo knygos Evangelijos bei 
epistolos prakalboje: Mažvydas „pirmasis parodė, kaip 
reikia rašyti tėvų kalba“. Tuos žodžius reikia suprasti 
ne tiesiogine prasme, o spaudos prasme, nes ir iki 
M. Mažvydo jau buvo lietuviškų tekstų, net pasiekė 
kai kurie mūsų laikus (poteriai, marginalijos). 

Tačiau, be B. Vilento liudijimo, pasirodo, yra dar 
vienas neginčijamas, lemiamas argumentas M. Maž- 
vydo „naudai“. Tai katekizme esanti eiliuota prakal- 
ba. Kaip 1938 m. išaiškino lenkų kalbininkas Janas 

Safarevičius (1904—1992), katekizmo lietuviškojoje 
prakalboje yra akrostichas, įamžinantis M. Mažvydo 
vardą. (J. Safarevičius 1922 m. Vilniuje baigė gimna- 
ziją, Vilniaus universitete studijavo klasikinę filologi- 
ją ir indoeuropiečių kalbotyrą, po to tobulinosi Pary- 
žiuje, grįžęs iš Paryžiaus profesoriavo Vilniaus, o nuo 
1937 m. Krokuvos universitete. Vilniaus universite- 
tas, 1979 m. švęsdamas 400 metų jubiliejų, J. Safare- 
vičiui suteikė garbės daktaro vardą.) Akrosticho sura- 
dimu J. Safarevičius išsklaidė bet kokias abejones dėl 
pirmosios lietuviškos knygos autorystės. Vėliau jis ra- 
do M. Mažvydo akrostichą ir „Formoje krikštymo“. 

Akrostichas — graikiškai taip vadinamas kūrinys, 
kurio eilučių pradinės raidės, skaitant nuo viršaus į 
apačią, sudaro žodį ar posakį. Skaitant katekizmo lie- 
tuviškosios pratarmės eilučių pirmąsias raides nuo tre- 
čios iki devynioliktos eilutės, išeina lotyniška forma 
MARTJNYS MASVJDJVS — Martinus Masvidius. Mažvy- 
do plunksnai pirmojoje knygoje priklauso apie du treč- 
dalius teksto. 

Ką dar galime pasakyti apie šios knygos autorystę? 
Nors tiesioginių įrodymų nėra, bet knygos sumany- 
tojais galėtume spėti buvus M. Mažvydo pirmtakus, 
— pirmiausia, žinoma, Karaliaučiaus universiteto pro- 
fesorius A. Kulvietį ir S. Rapolionį, ypač pirmąjį. 
A. Kulviečio, 5. Rapolionio, J. Zablockio atlikti gies- 
mių ir psalmių vertimai į lietuvių kalbą sietini ne tik 

su bažnyčios praktiniais giedojimo poreikiais (jie la- 
bai svarbūs), bet ir su kultūros sklaidos padiktuotu 
būtinumu leisti lietuviškas knygas. A. Kulviečiui ir 
S. Rapolioniui tą projektą realizuoti neleido mirtis. Ta- 
da ir buvo fūtumo pašauktas M. Mažvydas — labiau- 
siai, matyt, Lietuvoje tam darbui tinkantis eruditas. 
Užsimotą savo didžiųjų pirmtakų darbą — taip mes 
manome — M. Mažvydas sėkmingai vykdė. 

Mažesniosios katekizmo teksto dalies autoriais rei- 
kėtų laikyti A. Kulvietį, S. Rapolionį, J. Zablockį, gal 
A. Jomantą, ir Karaliaučiaus universiteto rektorių 
F. Stafilą. 


PIRMOSIOS LIETUVIŠKOS KNYGOS DA- 
LYS. Galime jas sunumeruoti. 

1. Tikriausiai M. Mažvydo sueiliuota eleginiu dviei- 
liu (graikiškai — distichu: viena eilutė hegzametras, 
kita pentametras) dedikacija lotynų kalba „Lietuvos 
Didžiajai Kunigaikštystei“. Ketureilis. Šitas adresatas 
— Didžioji Lietuva — jau buvo labai aiškiai nurody- 
tas A. Kulviečio viešame laiške Bonai Sforcai. A. Kul- 
vietis tiesiai pareiškė, kad lietuviai nori dirbti savo 
tėvynei, o ne svetimiesiems. Ir štai vėl kreipiamasi į 
tą tėvynę. Dabar tai daro M. Mažvydas. Matome, kad 
lietuviai Reformacijos veikėjai dirba ir Bažnyčiai, ir 
tėvynei. Tai labai svarbu. Jie nori, kad tėvynė būtų 
moderni, šiuolaikinė, kad atsisakytų ne tik senamel- 

dystės, bet ir katalikybės ir kad priimtų naujausią 
mokslą — liuteronybę. Bet šiame ketureilyje aiškiai 
matyti ir pasaulietinė idėja — patriotizmas, ištikimy- 
bė savo didiesiems kunigaikščiams: 


Lietuva mano garsi, kunigaikščių laiminga Tėvyne, 
Dievo įsakymus šiuos vykdyki siela skaisčia, 
Kad neprislėgtų Tavęs atsiskaitymo valandą rūsčią 
Pyktis Teisėjo garbaus, sėdinčio soste aukštam. 
(Koženiauskienė, p. 69) 


Lietuva personifikuojama, suasmeninama, į ją krei- 
piamasi kaip į gyvą būtybę. Ši dedikacija rodo, kad 
visa knygelė skiriama ne Prūsijos Kunigaikštystei, į 
kurią M. Mažvydas atvyko ir kurioje juo rūpinasi Alb- 
rechtas, bet tikrajai savo tėvynei Lietuvai. Todėl rei- 
kia manyti, kad tuo laiku, 1547 m., M. Mažvydas dar 
nežinojo, kaip susiklostys jo likimas ir galbūt manė, 
kad vėl grįš į Lietuvą. 

Šio ketureilio autoriumi, suprantama, laikome 
M. Mažvydą. Kas gi kitas būtų už jį rašęs? Bet yra ir 
netiesioginis M. Mažvydo autorystės patvirtinimas. 
Ketureilyje pavartota frazė „Dievo įsakymus šiuos 
vykdyki siela skaisčia“ yra labai panaši į vieną sakinį 
M. Mažvydo parašytoje giesmyno I dalies lotyniškoje 
prakalboje (KOŽENIAUSKIENĖ, p. 594). 

2. Lotyniška prakalba Malonės ir ramybės Lietuvos baž- 
nyčių ganytojams ir tarnams. Kas jos autorius, nepažy- 

mėta. Tačiau autoriumi laikomas universiteto rekto- 
rius Frydrichas Stafilas. Remiamasi štai kuo. Janas Ma- 
leckis ir Janas Sekliucjanas abu išleido lenkiškus ka- 
tekizmus. Vyko ginčai, į kuriuos kaip arbitras buvo 
įtrauktas ir S. Rapolionis, — kieno katekizmas geres- 
nis. J. Maleckis rašte prieš J. Sekliucojaną mini F. Sta- 
filą kaip M. Mažvydo katekizmo lotyniškosios pratar- 
mės autorių (STANISLOVAS RAPOLIONIS, p. 242—243). 
E. Stafilas (1512—1564) buvo našlaitis, ilgai gyveno 
Lietuvoje, išmoko lietuviškai, lenkiškai, rusiškai. Apie 
jį gerai atsiliepdavo S. Rapolionis. Po pastarojo mir- 
ties F. Stafilas užėmė teologijos katedrą Karaliaučiaus 
universitete. 

Tačiau kai kurios šios lotyniškosios prakalbos vie- 
tos skamba taip, lyg būtų parašytos M. Mažvydo. Pvz., 
būdamas nelietuvis, F. Stafilas neturėjo vadinti lietu- 
vių „mūsų tauta“, rašyti, kad katekizmą įteikia „mū- 
sų, lietuvių, kalba“, pasižadėti, „jei tik pastebėsiu“ 
palankumą, išleisti išsamesnį darbą. Apskritai loty- 
niškojoje prakalboje labai daug panašumų į eiliuotą 
lietuvišką M. Mažvydo prakalbą. Todėl, manau, šią lo- 
tynišką prakalbą reikia laikyti abiejų — F. Stafilo ir 
M. Mažvydo darbu. Kad tai nėra vien M. Mažvydo 
tekstas, duotas patvirtinti F. Stafilui, rodytų įpareigo- 
jimai ganytojams, ką jie turi atlikti. M. Mažvydas, uni- 
versiteto studentas, to negalėjo drįsti. 

Pagrindinės lotyniškosios prakalbos mintys yra la- 
bai būdingos liuteronybei. Biblija ir kita religinė lite- 

ratūra turi būti prieinama visiems, o ne vien tik dva- 
sininkų luomui. Tai pasiekiama leidžiant Bibliją ir ki- 
tą religinę literatūrą tautinėmis kalbomis, kitaip ta- 
riant, stengiantis skleisti religiją žmonėse raštu. 
Katalikų bažnyčia laikėsi nuostatos, kad paprasto, ne- 
mokyto žmogaus protui Šv. Raštas yra per sunkus, 
prastuolis jo gali nesuprasti. Reformacijos ideologai į 
visa tai pažiūrėjo kitaip. Jie buvo įsitikinę, kad Šv. 
Raštą reikia skaityti visiems. Pratarmėje pasakyta: 
„Tad prileiskite, o kilmingieji, prastuolėlius ir prie tų 
šventenybių, kurios jiems priklauso ir kurios, be abe- 
jonės, yra bendros ir jums, ir jiems“ (KOŽENIAUSKIE- 
NĖ, p. 69—70). 

Toliau pabrėžiama, kad religinių ginčų „tamsi mi- 
nia” nespręs, bet katekizmą privalo ir gali išmokti. 
Ganytojų pareiga „šį kūdikėlių mokslą (taip senoliai 
vadino Katekizmą) skelbti tamsiai liaudžiai“. Prakal- 
boje su dideliu širdies skausmu konstatuojama, „ko- 
kia nekultūringa ir tamsi palyginti su kitomis tauto- 
mis <...> mūsų tauta“. Daugelis laikosi, kaip pasakyta 
prakalboje, „stabmeldystės“, viešai ją išpažįsta: gar- 
bina medžius, upes, žalčius, duoda įžadus Perkūnui, 
dėl pasėlių garbina Laukėsargą, dėl gyvulių Žemėpa- 
tį, o tie, kurie linkę į piktus darbus, dievais išpažįsta 
aitvarus ir kaukūs. Prakalba įspėdama ragina ganyto- 
jus religiškai šviesti liaudį, pirmiausia išmokyti de- 
šimt Dievo įsakymų. Primenamas protestantams la- 

bai svarbus A. Kulviečio ir S. Rapolionio aiškintas tei- 
ginys, kad išganymas Žmogui duodamas vien iš Kris- 
taus malonės, o geri darbai tik sušvelnina bausmes. 
Prakalbos pabaigoje pažadama netrukus lietuviams 
duoti išsamesnį ir geresnį veikalą, nes šis katekizmas 
kol kas yra neišdailintas ir trumpas. 

Prakalba rodo, kad pradedamas planingas religinis 
lietuvių švietimas. Savo turiniu lotyniškoji prakalba 
artima eiliuotajai lietuviškai prakalbai. 

3. Ji vadinasi taip: Knygelės pūčios bylo lietuvinykump 
ir žemaičiump. Dabar, pakeitę archaiškas formas, pa- 
sakytume: „Knygelė pati byloja į lietuvininkus ir že- 
maičius“. Tai pirmasis lietuvių originaliosios poezijos 
kūrinys (eilėraštis). Jo turinys pasaulietiškas. „Pirmieji 
lietuvių kalba spausdinti raštai yra svarbūs ne tik kul- 
tūros istorikui bei kalbininkui, bet ir literatūros tyri- 
nėtojui. Tuose raštuose randame ankstyviausius mū- 
sų literatūros istorijoje vaizdinės bei emocinės kalbos 
pavyzdžius ir pirmuosius eilėdaros bei vertimo meno 
bandymus. Be to, kaip visuose literatūriniuose pamin- 
kluose, taip ir čia, atsispindi kultūrinė laikotarpio ap- 
linka, įdomi literatūros istorikui kaip jo nagrinėjamų- 
jų reiškinių fonas ir tuos reiškinius formuojąs 
veiksnys“. Taip samprotavo prieš penkiasdešimt me- 
tų, minint pirmosios lietuviškos knygos 400 metų ju- 
biliejų, Vincas Mykolaitis-Putinas (MYKOLAITIS, p. 127). 
Toks požiūris aktualus ir šiandien. 

Eiliuotoji prakalba, kur autorius M. Mažvydas savo 
vardą ir pavardę pasirašė, kaip minėjome, akrostichu, 
yra publicistinio pobūdžio 112 eilučių kūrinys. Pir- 
maisiais prakalbos žodžiais Broliai seserys, imkit mane 
ir skaitykit... kreipiamasi į tautą, į Mažosios Lietuvos 
(„lietuvinykump“) ir Žemaitijos gyventojus. Tiesa, gal- 
būt M. Mažvydas lietuvininkais pavadino visus lietu- 
vius, ne tik tuos, kurie gyvena Mažojoje Lietuvoje, 
nes knygą dedikuoja visai Lietuvos Didžiajai Kuni- 
gaikštystei. 

Pabrėžiama, kad dabar išsipildo senas lietuvių troš- 
kimas turėti savo knygas. Knygelė parodys broliams 
ir seserims, kaip pažinti tikrąją religiją, šiuo atveju 
liuteronybę. Tai pati svarbiausia prakalbos mintis. Lie- 
tuviai turi niekad su šia knygele nesiskirti, dieną 
ir naktį (frazė iš Horacijaus — KOŽENIAUSKIENĖ, 
p. 593) prie savęs laikyti, mokyti iš jos savo sūnus, 
dukteris ir šeimyną. Valstiečiai raginami mesti tikėti į 
lotyniškoje pratarmėje minėtus kaukus, žemėpačius, 
laukūsargus, deives, aitvarus ir „visas vėlnuvas“. Au- 
torius pasakoja, ką pats matė ir girdėjo Lietuvoje (čia 
tikriausiai turima galvoje Didžioji Lietuva). Tokių dei- 
vių Žmonės turį šimtą, „jei tatai nemaž“. Iš šimto žmo- 
nių negalėjęs rasti vieno, kuris mokėtų poterius. Pra- 
kalba baigiama kreipimusi į pasaulietinius ponus bei 
viešpačius ir į kunigus, kad jie skleistų liaudyje krikš- 
čionių tikėjimą, varytų žmones į bažnyčią, kad šią kny- 

gelę patys skaitytų ir duotų į rankas kiekvienam že- 
maičiui ir lietuvininkui. Autorius pažada artimiausiu 
metu pateikti žmonėms „platesnį mokslą“ ir šabloniš- 
kai, bet vis dėlio reikšmingai (nes pirmą kartą lietu- 
viškai) prašo šį jo darbą už ger priimti. 
Kompoziciniu požiūriu prakalbą galima padalyti į 
tris dalis. Iš pradžių kalba pati knygelė. Tokia stilis- 
tinė figūra vadinasi personifikacija (lot. k. persona — 
„asmuo“, facio — „darau“), arba įasmeninimas, ko 
nors vaizdavimas kaip gyvos būtybės. Žinoma, ne 
M. Mažvydas išrado personifikaciją, seną antikinę sti- 
listinę figūrą. Štai toje pačioje H. Veinreicho spaustu- 
vėje, kurioje išėjo pirmoji lietuviška knyga, spėjama, 
kad 1524 m., kai šis spaustuvininkas išsikėlė iš Gdans- 
ko ir atvyko į Karaliaučių, vienoje nedidelėje religinė- 
je knygutėje buvo jos personifikacija. Knygutė sako: 
Karaliaučiuje išspausdinta esu, 
Hanso Veinreicho dideliu triūsu, 
Senamiestyje prie rūmų laiptų. 
Tegu manęs paieško, kas pirkti mane pageidautų. 
(Vladimirovas, p. 342) 
Nors tokia knygelės personifikacija ir neoriginali, 
bet jos „pasakyti“ žodžiai lietuvių tautos nebus už- 
miršti per amžius. Tie žodžiai labai paprasti, bet la- 
bai turiningi, prasmingi, tiesiog šventi. 
Pirmoji eilutė skamba taip: 


Broliai seserys, imkit mane ir skaitykit... 


9. 1518 129 


Broliai seserys — tai visa lietuvių tauta. 

Nuo 63 eilutės kalbėti ima jau pats M. Mažvydas, 
nebe „knygelė“. Piešia kaip ir objektyvų vaizdą, paro- 
dantį, kokia religiškai neišsilavinusi yra lietuvių tau- 
ta. Čia užrašyta tiesioginė valstiečio kalba. Taip pra- 
byla pirmas lietuvis savo tautos pirmajame eilėraštyje. 
Bet jis pasirodo esąs labai senoviškų, konservatyvių 
pažiūrų. Krikščionių tikėjimui jis abejingas: 

Dievo prisakymų, bylo, aš niekada negirdėjau, 
Nei straipsčių (straipsnių) vieros (tikėjimo) 
krikščionių skaičiau. 
Bažnyčio(j) nuog dešimties metų nebuvau, 
Tiktai su burtinyke ant burtos veizdėdavau. 
Begeresni (geriau) su šventa burtinyke gaidį valgyti, 
Neig bažnyčio(j) šaukimo žėkų (mokinių giedojimo) 
klausyti. 
(Martynas Mažvydas, p. 57) 


Baigiamojoje, kompoziciniu požiūriu trečiojoje prakal- 
bos dalyje (nuo 79 eilutės) M. Mažvydas emocingai 
kreipiasi į ponus, kad verstų žmones į tikrą tikėjimą. 
Tą emocinį pakilumą parengia tiesioginė valstiečio kal- 
ba, turinti sukelti krikščionių pasibaisėjimą, nes lietu- 
vis senameldiškai su burtininke valgo apeiginį gaidį 
ir tiki kažkokiais burtais. Galima manyti, kad tie lietu- 
vio artojo prisipažinimai yra retorinė figūra, kad tai 
hiperbolė, bet daugelis kitų šaltinių taip pat pažymi 
senameldiškų papročių gajumą XVI a. Lietuvoje. 

Prakalba buvo sumanyta parašyti išplėstinės perso- 
nifikacijos forma. Su skaitytoju turėjo kalbėti ne 
M. Mažvydas, o knygelė. Tai rodo ir pats prakalbos 
pavadinimas: „Knygelės pačios bylo...“ Bet tokį reto- 
rinį žaidimą M. Mažvydas išlaikė tik prakalbos pir- 
mojoje pusėje, toliau turėjo tokio švelnaus ir naivoko 
sąlyginumo atsisakyti, nes nebetilpo prakalbos turi- 
nys. Į ponus ir kunigus jau turėjo kreiptis pats M. Maž- 
vydas, o ne jo knygelės personifikacija. 

Jau pats apsisprendimas parašyti prakalbą eilėmis 
rodo, kad M. Mažvydas turėjo poetinių ambicijų, sie- 
kė dalykinio ir retorinio efekto. Apie prakalbos eilė- 
darą dar nuo prieškario laikų pareikšta įvairių nuo- 
monių. Liudas Gira 1934 m. paskelbtame studijinio 
pobūdžio straipsnyje Lietuviškos eilėdaros kūrimosi rai- 
da aiškino, kad prakalba yra „neįgudusiai sulietuvin- 
to hegzametro bandymas“ (1. GIRDZIJAUSKAS, p. 53). 
V. Mykolaitis-Putinas, paneigdamas L. Giros nuomo- 
nę, rašė, kad prakalba sueiliuota labai laisva skiemeni- 
ne, t. y. silabine, eilėdara 9—16 skiemenų eilutėmis be 
cezūros (MYKOLAITIS, p. 147). Betgi, kaip parodė 
J. Girdzijausko tyrinėjimas, M. Mažvydas laikėsi anuo 
metu neretai pasitaikančios sintaksinės-intonacinės ei- 
lėdaros taisyklių. Ši eilėdara būdinga lenkiškai Vidu- 
ramžių poezijai (1. GIRDZIJAUSKAS, p. 55). M. Mažvy- 
do prakalba yra vienintelis ryškus šios eilėdaros 
Pavyzdys lietuvių literatūroje. 


131 


Sintaksinė-intonacinė eilėdara kalbos ritmiškumo 
pasiekia sintaksinėmis priemonėmis: sakinio dalys ir 
patys sakiniai panašiai išdėstomi visame kūrinyje. 
Tai sukelia nuolatos pasikartojantį intonacinį banga- 
vimą. Todėl ši eilėdara ir vadinama sintaksine-into- 
nacine. Ją tolesnėje lietuvių poezijos raidoje išstūmė 
kitos sistemos — silabinė (XVI—XIX a.) ir silabotoni- 
nė (XVII-XX a.). 

M. Mažvydo eiliuotos prakalbos sintaksinės ypaty- 
bės, kurios sukelia ritminės kalbos įspūdį, yra šios: 
1) vienodos sakinio dalys, dažniausiai tariniai, nuke- 
liamos į sakinio pabaigą; 2) sakinys paprastai užima 
dvi eilutes; 3) sakinio pusės, užimančios po vieną ei- 
lutę, dažniausiai jungiamos jungtukais. 

Intonaciniu vienetu tampa dvieilis — balso pakėli- 
mas ir pauzė pirmosios eilutės pabaigoje, balso nulei- 
dimas ir pauzė antrosios eilutės pabaigoje. Vyrauja 
tokia schema: 

Broliai seserys, imkit mane ir skaitykit, 

Tr tatai skaitydami permanykit (supraskit): 
Mokslo šito tėvai jūsų trokšdavo turėti, 

Ale (bet) to negalėjo nė vienu būdu gauti. 
Regėti to norėjo savo akimis, 

Taip ir išgirsti savo ausimis. 
Jau nū (nūnai), ko tėvai niekada neregėjo, 


Nū šitai vis jūsump (pas jus) atėjo. 


Kirtis metrinio vaidmens, atrodo, šiame eiliavime 
nevaidino. Vis dėlto M. Mažvydo prakalboje vyrauja 

moteriškos kadencijos — kirčiuojamas dažniausiai ant- 
ras nuo galo skiemuo. (Kadencija — eilutės pabaiga, 
skaičiuojant imtinai nuo paskutinio kirčiuoto skie- 
mens.) Be to, M. Mažvydas vis mokė ir ragino, todėl 
daugelis eilučių baigiasi bendratimi ir liepiamosios 
nuosakos daugiskaita, o tos formos daugiausia kir- 
čiuojamos antrame skiemenyje nuo žodžio galo. 

Nedaug sąmoningų M. Mažvydo pastangų rimuoti. 
Tam tikrą sąskambį paprastai turi žodžiai dėl to, kad 
jie yra tos pačios kalbos dalys, pavartotos tomis pa- 
čiomis gramatinėmis lytimis, pvz., akimis — ausimis, 
neregėjo — atėjo. 

M. Mažvydo prakalba turi ir daugiau vaizdingos kal- 
bos ypatybių. Randame keletą tropy — perkeltine pras- 
me pavartotų žodžių. Dalis jų bibliniai: „eit jūsump 
(eina pas jus) žodis dangaus karalystos“; „tamsybes se- 
nąsias (senameldystę, pagonybę) nuog jūsų šalin at- 
varysit”; „Dėl to rankosn (į rankas) šitą mokslą trumpą 
imkit / Ir aveles (žmones) jūsų tuo mažu Dievo moks- 
lu penėkit“ ir kt. Bet apskritai M. Mažvydo leksika (žo- 
dynas) sausoka, galima sakyti, nėra vaizdingesnių epi- 
tetų, palyginimų. 

Įvairesnės sintaksinės figūros, suteikiančios prakal- 
bai ryškų emocinį skambėjimą. Išsiskiria du retoriniai 
sušukimai, raginantys ponus rūpintis žmonių religi- 
niu švietimu: 

1) Ach, ponai, klausykit ir permanykit, 
Balsus tuos jūsų Žmonių išgirskit! 

2) Hei, viešpatys visokie, ant Žmonių susimilkit, 
Kunigump žėkump (pas kunigus ir mokinius) 


žmones tremkit. 


Iš kitų sintaksinių retorinių figūrų galima paminėti 
pakartojimus, inversijas (tarinių nukėlimai į eilučių 
pabaigą, šitaip juos pabrėžiant), išvardijimus, asin- 
detėnines (bejungtukines) žodžių poras, teikiančias 
kalbai iškilmingumo, pvz., „sūnūs dukterys“, „sūnus 
dukteris“, „dangų žemę“. Tokia pakilia figūra prasi- 
deda ir pati prakalba: „Broliai seserys“, duodanti to- 
ną tolesnėms emocijoms. Yra ir hendiadžių — žodžių 
porų, beveik sinonimiškų, sujungtų jungtuku: „Veiz- 
dėkit ir dabokitėsi“, „Maloniai ir su džiaugsmu“. Yra 
litočių — sąmoningų sumažinimų: 


Aš žinau ir tatai dręsu (drįstu) čia sakyti, 
Jog šimte žmonių vieno negalėčia atrasti, 
Kursai vieną žodį Dievo prisakymo mokėtų 


Ir poteriaus ben(/) du žodžiu atmintų. 


Prakalboje randame pirmąjį lietuvišką eiliuotą 
periodą — ilgą, išbaigtą banguojančios intonacijos 
sakinį, sudarytą iš kylančios ir krintančios dalies 
(eil. 21—26): 


Jei klausi žmogų, biau (ar) moki poterį byloti, 

Prisakymus Dievo biau galėtų atminti, 

Vieros (tikėjimo) krikščionių straipsčius ar gali 
skaityti, 

Apie dūšios (sielos) išganymą biau gali ką žinoti, — 
Zotagomis (tuojau) tau žmogus tur atsakyti, 


Jog geresniai atmen arti nent (negu) poterį byloti. 


Kylančioje periodo dalyje išvardijami klausimai, įrė- 
minti į polisindetėną (pasikartoja jungtukai „biau“ ir 
„ar“), patys jungtukai sudaro tris inversijas (perkelti 
į sakinių vidurį). Antrojoje periodo dalyje intonacija 
išsilygina („Zotagomis...“) ir krinta. Paskutinė eilutė 
labai reikšmingai pauzės padalyta į du narius (pauzė 
po žodžio „arti“). 

Turėdami galvoje visos M. Mažvydo eiliuotosios pra- 
kalbos retoriką, matome, — ir tai visiškai natūralu ir 
reikšminga, — kad tas pirmasis lietuviškas eilėraštis 
parašytas knyginiu stiliumi, kurio M. Mažvydas iš- 
moko mokykloje iš lotyniškų ir turbūt lenkiškų pa- 
vyzdžių. M. Mažvydo retorika antikinės ir biblinės kil- 
mės, o eilėdara lenkiška. Taip M. Mažvydas pradeda 
sintetinti ir jungti lietuviškame kūrinyje, lietuvių kal- 
bos vartosenoje Europos kultūros tradicijas. Jo pir- 
masis bandymas padaryti lietuvišką Žodį europietiš- 
ką yra gana sėkmingas. 

Kurdamas tą naująjį stilių, atverdamas duris į kny- 
ginę tautos kultūrą, M. Mažvydas kai ką mechaniškai 
kopijavo iš kitų, įsileisdamas į savo raštus pirmiausia 
nemaža gramatinių ir leksinių polonizmų. Taip, deja, 
suvokė pažangą. 

4. Anų laikų katekizmai dažniausiai būdavo ir pra- 
džiamoksliai, vadovėliai vaikų pradiniam švietimui. 
Todėl ir M. Mažvydo „Katekizmuse“ yra nedidelis (ke- 
turių puslapių) elementorius. Jame paskelbta pirmoji 
lietuviška abėcėlė. Jis pavadintas Pigus ir trumpas moks- 
las skaityti ir rašyti. Raides Mažvydas vadina turbūt 
jau anksčiau Lietuvoje atsiradusiais terminais — di- 
džios ir mažos skaitytinės. Pateikia 23 didžiąsias rai- 
des lotynišku šriftu ir 25 mažąsias gotišku šriftu. Rai- 
dės suskirstytos į grupes lietuviškais pavadinimais: 
balsinės, dvibalsinės ir sanbalsinės (dabar: balsės, dvi- 
balsės ir priebalsės). Apskritai abėcėlė daugiau orien- 
tuota į lotynų kalbą, nors mažųjų lotyniškų raidžių 
nėra. Nėra ir didžiųjų gotiškų raidžių, kurias M. Maž- 
vydas pats gausiai vartojo lietuviškame tekste. Loty- 
niška abėcėlė buvo reikalinga pradedant vaikams mo- 
kytis lotynų kalbos ir lotyniškai giedoti. Giesmių II 
dalyje, parengtoje spaudai po M. Mažvydo mirties, 
yra nurodymai, kad pastorius ar choras gieda „loty- 
niškai dėl žėkelių alba (arba) lietuviškai dėl žmonių“ 
(MARTYNAS MAŽVYDAS, p. 538, 542). O apskritai 
M. Mažvydas „savo knygos rašybai pavyzdį ėmėsi iš 
lenkų. XVI amžiaus pirmosios pusės lenkų rašyba, se- 
kusi čekų bei vokiečių rašybos manieras, dar tebebu- 
vo nenusistovėjusi, gerokai įvairavo“ (1. ZINKEVIČIUS, 
p. 28). Tokia ir pirmosios lietuviškos knygos rašyba. 

M. Mažvydas duoda šešis silabizavimo, arba, lietu- 
viškai tariant, skiemenavimo (graikiškai sylabė — 

„skiemuo“), pratimus. Mat taip tada buvo pradeda- 
ma mokytis skaityti. Skiemenys būdavo sudarinėjami 
imant iš eilės visus balsius ir priebalsius: 


Ga ge gi g0 gu 
Stra stre stri stro stru ir t. t. 


Pratimų pabaigoje M. Mažvydas duoda du gerus pe- 
dagogiškus patarimus. Vieną — mokytojams, kad ne- 
vargintų „silabizatūra” daugybės bernelių, bet veikiau 
mokytų skaityti. O kitas, eiliuotas, skirtas mokiniams- 
žėkeliams: 

Sūneliai, mokykitėsi veikiaus, nepateikit (netingėkit), 
Pateikaudami (tingéėdami) tėvų lobio netrėkit 
(neeikvoki!). 

5. Nuo p. 17 prasideda religinė knygos dalis, kurią 
sudaro pats katekizmas ir giesmynėlis, bet tarp jų įsi- 
terpia (p. 29—39) pasaulietinio pobūdžio socialiniai 
ir doroviniai paaiškinimai bei pamokymai. Šią religi- 
nę dalį M. Mažvydas sako skiriąs „dėl prastų žmo- 
nių, o didžiaus dėl sūnelių ir šeimynos ūkinykų“. Iš- 
dėstomos penkios krikščionių mokslo dalys, kurias 
turi „mokėti bei permanyti“ kiekvienas krikščionis. 
Taigi katekizmas yra glaustas, minimalus. Pirmoji da- 
lis — Dešimtis Dievo prisakymų, arba dekalėgas. Ant- 
roji dalis — Dvylika straipsčių, per apaštalus šventuosius 
suguldytų. (Dabar toji malda vadinasi „Tikiu Dievą Tė- 
vą“, Credo.) Trečioji dalis — Tėve mūsų, kuris esi danguo- 

su. (Tai Viešpaties, paties Kristaus, palikta malda.) Ket- 
virtoji dalis — apie Bažnyčios „svėtastis, arba sakra- 
mentus“: 1) Švento krikšto ir 2) Altoriaus (Komuni- 
jos). Toje vietoje M. Mažvydas pasižada, kad apie 
Komunijos sakramentą ir kitus sakramentus „didęs- 
niame katekizmuse turėsit išguldymą“, tačiau šio sa- 
vo pažado, kiek žinome, nepajėgė ištesėti, pereida- 
mas prie kitų darbų. Penktoji dalis ir yra tie minėti 
socialiniai ir doroviniai aiškinimai. Rašoma, kokie tu- 
ri būti vyskupai, kunigai ir kaip tikintieji turi juos 
gerbti ir su jais atsiskaityti. Taip pagarbiai reikia elg- 
tis ir su pasauliečiais kunigaikščiais, ponais, nes jie 
Dievo skirti. Reikia jiems atiduoti, kas priklauso, juos 
mylėti. Poskyryje „Urėdai (pareigos) ūkinykų“ sura- 
šyti konkretūs pamokymai vyriškiams (tur vyrai my- 
lėti savo moteris kaipo savo pačių kūnus), moterims (vy- 
ras esti galva motriškės; graikštumas (grožis) teesti ne nuog 
lauko, kursai paguldytas yra pynimuosu (pynimesi) plau- 
kų ir prirėdime aukso arba ploščių apidengime, bet nuogi 
tiesos esti širdy). Nemaža teiginių, pagrįstų visos žmo- 
nijos patirtimi, amžinųjų maksimų: gerbk tėvą ir mo- 
tiną, neužmušk, nevok, nepaleistuvauk, neliudyk ne- 
teisingai. Smerkiami girtuokliai ir girtuoklės, šeimoms 
liepiama saugoti tarpusavio meilę ir santarvę. 

6. Šios svarbiausios katechetinės dalies pabaigoje 
M. Mažvydas rašo proza Upaminojimą (priminimą), vėl 
prašo lietuvinykus ir žemaičius, mieluosius brolius ir se- 

seris, tą trumpą mokslą išmokti, taip pat sūnus ir šei- 
myną išmokyti. Dar sykį pažada didesnį katekizmą 
parašyti ir prašo, kaip ir eiliuotos prakalbos pabaigo- 
je, jo šitą „darbą ir prakaitą už ger“ priimti. Pabaiga 
užfiksuota žodžiu „Gals“, nors dar pridėtas rimuotas 
svarbaus turinio ketureilis Skaitytojop (į skaitytoją): 


7. Brolau mielasis, skaitydams tatai žinosi, 
Jog tasai liežuvis dabar reiškiasi. 
Todrin (todėl) jei rasi kokį paklydimą, 


Pataisyk be visokio užvydėjimo. 


Čia pasakyta, kad dabar pradedamos leisti lietuviš- 
kos knygos, tad ir klaidų sunku išvengti. Kaip aiškiai 
jautė savo istorinę misiją M. Mažvydas! 

8. Anais laikais buvo stengiamasi ir suaugusius, 
ir vaikus išmokyti giedoti, ypač protestantų bažny- 
čiose. Todėl ir M. Mažvydo katekizme įdėta 11 gies- 
mių su gaidomis. Gaidų yra 10, nes J. Zablockio ver- 
timas iš vokiečių autoriaus J. Frėderio „Litanija naujai 
suguldyta“ giedamas tokia pat gaida, kaip ir M. Liu- 
terio giesmės „Tėve mūsų“ vertimas. Katekizme nei 
autoriai, nei vertėjai nenurodyti. Giesmių rinkinėlio, 
kuris vadinasi Pradestisi (prasideda) giesmės šventos, pa- 
baigoje, vadinasi, visos knygelės pabaigoje, nurody- 
tas spaustuvininkas — „per Joną Veinreichą“ ir išlei- 
dimo laikas — „metuosu ir dienoje kaip ant pradžios 
knygelių yra“, taigi 1547 m. sausio 8 d. Gal tai reiš- 

kia, kad Giesmės šventos buvo spausdinamos atskirai, 
bet lygiagrečiai su kaiekizmu? Giesmių priedu 
M. Mažvydo katekizmas išsiskiria iš kitų to meto ka- 
tekizmų, leidžiamų dažniausiai be giesmių (POCIŪTĖ, 
p. 14). 

Svarbiausias M. Mažvydo giesmių vertimų šaltinis 
buvo lenkų liuterono J. Sekliuojano parengti minėti 
leidiniai — „Mažasis katekizmas“ (1545) ir „Giesmy- 
nas“ (1547). Iš J. Sekliuojano „Katekizmo“ paimta vie- 
na giesmė, o iš giesmyno — penkios giesmės ir dvi 
psalmės. Iš „Katekizmo“ paimtoji giesmė „Tas est Die- 
vo prisakymas“ yra eiliuotas Viduramžių dekalogas 
(„Dešimt Dievo įsakymų“), viena seniausių giesmių 
liaudies kalbomis. Tai buvo bendra lietuvių ir lenkų 
giesmė, giedota tikriausiai dar Lietuvos Didžiojoje Ku- 
nigaikštystėje ir Lenkijoje ta pačia melodija, protes- 
tantų atsinešta į Prūsiją (POCIŪTĖ, p. 15). 

Šiame katekizmo priede, nors jis nedidelis, išryškė- 
ja du visuotiniai Reformacijos pradinio etapo bažny- 
tinio giedojimo raidos procesai. Vienas jų — ryšys su 
katalikiškaisiais Viduramžiais. M. Mažvydo katekiz- 
me, be eiliuoto Viduramžių dekalogo, reikia paminėti 
populiarų Viduramžių himną apie bernelį Jėzų „Ber- 
nelis gimė mumus (mums)“, giedamą nuo seno ne tik 
lotyniškai, bet ir tautinėmis kalbomis. Matyt, giesmė 
anksčiau buvo giedama ir Lietuvoje. M. Mažvydas pa- 
brėžia jos seną „suguldymą“. D. Pociūtė mano, kad 

tai originalus giesmės variantas, labai populiarus Lie- 
tuvoje (POCIŪTĖ, p. 17). M. Mažvydo katekizmo pas- 
kutinė giesmė — vienas gražiausių ankstyvųjų Vidu- 
ramžių himnų „Kristau, diena esi ir šviesybė“. 

Kitas M. Mažvydo laikų protestantų giedojimo rai- 
dos universalus bruožas — gražiausių tekstų ir melo- 
dijų plitimas įvairiose tautose. Taip ir M. Mažvydo 
katekizmo giesmių rinkinėlyje atsispindi literatūrinė 
ir muzikinė ne tik lenkų bei vokiečių (penkių giesmių 
autorius yra M. Liuteris), bet ir čekų kūryba. Čekiš- 
komis iš Viduramžių atėjusiomis melodijomis buvo 
giedamos dvi giesmės, iš jų ir J. Huso giesmės liute- 
riškasis variantas Giesmė apie svėtastį, alba sakramentą 
altoriaus, prasidedanti žodžiais „Jėzus Kristus išgel- 
bėtojas mūsų“. Pabrėždama M. Mažvydo nuopelnus 
lietuvių muzikinės kultūros istorijoje, J. Trilupaitienė 
rašo: „..jis pritaikė, išrinko žymiausias, geriausias <...> 
giesmes, paskleidė jas Didžiojoje ir Mažojoje Lietu- 
voje”. Katekizme yra M. Liuterio „Giesmė apie svė- 
tastį“. M. Mažvydas jai davė garsios čekų husitų gies- 
mės, kovinio jų himno, melodiją (TRILUPAITIENĖ, 
p. 157). 

Manoma, kad, be M. Mažvydo ir J. Zablockio, kate- 
kizmo Giesmes šventas vertė A. Kulvietis, S. Rapolio- 
nis, gal A. Jomantas, bet identifikuoti galime tik 
J. Zablockio „Litaniją, naujai suguldytą". 

PIRMOSIOS LIETUVIŠKOS KNYGOS 
KALBA. Ją daugiausia tyrinėjo Zigmas Zinkevičius, 
kurio išvadomis ir remsimės. Netobula, netvarkinga 
rašyba prastai atspindi tartį, tačiau aiškiai matyti, kad 
M. Mažvydo tartis buvo žemaitiška. Nors katekizmo 
kalbos pagrindas žemaitiškas, bet knygoje yra nema- 
ža ir aukštaitybių, nes vėliau pats M. Mažvydas sten- 
gėsi savo kalbą aukštaitinti. Pvz., katekizme ir vėliau 
išleistose knygose pasitaiko pilnų galūnių vietoj že- 
maitiškų sutrumpintų („tėvas“ vietoj „tėvs“, „geidžia“ 
vietoj „geid“ ir t. t.). Dažniausiai sveikas galūnes rašė 
poteriuose ir skyrelių antraštėse, turbūt šitaip siekda- 
mas tam tikro iškilmingumo. Pasitaiko poteriuose 
aukštaitiškų liepiamosios nuosakos formų su forman- 
tu -ki: „nevoki“. Tai tikriausiai yra bažnytinės kalbos 
archaizmas — ankstesniųjų vertimų, darytų prieš 
M. Mažvydą, liekana. Galimi negausūs aukštaičių tal- 
kininkų kalbos reliktai. Z. Zinkevičiaus nuomone, vis 
dėlto M. Mažvydo aukštaitybės yra jo motinos įtaka. 
M. Mažvydo motina kalbėjo, kaip teigia Z. Zinkevi- 
čius, šiaurės vakarų aukštaičių patarme kur nors ne- 
toli žemaičių (Jūrbarko — Ariogalos — Tytuvėnų ruo- 
že) (1. ZINKEVIČIUS, p. 58). Z. Zinkevičius nepritaria 
tiems tyrinėtojams, kurie mano, kad M. Mažvydas tai- 
kėsi prie aukštaičių, prie atsirandančių šnekamųjų in- 
terdialektų Vidurio Lietuvos žemumoje, Nevėžio ba- 
seine ir sostinėje Vilniuje bei jo apylinkėse. Tų 

interdialektų (kelių tarmių lydinių) pėdsakų, sako 
Z. Zinkevičius, M. Mažvydo raštuose nėra, „išskyrus 
poterius ir kitų asmenų verstas giesmes“, o aukštai- 
čių verstus tekstus M. Mažvydas sužemaitino, naujai 
perdirbo (1. ZINKEVIČIUS, p. 34). 

Versdamas sakinius iš lenkų kalbos, M. Mažvydas 
dažnai pažodžiui atkūrė jų sintaksinę struktūrą, bet 
ten, kur rašė pats, pasakoma daug lietuviškiau. 

Pirmosios lietuviškos knygos leksika pasižymi įvai- 
riomis ypatybėmis. Yra daug senų gražių lietuviškų 
žodžių, vartojamų iki šių dienų: alga, byloti, būdas, 
draugystė, garbė, gėda, išmintis, jaunybė, kalavijas, kova, 
lobis, mokymas, mokytojas, pagalba, pasiuntinys, rūstybė, 
tiesa, ūkinykas, viešpatis. Kai kurie M. Mažvydo žodžiai 
savo forma ar prasme jau tapo archaizmais: danguje- 
sis — dangiškasis, nasrai — burna, lūpos, ašmas — 
aštuntas, nū — dabar, nūnai, pateikti — tingėti, ryšiai 
— pančiai, veldamas — pavaldinys, juridinis terminas. 

Negalėjo, suprantama, M. Mažvydas išvengti verti- 
nių, t. y. žodžių, sudarytų kitų kalbų pavyzdžiu. Vie- 
ni Lietuvoje plito jau nuo seno, ypač nuo XIII a. jun- 
giant prie valstybės rytų slavų žemes. Pagausėjo 
vertinių iš lenkų ir lotynų kalbų, įvedus Lietuvoje ka- 
talikybę. Daug tokių žodžių, įvairių religinių ir kito- 
kių terminų jau būta anksčiau, kai ką ir M. Mažvydas 
turėjo sukurti, bet to nustatyti beveik neįmanoma. Pir- 
mojoje lietuviškoje knygoje vertiniais reikia laikyti, 

pvz., tokius žodžius: apturėti — gauti (plg. lenkų ot- 
rzymač), galva — knygos skirsnis (lot. capitulum), iš- 
rišti — atleisti, dovanoti (lenkų rozwiązać), liežuvis 
— kalba (lenkų język), santėvonis — įpėdinis (lot. co- 
hėres), suguldyti — sukurti, išversti (lenkų złożyć) ir kt. 

Nelietuvių kilmės žodžiai kartu su jų vediniais su- 
daro apie 20% pirmojoje lietuviškojoje knygoje pavar- 
totos leksikos. Didžioji dalis — slavizmai (ne tik sla- 
vų kilmės, bet ir per slavus gauti žodžiai), keliolika 
knyginių lotynizmų. Iš slavizmų trečdalis jau buvo 
tvirtai įėję į lietuvių kalbą: aliejus, altorius, angelas, apaš- 
talas, asilas, bažnyčia, karalius, knygos, krikštas, kryžius, 
liudyti, muitas, ponas, rožė, sūdas — teismas, vynas ir 
kt. Kiti du trečdaliai slavizmų greičiausiai buvo tik 
kažkiek paplitę aukštesniojo visuomenės sluoksnio ir 
kunigų kalboje. Iš rytų slavų: blūdas — paklydimas, 
čertas — velnias, čėsas — laikas, griešnas — nuodė- 
mingas, kožnas — kiekvienas, mūka — kančia, neprie- 
telius — priešas, rūbas — drabužis, smertis — mirtis, 
svietas — pasaulis, žmonės, urėdas — pareiga, tarny- 
ba, viera — tikėjimas, ale — bet, čystas — švarus, gra- 
bas — karstas, griekas — nuodėmė, pažytkas — nauda, 
syla — jėga, stonas — luomas, večerė — vakarienė, zo- 
kanas — įstatymas, žyvatas — gyvenimas ir kt. 

M. Mažvydo katekizme jau yra ir iš lenkų kalbos 
atėjusių skolinių (polonizmų). Tada jie pradėjo skverb- 
tis į lietuvių kalbą: alba — arba, aniolas — angelas, 

dūšia — siela, vėlė, iškada — nuostolis, žala, Joska — 
malonė, pekla — pragaras, sumnenė — sąžinė, zdroda 
— apgaulė ir t. t. Nemaža tos rūšies skolinių ilgainiui 
iš lietuvių kalbos išnyko. Pasitaiko ir tokių poloniz- 
mų, kurie tėra tik M. Mažvydo raštuose, o vėliau ne- 
įsigalėjo. Jie tėra M. Mažvydo okazionalizmai (supran- 
tami tik kontekste su kitais žodžiais: ąbavem — nes, 
pahanbitas — paniekintas ir kt). M. Mažvydas save, 
kaip minėta, net lietuviškame tekste pavadindavo len- 
kiška ar lotyniška forma: Mossuids, Masvjdjvs. Visa 
tai, kaip ir perdėm lenkiškos rašybos manieros, yra 
lenkiškos (jokiu būdu ne vokiškos) kultūrinės aplin- 
kos, tada vyravusios Lietuvos Didžiojoje Kunigaikš- 
tystėje, padarinys (1. ZINKEVIČIUS, p. 39). 

Naujų skolinių iš vokiečių kalbos (germanizmų) vi- 
sai nėra. Įsidėmėtinas senas iš vokiečių kalbos kilęs 
žodis kunigas ir lietuviški vediniai kunigaikštis, kuni- 
gaikštė (kunigaikštienė), kunigė (kunigaikštienė). Loty- 
nizmai knyginiai: euangelium — evangelija, nota — na- 
ta, gaida, bei tikriniai vardai. Sulotynintas ir graikų 
kilmės žodis katekizmas (pamokymas). M. Mažvydas 
vartoja formą katekizmusas, kuri atitinka lotynišką ca- 
techismus. Kai kur parašo ir katekizma, t. y. katekizmo, 
— matyt, seka lenkais. 

M. Mažvydo kalba vėlesniuose jo raštuose keitėsi 
vienu labai svarbiu atžvilgiu: formų su aukštaičių af- 
rikatomis ir kitais aukštaitiškais elementais labai spar- 

čiai daugėjo. Sunkiausiai M. Mažvydui buvo supras- 
ti, kada jo gimtosios šnektos 7 ir y atitinka aukštaičių 
uo ir ie, o kada ū ir y. Padarė dėl to nemaža klaidų, 
prikišdamas daug hipernormalizmų, pvz., buoti — bū- 
ti, vieras — vyras ir pan. Tai rodytų, kad jis galbūt, 
kaip mano Z. Zinkevičius, netekęs vilties padaryti sa- 
vo žemaitišką tėviškę protestantišką, visas jėgas sky- 
rė Prūsijos Lietuvių (lietuvininkų) švietimui, o tie šne- 
kėjo ne taip kaip jis. Ėmė taikytis prie jų kalbos. Bet 
jo vėlesnių raštų kalboje ir toliau liko nemaža žemai- 
tybių. Aukštaitėjimas buvo toks: M. Mažvydas vis la- 
biau artėjo prie tos kalbos, kuria rašė jo pusbrolis, 
Karaliaučiaus lietuvių parapijos klebonas B. Vilentas. 
M. Mažvydas iki pat mirties gyveno Ragainėje, tarp 
lietuvių, kalbėjusių vietinę vakarų aukštaičių tarmės 
atšaka („striukių“ šnekta), artima B. Vilento ir jo tetos 
(M. Mažvydo motinos) dialektui. Dar reikia turėti gal- 
voje ir tai, kad kai ką keitė po M. Mažvydo mirties jo 
raštų parengėjai spaudai — B. Vilentas (giesmyno abi 
dalys) ir J. Bretkūnas („Parafrazis“). 


„GIESMĖ ŠV. AMBRAŽIEJAUS 
BEI ŠV. AUGUSTINO” 


1549 m. Karaliaučiuje M. Mažvydas išleido 
trijų savo verstų giesmių rinkinėlį Giesmė S. (švento) 
Ambražiejaus bei S. Augustino, kurią vadin Te Deum lau- 
damus. Su giesmėmis apie iš numirusių prikėlimą Jėzaus 
Kristaus. Išguldytos per M. Mosvidą Vaitkūną etc. (et ce- 
tera — lot. k. „ir taip toliau“). Ant naudos Ragainės 
bažnyčiai ir kitų etc. Išleista J. Veinreicho. 

Šios knygos likimas labai laimingas, nors knygoty- 
rininkai tokių atsitikimų žino ne vieną. Atsitiktinai ją 
surado lenkų istorikas Zygmuntas Celichovskis ir fo- 
tografuotiniu būdu išleido 1897 m. Poznanėje. O kny- 
gelę aptiko restauruodamas Kurniko bibliotekoje sau- 
gomą J. Sekliuojano 1556 m. Karaliaučiuje išleistą 
lenkišką postilę: įrišant postilę, jos viršeliai buvo kli- 
juojami iš Mažvydo knygelės lapų. Tokie dalykai 

tada buvo ne naujiena. Knygelės vienintelis egzem- 
pliorius saugomas Lenkijos Mokslų akademijos bib- 
liotekoje Kurnike. 

Visos trys giesmės viduramžiškos. Te Deum lauda- 
mus („Tave Dievą garbinam“) autorystė pagal legen- 
dą priskiriama Bažnyčios Tėvams šv. Ambraziejui 
(IV a.) ir šv. Augustinui (IV—V a.), tačiau tai gali būti 
nežinomo autoriaus pirmųjų krikščionybės amžių him- 
nas. Italų filologo Pietro U. Dinio analizė parodė, kad 
M. Mažvydas vertė remdamasis lotynišku ir lenkišku 
šaltiniais, ypač dažnai lotynišku (POCIŪTĖ, p. 19). Kaip 
tikras himnas skamba vertimo pradžia: 


Tave Dievą garbinam, 
Tave Viešpatį pažįstam, 
Tave amžinąjį tėvą 
Visa žemė šlovin. 
Tavęsp (pas tave) visi angelai, 
Tavęsp visokios dangaus galybės, 
Tavęsp cherubins ir serafins (aukštieji angelai) 
Šauk balsu neperstojančiu: 
Šventas, šventas, 
Šventas Viešpats Dievas <...> 
(Martynas Mažvydas, p. 133—134) 


Antroji giesmė — Per tavo šventą prikėlimą lenkiš- 
kai giedota jau XV a. Trečioji — Kristus Dievas mūsų. 
D. Pociūtės nuomone, „galima prielaida, jog tai iš se- 
no giedota, o galbūt ir originali lietuviška giesmė, kiek 
pakoreguota paties M. Mažvydo, nes turi aiškių 

pirmųjų Reformacijos metų retorikos žymių“ (POCIC- 
TE, p. 19—20). 

1559 m. leidinio Forma krikštymo pabaigoje yra įdė- 
tas M. Liuterio giesmės vertimas — Kristus Jordanop 
(prie Jordano upės) atėjo. Vertė tikriausiai pats M. Maž- 
vydas iš vokiečių kalbos. 

Taigi M. Mažvydas šiuose trijuose leidiniuose paskel- 
bė penkiolika giesmių. Šešios buvo viduramžių, dvi — 
psalmių sueiliavimai, septynios — reformacinės kil- 
mės. Taip jis suderino senąjį, katalikų, ir naująjį, pro- 
testantų, bažnytinį giedojimą. Čia atsispindi ir Didžio- 
sios Lietuvos tradicija (POCIŪTĖ, p. 18, 20). Panašias 
proporcijas regėsime ir M. Mažvydo giesmyne. 


PIRMOJI  LIETUVIŠKA  DEDIKACIJA. 
„Giesmė šv. Ambražiejaus...“ yra susijusi su M. Maž- 
vydo paskyrimuų Ragainės klebonu ir turi įdomią de- 
dikaciją būsimam jo tiesioginiam viršininkui. 
Tas viršininkas buvo Ragainės apskrities valdytojas 
1545—1561 m. — beveik visą M. Mažvydo čia gyve- 
nimo metą — Sebastijonas Pefbantas, suvokietėjęs prū- 
sas, mokėjęs ir lietuvių kalbą. Nuo jo M. Mažvydas, 
žinoma, mažiau negu nuo kunigaikščio Albrechto, pri- 
klausė apie 12 metų. S. Perbantas, matyt, buvo aris- 
tokratas, nes M. Mažvydas dedikacijoje jį vadina aukš- 
tos giminės vyru ir Tavo Mylista. Ši M. Mažvydo 
dedikacija S. Perbantui yra pirma lietuviška knygos 
dedikacija, tiesa, dar neeiliuota. Ta proga pasakysi- 


149 


me, kad pirma eiliuota lietuviška spausdinta dedika- 
cija priklauso Kėdainių evangeliko reformato (kalvi- 
nisto), poeto, turtingo miestiečio Stepono Jūugelio-Te- 
lègos plunksnai. Jis dedikavo Kėdainiuose 1653 m. 
išleistą lietuvišką religinę „Knygą nobažnystės (pamal- 
dumo) krikščioniškos“ kunigaikščiui, Lietuvos refor- 
matų globėjui ir vadui, Lietuvos lauko etmonui (ka- 
riuomenės vadui), Vilniaus vaivūdai Jonušui Radvilai. 

M. Mažvydo dedikacija įdomi literatūriškai. Patei- 
kiame visą tekstą: 

Didžios ir aukštos giminės vyrui Ponui Sebastijonui Per- 
banth, hauptmonui (viršininkui) Ragainės et cet. 

M. Mossuids Vaitkūnas (Vaitkaus sūnus) etc. sveikatos 
dūšios bei kūno geidž nuog Dievo per Kristų. 
rinčius turėti giesmę tą, kurią vadin: Te Deum laudamus. 
Todėlei ją kaip išguldžiau — su kitomis ant šviesos išsiųs- 
ti ir Tavo Mylistos vardui ją prirašyti pastačiau. Jau nū 
ją išsiųsdams Tavo M.Įylistai) prirašau ir vietoj Velykos 
pauto (kiaušinio) dovanoju, pakarnai (nuolankiai) prašy- 
dams, idant T.[avo] M Įylista] linksma širdžia tą dovanė- 
lę priimtumbi (priimtum). Lobėk (turtėk, būk) Dievo mei- 
lėje. Ragainėje 3 dieną mėnesies kovo. Metų Dievo 
užgimimo 1549. | 

Kaip matome, M. Mažvydas kalba su savo būsimuo- 
ju viršininku laisvu, net kiek juokaujamu tonu — kny- 
gelę dovanoja vietoj „Velykos pauto“. Matyt, M. Maž- 
vydui jau buvo žinoma, kad S. Perbantas priima jo 

kandidatūrą: dedikacija parašyta Ragainėje 1549 m. 
kovo 3 d., o kunigaikščio Albrechto kovo 18 d. re- 
skriptu S. Perbantui M. Mažvydas paskiriamas Ragai- 
nės klebonu, Albrechto kovo 20 d. reskriptu įvesdina- 
mas į tas pareigas, o balandžio 20 d. Karaliaučiuje 
išeina ir „Giesmė šv. Ambražiejaus...“ 

Norėtume atkreipti dėmesį į tai, koks buvo tada lie- 
tuvių diduomenės, bajorijos, inteligentijos etiketas. Di- 
dikai ir įvairūs ponai vadinami „didžia ir aukšta gi- 
mine”. Tituluojamas S. Perbantas „Tavo Mylista“. Šis 
lietuviškas-slaviškas hibridas pavartotas ir S. Jau- 
gelio-Telegos dedikacijoje J. Radvilai: „Jo Mylista“. 
M. Stryjkovskio liudijimu, žemaičiai krikšto metu 
į Jogailą kreipėsi žodžiais: „Mylastyvas Karaliau“. Vie- 
toj dabartinio termino dedikuoti, kuris yra skolinys iš 
lotynų kalbos, M. Mažvydas pavartojo lietuvišką žo- 
dį prirašyti, išplėsdamas jo reikšmę. Tai jo ar kitų su- 
galvotas naujadaras pagal lenkų vartoseną. Aukštam 
stiliui priklauso ir pasakymas „ant šviesos išsiųsti“ 
vietoj „išspausdinti“. 


FORMA KRIKŠTYMO. Ši M. Mažvydo iš vo- 
kiečių kalbos išversta agenda išėjo 1559 m. Karaliau- 
čiuje Johano Daubmano spaustuvėje. Visas pavadini- 
mas toks: Forma krikštymo. Kaip Bažnyčios Įstatyme 
Hercikystės Prūsų ir kitosu žemėsu laikoma yra. Kad 
M. Mažvydas yra tos knygelės vertėjas ir parengėjas, 
paaiškėja vėl tik iš akrosticho, surasto 1947 m. J. Sa- 

farevičiaus. Agendos pabaigoje esančiame M. Liute- 
rio „Giesmės duchaunės“ („Kristus Jordanop atėjo“) 
vertime akrostichu 6 ir 7 posmuose įrašyti M. Mažvy- 
do vardas (lotyniškai) ir pavardė (vienintelį kartą lie- 
tuviškai): MARTJNUSS MASZVJDAS. Nurodoma, ką kū- 
dikių krikšto metu turi kalbėti kunigas arba 
krikštytojas, kokias vietas skaityti iš evangelijų ir kaip 
jas aiškinti, reikalaujama pabrėžti, kad krikštas išva- 
duoja nuo prigimtinės nuodėmės ir yra kaip antrasis 
gimimas. Surašytos maldos, kurias reikia kalbėti su 
dalyvaujančiais bažnyčioje per krikštą, išaiškinta, ką 
bažnyčios tarnas turi pasakyti kūmams, kokius jiems 
duoti klausimus ir kaip kūmai turi atsakyti, kada ap- 
laistyti kūdikį vandeniu, kada kalbėti „aukštu ir per- 
manytinu balsu“, kokia pati krikšto akto formulė 
(„N. (kūdikio vardas), aš tave krikštiju vardan Dievo 
Tėvo, Sūnaus ir Dvasios Šventos“). Toliau vėl maldos 
ir aiškinimai žmonėms bei gimdytojams, gentims ir 
kūmams, kaip kūdikį užauginti, mokyti katekizmo. 
Svarbūs paaiškinimai, kai elgtis ypatingais atvejais, 
kai kūdikį dėl silpnumo reikia krikštyti namuose. Tą 
gali daryti motina arba kita moteriškė ar vyriškis. Tas 
krikštas galioja, tik krikštytojai bažnyčioje turi būti 
apklausti, kaip krikštijo. M. Liuterio giesmėje gieda- 
ma apie tai, kaip Jėzų Kristų Jordano upėje krikštijo 
Jonas Krikštytojas. 

Žinomi du „Formos krikštymo“ egzemplioriai yra 
Torunės universiteto bibliotekoje Lenkijoje. 

„GIESMĖS KRIKŠČIONIŠKOS" — 
PIRMASIS LIETUVIŠKAS GIESMYNAS 


Turbūt tvirtai galima pareikšti, kad giesmy- 
no parengimą M. Mažvydas laikė svarbiausiu savo gy- 
venimo uždaviniu. Mokė giedoti, be abejo, jau ir Lie- 
tuvoje. O liuteronai ir kiti protestantai giedojimą laikė 
svarbiausia pamaldų dalimi. Kunigaikštis Albrechtas 
pats buvo sukūręs religinių giesmių; apskritai jo rū- 
muose muzikinis gyvenimas buvo aukšto lygio. Ka- 
raliaučiuje tuo metu leisti giesmynai keliomis kalbo- 
mis. Be kita ko, 1561 m. Karaliaučiuje išėjo trečiasis ir 
paskutinis prūsiškas (tiksliau: dvikalbis) katekizmas. 
Deja, nežinome, kaip į šios knygos pasirodymą reaga- 
vo M. Mažvydas. Vėliau tą patį M. Liuterio „Enchiri- 
dioną“ į lietuvių kalbą išvertė B. Vilentas. 

M. Mažvydas giesmyną rengė labai kruopščiai. Bu- 
vo jau leidiniui parašęs ir lotynišką pratarmę. Tačiau 


153 


mirtis neleido giesmyną išspausdinti. Rankraščius pa- 
veldėjo B. Vilentas. 


BALTRAMIEJUS VILENTAS (apie 1525— 
1587) buvo, kaip minėjome, M. Mažvydo pusbrolis. 
Jis taip pat išvykėlis iš Lietuvos į Prūsiją. 1546 ar 1547 m. 
įstojo į Karaliaučiaus universitetą. Buvo kaip ir 
M. Mažvydas kunigaikščio Albrechto stipendiatas. Bai- 
gęs studijas, dirbo Karaliaučiaus lietuviškos parapi- 
jos klebonu apie 40 metų. Mat Karaliaučiuje gyveno 
ir lietuvių. Jau apie 1530 m. būta lietuvių parapijos, 
kuri turėjo savo kleboną ir Šv. Mykolo bažnyčią Štėin- 
damo priemiestyje. (Vėliau, 1604 m., lietuviai gavo 
erdvesnę Šv. Elzbietos bažnyčią Zžkheimo priemies- 
tyje.) Buvo du kartus vedęs. Turėjo daug vaikų. Kilus 
1571 m. badui, globojo į Karaliaučių subėgusius lietu- 
vius. Karaliaučiaus lietuvių klebonas turėjo autorite- 
tą tarp kitų lietuvių pastorių. B. Vilentas yra M. Maž- 
vydo pradėto lietuviškų knygų leidimo darbų tęsėjas. 
Iš savo lietuviškų darbų B. Vilentas išleido minėtą 
M. Liuterio Enchiridioną. Katekizmą mažą (1575 ir 1579), 
dalį Naujojo testamento: Evangelijos bei epistolos (apaš- 
talų laiškai) (1579), vertė į lietuvių kalbą vokiečių au- 
toriaus V. Dytricho, M. Liuterio ir P. Melanchtono ben- 
dradarbio, garsią „Vaikų postilę“, kurios negebėjo 
baigti. 
Paveldėjęs M.Mažvydo giesmyno rankraštį, 
B. Vilentas jį išleido dviem dalimis: Giesmės krikščioniš- 

kos, giedamos bažnyčiosu per adventą ir Kalėdas ik gram- 
nyčių (Kristaus Paaukojimo). Išspaustos Karaliaučiuj 
nuog Jono Daubmano metų Dievo MDLXVI; Giesmės 
krikščioniškos, giedamos bažnyčiosu per Velykas ir Sekmi- 
nes ik advento. Išspaustos Karaliaučiuj nuog Jono Daub- 
mano metų Dievo MDLXX. Soli Deo gloria (vienam 
Dievui garbė). Manoma, kad pirmąją giesmyno dalį 
kartu su ten esančia jo paties prakalba spaudai pa- 
rengė pats M. Mažvydas, o antrąją dalį baigė rengti ir 
nemažai papildė B. Vilentas (ALEKSANDRYNAS, p. 109). 
Taip lietuviai sulaukė savo pirmojo giesmyno, bene 
stambiausio XVI amžiuje. 

1566 m. išleistoji dalis turi 94 puslapius, o 1570 m. 
dalis daug didesnė — 350 puslapių. Antrosios dalies 
pabaigoje dar yra trumpas Katekizmo prastas tekstas 
(pavadinimas toks pat kaip ir J. Sekliuojano — „Ka- 
techizmu text prosty”) ir nurodymai, kaip laikyti va- 
karines ir rytines pamaldas („Rėdas (tvarka) mišparo“ 
ir „Rėdas jutrinos“), pluoštas kalbamųjų maldų, psal- 
mių be gaidų ir kitokių giedojimų, kurie nelaikomi 
giesmėmis. 

M. Mažvydo giesmynas yra didžiai vertingas lietu- 
vių poetinės ir muzikinės-vokalinės kultūros pamin- 
klas. D. Pociūtės teigimu, jame yra 76 giesmės ir 30 
eiliuotų psalmių: I dalyje 24 giesmės, II dalyje 52 gies- 
mės ir visos 30 eiliuotų psalmių (POCIŪTĖ, p. 21). Gies- 
mMynas yra specifiškas. Nors M. Mažvydas ir jo talki- 

ninkai buvo ištikimi liuteronai, giesmyne išsiskiria dvi 
atskiros giedojimo linijos — katalikiška Viduramžių 
ir naujoji liuteronų. D. Pociūtė yra sudariusi „XVI— 
XVII a. Prūsų Lietuvos bažnytinių giesmių sąrašą“ 
(POCIŪTĖ, p. 147—178), kuris parodo, kad M. Mažvy- 
do giesmyne yra grupė garsiausių Viduramžių origi- 
nalių kūrinių, giesmių ir himnų, sukurtų IV—XV am- 
žiuje, taip pat penkios Viduramžių giesmės, verstos 
iš lenkų kalbos. 

M. Mažvydo giesmyne išspausdintos trys evangeli- 
nės didžiosios giesmės (Marijos „Magnificat“ (lot. k. 
„garbina“) — Marija garbina Dievą, kad pamatė jos 
nuolankumą ir ją pasirinko būsimąja Jėzaus Kristaus 
motina ir kt.). Šiai didžiajai giesmei gaidas tvarkė („ant 
visų tonų pritaisytos“) Širvintūs pastorius Tomas Ged- 
kantas. Į giesmyną įdėti klasikiniai himnai (iškilmin- 
gos Viduramžių giesmės), kurių autoriais laikomi 
šv. Ambraziejus, šv. Tomas Akvinietis ir kt. Yra ir 
šv. Ambraziejui priskiriamas „Ie Deum laudamus“ 
(„Tave Dievą garbinam“), kurį išvertė M. Mažvydas. 

Iš naujųjų Reformacijos laikų giesmių — daugiau- 
sia sukurtų M. Liuterio. Garsusis reformatorius sukū- 
rė, išvertė arba perkūrė svarbiausius tekstus liutero- 
nams, — iš viso 35. Giesmyne yra 20 M. Liuterio 
tekstų, tarp jų senųjų vokiečių liaudies giesmių, Vi- 
duramžių himnų, čekų bažnyčios reformuotojo Jano 
Huso perdirbinių. M. Liuterio vokiškų giesmių rinki- 

nys „Dvasinės giesmės“ buvo išleistas 1553 m. 
Reformacijos giesmių grupėje išsiskiria Žymiausio 
„Čekų brolių“, kurie laikėsi griežtos husitų progra- 
mos, poeto M. Veisės giesmės. Čekiškos melodijos 
M. Mažvydo giesmyne pritaikytos kai kuriems nau- 
jiems tekstams. Viena M. Veisės laidotuvių giesme ne- 
abejotinai sekė originali Klaipėdos lietuvių pastoriaus 
Mikalojaus Blotno „Giesmė pakasant žmogaus kūną“ 
(„Jau smertis est išgalėta“), įdėta taip pat į M. Maž- 
vydo giesmyną. Atskirai minėtina archajiška ir dra- 
matiška „Giesmė raudinga apie marą ir piktąją pa- 
vietrę (epidemiją) bei votis bjaurosias“ („O Jėzau 
Kriste, svieto atpirktojau“). Galimas dalykas, kad tai 
originali, lietuviška giesmė: 
Ligos ateit (ateina) ant mūsų negirdėtos, 
Laužo gumbas, niežai ir žaizdos piktos, 
Gaun smertis nogla (staigi), drugys, karščių liga 
Poną, ubagą. 
Miršt maži vaikai prieg kreklo (krūties) motinos, 
Numiršt motriškės ir mergaitės jaunos, 
Gimdytojus ir vaikus užmuš maras — 
Negelbt daktaras. 
Zmonių taipo nū daug didei pamirė, 
Jog nepakastus varnai, vilkai ėdė, 
Lavonus kitus ing vandenį metė 
Žuvims valgyti. 
(Martynas Mažvydas, p. 471) 


Daroma tokia išvada: „Akivaizdu, jog M. Mažvy- 
das ir jo bendradarbiai nesekė jokiu ankstesnio 

giesmyno modeliu, o atrinkdami giesmes, sukūrė sa- - 
vitą, originalų rinkinį“ (POCIŪTĖ, p. 27). Tuo vertin- 
gesnis yra pirmasis lietuviškas giesmynas. 

XVI a. pabaigoje M. Mažvydo giesmynas jau nebe- 
patenkino liuteronų. J. Bretkūno parengtuose giesmy- 
nuose Giesmės duchaŭnos (dvasinės) ir Kancionūlas (gies- 
mių rinkinys) atsisakyta didelės M. Mažvydo 
repertuaro dalies: nebeliko katalikiškų mišių giesmių 
klodo, daugelio Viduramžių himnų, originalių lenkų 
ir lietuvių giesmių. J. Bretkūnas pakluso griežtai liu- 
teronizmo doktrinai (POCIŪTĖ, p. 28). 

Gaila, bet M. Mažvydas ir B. Vilentas nenurodė gies- 
mių vertėjų ar autorių lietuvių. Dabar labai sunku tai 
išsiaiškinti. Vis dėlto manoma, kad 6 giesmės M. Maž- 
vydo giesmyne yra originalios. Bet tik vienas auto- 
rius žinomas — minėtasis M. Blotnas. Lietuviai bus 
dar sukūrę tokias giesmes (cituojama pirmoji eilutė): 
Velykų Kristus Dievas mūsų, advento Marija mergaitė 
čysta, jau cituotoji O Jėzau Kriste, svieto atpirktojau, ko- 
munijos O Karaliau dangaus ir žemės, apie dešimt Die- 
vo įsakymų Pone Dieve aukščiausiasis (MARTYNAS MAŽ- 
VYDAS, p. 288, 209, 469, 463, 453). Ir vertėjai nurodyti 
tik prie 13 giesmių. Prie dviejų giesmių — J. Zabloc- 
kis, taip pat prie dviejų — B. Vilentas, prie dviejų 
psalmių — A. Jomantas, tik prie vienos giesmės — 
A. Kulvietis, S. Rapolionis, A.Rodūnionis, J. Šeduikio- 
nis, J. Kirtofūras, U. Merkucėcijus, S. Marcijūnas. Prie 

šių pavardžių pridėjus vienos giesmės gaidas rašiusį 
(o gal ir vertusį?) T. Gedkantą ir vienos giesmės au- 
torių M. Blotną, — turėsime 12 pavardžių. Kokiu bū- 
du tie M. Mažvydo talkininkai bendradarbiavo, tarė- 
si, kaip susitikinėjo? Kad jie atvykdavo pas 
M. Mažvydą į Ragainę — tai faktas. Po M. Mažvydo 
mirties, be abejo, keliaudavo pas B. Vilentą į Kara- 
liaučių. M. Mažvydą reikia laikyti lietuvių raštijos kū- 
rimo iniciatoriumi, o B. Vilentą — pirmuoju pagalbi- 
ninku: ir dėl to, kad buvo M. Mažvydo pusbrolis, ir 
kad dirbo Karaliaučiuje, ir kad perėmė M. Mažvydo 
raštus po jo mirties, ir kad tęsė pradėtą darbą. 

M. Mažvydo parašytoje prakalboje pirmajai giesmy- 
no daliai nė žodžio nepasakyta apie talkininkus, net 
apie jau mirusius garsiuosius profesorius A. Kulvietį 
ir S. Rapolionį. Prakalboje nieko nerašoma ir apie gies- 
myno atsiradimo aplinkybes. Tik aukštu emociniu-baž- 
nytiniu stiliumi įpareigojami pastoriai („Gerbiami vy- 
rai“) giesmes, kurios skelbiamos (kiek jų M. Mažvydas 
buvo numatęs skelbti, nežinome) „visiems susirinku- 
siems jas giedoti ir dažnai (jei tik įmanoma, kasdien) 
giedant įpratinti tamsią liaudį šlovinti mums rodo- 
mas Dievo geradarystes per Kristų, mūsų Išganytoją 
ir Atpirkėją. Taigi taip išjudinsite ne tik susirinkusios 
Bažnyčioje jaunuomenės protą, bet ir pažadinsite su- 
augesniųjų sielas, sukelsite jų širdyse dvasinį įkvėpi- 
mą, uždegsite ir palenksite prie Dievo geradarysčių 

pažinimo ir svarstymo, prie padėkos veiksmų, prie 
maldų, prie tikėjimo ir prie visuotinės jūsų tarnybos 
pagarbos“. 

Čia matyti labai konkreti M. Mažvydo — pastoriaus 
— programa. Bet skaitykime toliau. Ir nuskamba kon- 
tekstui netikėtas teiginys — ne apie religiją, o apie 
tautą. M. Mažvydas sako: „...šį darbą (suprask, gies- 
myną) aš padariau ne dėl to, kad ateityje jis atneštų mano 
vardui šlovę ir išgarsėjimą (aišku, aš to ir netrokštu, ir 
žinau, kad iš tokio darbo šito ir nereikia siekti), bet dėl to, 
kad lietuvių Bažnyčia įkvėptai ir ištikimai liaupsintų vie- 
nintelio Dangiškojo Dievo Tėvo ir Mūsų Viešpaties Jėzaus 
Kristaus vardą, jo garbę, šlovę ir nuopelnus ir kad mūsų 
gimtasis žodis tarnaudamas gyvas išliktų ir būtų perduo- 
tas ainiams“ (MARTYNAS MAŽVYDAS, p. 193; KOŽENIAUS- 
KIENĖ, p. 76). Šį M. Mažvydo atsisveikinimą ir kartu 
dvasinį testamentą pasirašytų ir liuteronas Kristijo- 
nas Donelaitis, ir katalikas Antanas Baranauskas. Šlo- 
vę ir išgarsėjimą M. Mažvydas pelnė visiems laikams, 
o Bažnyčia perdavė lietuvišką žodį ainiams. Nors ir 
pritardami B. Bušackiui, jog M. Mažvydas negalėjo 
išsimokslinti taip kaip A. Kulvietis ar S. Rapolionis, 
bet nemanome jį vadinti „eiliniu parapijos kunigu“ 
(BUŠACKIS, p. 49—50). 


KURIAS GIESMES IŠVERTĖ PATS MAR- 
TYNAS MAŽVYDAS? Konkrečiai galima sakyti, kad 

jis išvertė dvi pirmąsias rinkinėlio „Giesmė šv. Amb- 
ražiejaus“ giesmes: vieną iš lotynų kalbos — „Tave 
Dievą garbinam“, kitą iš lenkų — „Per tavo šventą 
prikėlimą“. Trečioji to rinkinėlio giesmė „Kristus Die- 
vas mūsų“ gali būti originali (POCIŪTĖ, p. 153). Ją 
M. Mažvydas vadina „senąja“, taigi ji sukurta ne 
M. Mažvydo, o anksčiau. Dalis giesmių, sudėtų į ka- 
tekizmą, turbūt verstos M. Mažvydo. „Giesmių krikš- 
čioniškų“ I dalį M. Mažvydas vadina savo darbu (KO- 
ŽENIAUSKIENĖ, p. 76). Reikia manyti ir „Giesmių 
krikščioniškų“ II dalį sudaro daugiausia M. Mažvydo 
vertimai. Ir nors negalime pasakyti, kiek konkrečiai 
giesmių ir iš kurių kalbų M. Mažvydas išvertė, bet 
tvirtai galime pareikšti, kad M. Mažvydas išvertė gies- 
mių daugiau negu kas kitas. Ir šiuo atžvilgiu jis yra 
pirmasis. Jo plunksnai tikriausiai priklauso ne viena 
dešimtis vertimų. 

Tiek giesmyne, tiek kituose M. Mažvydo leidiniuo- 
se esančioms giesmėms trūksta vaizdingumo. Apskri- 
tai giesmėse daug abstrakčių dalykų. Kita vertus, gal 
pernelyg kritiškai vertimų rezultatus įvertino V. My- 
kolaitis-Putinas. Jo nuomone, „Palyginę lietuviškuo- 
sius giesmių tekstus su lenkiškaisiais bei vokiškaisiais, 
pastebime, kad pirmieji mūsų vertėjai vaizdingumą 
dar labiau nususino, vaizdingus posakius bei žodžius 
dažnai pakeisdami sąvokiniais arba kartais visai jų 
neversdami“. Toliau V. Mykolaitis-Putinas tęsia: „Ne- 

perdavę savo vertimuose originalo vaizdingumo, mū- 
sų pirmieji vertėjai neįkomponavo į savo giesmes nė 
jokio originalaus lietuviško vaizdingesnio posakio nei 
žodžio. Be abejo, baimė nutolti nuo originalo varžė ir 
šiaip nedrąsius jų kūrybinius polėkius“ (MYKOLAITIS, 
p.<152—153). 

Sutikdami su V. Mykolaičio-Putino nuomone ir kar- 
tu suprasdami, kad žodžio kultūros kūrimas yra il- 
gas procesas, vis dėlto norime pasakyti, kad šen bei 
ten vaizdingesnių posmų pasitaiko. Tada M. Mažvy- 
do žodis suskamba originaliau, įdomiau. Nereikia už- 
miršti, kad jis visada turėjo ir melodiją. Imkime porą 
pavyzdžių iš giesmyno I d. Pvz., Teodulfo (IX a.) him- 
ną Gloria, laus et honor tibi sit Rex Christe: 


Garba, šlovė ir čestis būki 
Tau, o Kriste Karaliau, 
Kuriam žmonelių gražus pulks 
Giedojo šlovę duodams. 


Žmonės žydų šakas klojo 

Tau, Kriste Karaliau, ant kelio. 
Mes griešni nobažnai tave 
Garbinam, Pone Kriste. 


Pulks kits rūbais savo klostė 
Tau anta kelio, Pone Kriste, 
Mes nū kūnus, dūšias klojam 
Mus Tau paliecavojam (atiduodame). 
(Martynas Mažvydas, p. 202—205) 

Negalima kategoriškai teigti, kad šį tekstą vertė 
M. Mažvydas, nes jame yra archaizmų (būki su for- 
mantu -ki; anta vietoj ant), tačiau M. Mažvydas bent 
redagavo, gaidas surašė. 

Gana vaizdinga M. Liuterio vaikų giesmė „Iš dan- 
gaus ateimi (ateinu) aukšto“, parašyta pagal Luko 
evangelijos 2 perskyrimą, kuriame Viešpaties angelas 
praneša, kad gimė Jėzus Kristus: 

Iš dangaus ateimi (ateinu) aukšto, 

Nešu jums nū daug gero, 

Taip daug gero aš nešu, 

Apie tatai aš giedosiu. 
Bernelis est jums užgimęs 

Iš Panos čystosios, 

Bernelis est taip gražus, 

Jūsų linksmybė jis bus. 
Pažinkit nū tikrai ženklus: 

Ėdžias irgi vystyklus. 

Ten rasit jį padėtą, 

Kur svietą neš ir valdo. 


Veizdėk ten, o mano dūšia, 
Dabok, kas gul ėdžiose — 
Kaip skaistus est Bernelis, 
Tas mielas Jėzusėlis. 


Jeib tas sviets didžiaus platesnis, 
Auksins (auksinis) būtų, sidabrins (sidabrinis), 
Vienok est Tau labai mažas, 
Kaip lopišelis (lopšelis) ankštas. 
(Martynas Mažvydas, p. 225—228) 

Pacituotosios vietos, mūsų nuomone, yra vaizdin- 
gos. Bet apskritai pirmojo lietuvių giesmyno tekstai 
daugeliu atvejų vis dėlto sunkoki. 

M. Mažvydo giesmyno ir kitų jo giesmių eilėdarą 
yra išnagrinėjęs J. Girdzijauskas. Ji skiriasi nuo 
M. Mažvydo katekizmo eiliuotosios prakalbos, para- 
šytos sintaksine-intonacine eilėdara. Giesmių eilėda- 
ra priklausė nuo originalų tekstų ir melodijos. Gies- 
mės buvo verstos iš lotynų, lenkų ir vokiečių kalbų, 
turėjo melodiją. M. Mažvydas ir kiti vertėjai mokėjo 
tas melodijas, pagal kurias turėjo būti giedami jų iš- 
versti tekstai. Skiemenų skaičius jų vertimų eilutėse 
turėjo sutapti su muzikinių frazių garsų skaičiumi ar- 
ba tik nežymiai nuo jų skirtis. Ir verčiami originalai, 
ir melodijos buvo tokios struktūros, kad skatino sila- 
binės eilėdaros formavimąsi, t. y. siekti vienodo skie- 
menų skaičiaus atitinkamose eilutėse. Rimai tik užuo- 
mazginiai, kirtis neturi metrinės (eilėdarinės) reikšmės, 
eilutė dažniausiai 8—7 skiemenų. M. Mažvydo kate- 
kizme atitinkamose eilutėse skiemenų skaičius dar 
svyravo 1—2 skiemenimis. Giesmyne tokio svyravi- 
mo mažiau, ryškėja izosilabizmo (vienodo skiemenų 
skaičiaus) tendencija (1. GIRDZIJAUSKAS, p. 56—57, 66). 


MARTYNO MAŽVYDO PAGALBININ- 
KAI. Rašėme, kad M. Mažvydo giesmyne randame 


dvylika jo pagalbininkų pavardžių. Dešimt vertė gies- 

mes ir psalmes. Iš jų, be A. Kulviečio, S. Rapolionio, 
J. Zablockio ir B. Vilento, apie kuriuos rašėme, pir- 
miausia minėtinas Augustinas Jomantas (apie 1525— 
apie 1576), kilęs iš Didžiosios Lietuvos. 1544 ar 1545 m. 
įstojo į Karaliaučiaus universitetą. Vokiškai nemokė- 
jo, bet kaip Didžiosios Lietuvos pilietis, galbūt bajo- 
ras, mokėjo slavų kanceliarinę, lenkų ir lotynų kal- 
bas. Kur mokėsi, nežinia. 1555 m. buvo paskirtas 
naujai įkurtos Kraūpiško parapijos klebonu. Artimai 
bendravo su M. Mažvydu, vedė jo žmonos seserį 
(LAIŠKAI, p. 302). Po M. Mažvydo mirties 1563 m. bu- 
vo perkeltas klebonauti į Ragainę. Ten dirbo iki mir- 
ties. Kaip ir M. Mažvydas, paskirtas superintendentu 
(dvasininkų vyresniuoju), taip pat padėjo vietinei ad- 
ministracijai susirašinėjant įvairiomis kalbomis. A. Jo- 
mantas vėliau prašė mokėti jam tokį pat atlyginimą, 
kokį gaudavo M. Mažvydas. Buvo valdžios įspėtas, 
kad jo parapijiečiai nešauktų jokių susirinkimų, nes 
kildavo konfliktų tarp valstiečių ir amtmonų (dvarų 
valdytojų). M. Mažvydo giesmyno II dalyje yra dvi 
A. Jomanto verstos psalmės (114 ir 124), o trys jo gies- 
mės (dvi verstos, viena galbūt originali) paskelbtos 
Lozoriaus Zengštoko giesmyne „Giesmės krikščioniš- 
kos ir duchauniškos“ (Karaliaučius, 1612). Vertė į lie- 
tuvių kalbą Bibliją, rankraštis nežinomas. Galbūt tvar- 
kė vadinamąją Volfenbiutelio postilę. 

Stanislovas Marcijūnas (apie 1520—apie 1584). Ma- 
noma, jog kilęs iš Didžiosios Lietuvos. Turėjo pravar- 

dę Mus4. Galbūt bajoras, sunku identifikuoti. Grei- 
čiausiai nuo 1547 m. studijavo Karaliaučiuje. 1570 m. 
buvo reformatų pastorius Dėliuvoje prie Ukmergės, 
paskui persikėlė į Mažąją Lietuvą, perėjo į liuterony- 
bę ir nuo 1579 m. dirbo pastoriumi Lazdynuosė. Iš- 
vertė vieną XVI a. pradžios giesmę iš vokiečių kal- 
bos, paskelbtą M. Mažvydo giesmyno II dalyje. 

Jonas Šeduikidnis (apie 1528—apie 1598). Kilęs iš Di- 
džiosios Lietuvos, neaišku, ar iš bajorų. 1547 m. įsto- 
jo į Karaliaučiaus universitetą. Taigi studijavo kartu 
su M. Mažvydu. Baigęs studijas, grįžo į Lietuvą. Bu- 
vo reformatas. Tarnavo pas Lietuvos didikus refor- 
matus Joną Jeronimą Chodkevičių, o vėliau, atrodo, 
pas Radvilas. J. Šeduikionio vienas Viduramžių gies- 
mės vertimas iš lenkų kalbos paskelbtas M. Mažvydo 
giesmyno II dalyje. Vėliau dar skelbtas reformatų ir 
liuteronų giesmynuose. 

Ulrichas Merkucėcijus. Sulotyninta asmens pavardė 
tikriausiai iškreipta. Vardas vokiškas, tad galėjo būti 
kilęs iš Vilniaus miestiečių vokiečių. Pavardę bando- 
ma sieti su Markūčiais (Vilniaus priemiestis), Merki- 
nė. Bet tai tik spėliojimai. U. Merkucecijaus išversta iš 
vokiečių kalbos viena giesmė paskelbta M. Mažvydo 
giesmyno II dalyje „ant dviejų balsų išguldyta“. Tie 
balsai — diskantas (aukščiausias berniukų balsas) ir 
tenoras. 

Jūnas Kirtoforas. Asmenybė neišaiškinta. Jis iš lenkų 
kalbos išvertė vieną velykinę giesmę, paskelbtą 

M. Mažvydo giesmyno II dalyje. Jos autorius — pir- 
masis Didžiosios Lietuvos reformatų (kalvinistų) su- 
perintendentas S. Zacijus. 

Aleksūndras Rodūniėnis vyresnysis (apie 1526—1583), 
kilimo greičiausiai iš Rodūnios (dabar Baltarusija, 
Gařdino sritis, netoli Lietuvos sienos). 1546 m. pab. 
ar 1547 m. pradžioje studijavo Karaliaučiaus univer- 
sitete, gavo kunigaikščio Albrechto stipendiją. Nuo 
1549 m. klebonavo Kaukėnuose iki mirties. Išvertė vie- 
ną Tomo Akviniečio himną (XIII a.), paskelbtą M. Maž- 
vydo giesmyno II dalyje. Kaip minėjome, šv. Augus- 
tino (Aurėlijaus) pamokslų lotyniškame leidime yra 
A. Rodūnionio lotyniškas įrašas „Aleksandras Rodū- 
nionis lietuvis sau ir saviškiams įsigijo“. 

Tòmas Gėdkantas (apie 1525—1566). Gimė, atrodo, 
Žemaitijoje, Važniuose, miestelėno šeimoje. Gedkan- 
tai dėjosi bajorais, bet tėvas Jurgis turėjo Varniuose 
smuklę, o bajorams toks verslas buvo draudžiamas. 
1550—1553 m. studijavo Karaliaučiaus universitete, 
gavo kunigaikščio Albrechto stipendiją. 1553 m. įsi- 
kūrė Širvintoje pastoriumi. Kai Žemaičių vyskupas Jo- 
nas Domanevskis pradėjo spausti nepakeliamais mo- 
kesčiais T. Gedkanto tėvus Varniuose (nes sūnus buvo 
liuteronas) ir jie turėjo išsikelti, Albrechtas Tomui ir 
jo tėvui Jurgiui Gedkantams suteikė nemažai žemės 
sklypų Virbalyje. M. Mažvydo giesmyno II dalyje yra 
„Magnificat“ („Garbina“) — Marijos džiaugsmo gies- 

mė, šlovinanti Dievą Tėvą, ir pasakyta, kad tas šlovi- 
nimas „ant visų tonų pritaisytas nuogi Tamošiaus Ged- 
kanto”. Pateikti aštuoni pirmosios frazės melodijos va- 
riantai ir visas giesmės tekstas. 

Mikalojus Blėtnas (apie 1530—1587). Nei gimimo me- 
tai, nei vieta dar nepaaiškėjo. Spėjama, kad jis kilęs iš 
Didžiosios Lietuvos. Pirmasis Klaipėdos lietuvių baž- 
nyčios liuteronų pastorius (iki 1557m.). Karaliaučiaus 
universiteto stojančiųjų sąrašuose jo nėra, tad neaiš- ` 
ku, kaip jis pasirengė pastoriaus darbui. Vėliau iki 
mirties pastoriavo Pilupėnuose. M. Mažvydo giesmy- 
no II dalyje esanti laidotuvių giesmė, giedama pagal 
Mažvydo katekizmo M. Liuterio giesmės „Tėve mū- 
sų dangujesis“ melodiją, prasidedanti žodžiais „Jau 
smertis est išgalėta/ O čiorto močis (velnio jėga) su- 
drėksta (suplėšyta)“, laikoma originalia giesme (PO- 
CIŪTĖ, p. 160). Tai pirmoji originali lietuviška giesmė, 
kurios autorius mums žinomas. Deja, joje labai daug 
polonizmų. Giesmė akrostichu dedikuota Albrechto 
patarėjui Kasparui Nosticui. 

Matome, kad, ko gero, visi 12 M. Mažvydo pagalbi- 
ninkų, sukūrusių lietuvių raštiją Prūsijoje, yra kilę iš 
Didžiosios Lietuvos. Šią aplinkybę reikia gerai įsidė- 
mėti. Vadinasi, Lietuvos Didžiojoje Kunigaikštystėje 
formavosi tautinė lietuvių inteligentija, jos lietuviška 
sąmonė. Ir atvirkščiai — Vokiečių Ordino valstybėje 
(iki 1525 metų) lietuvių savimonei nebuvo sąlygų at- 

sirasti, pavergta tauta ten negalėjo turėti nė savo ba- 
jorijos. 

Aplinkybės taip susiklostė, kad dauguma Didžiojo- 
je Lietuvoje gyvenusių bajorų-inieligentų priėmė, bū- 
dami jautrūs moderniems reiškiniams, naująjį mokslą 
— liuteronybę ir todėl atsidūrė Karaliaučiuje, kur pra- 
dėjo veikti aukštoji mokykla. O paskui, supančioti re- 
liginių įsitikinimų ir buities (pastoriaus vieta) dikta- 
to, pasiliko Prūsijos Kunigaikštystėje. Tai buvo didelis, 
kaip dabar pasakytume, lietuviškų „protų nutekėji- 
mas“ į kitą valstybę. Todėl, matyt, ir lietuvių raštija 
kurį laiką sparčiau vystėsi Prūsijos Kunigaikštystėje 
negu Lietuvos Didžiojoje Kunigaikštystėje. 

Kyla klausimas, kodėl XVI a. pirmojoje pusėje lietu- 
vių tautybės beveik visa karta (A. Kulvietis, S. Rapo- 
lionis, J. Zablockis, M. Mažvydas ir kiti) perėjo iš ka- 
talikybės į liuteronybę. Juk jie visi tikriausiai buvo 
krikštyti katalikiškai, o S. Rapolionis gal net iš pra- 
džių buvo vienuolis pranciškonas. Įsivaizduokime, jei- 
gu toji karta arba bent žymi jos dalis būtų likusi iš- 
tikima katalikybei. Tada niekas jiems veikti Lietuvoje 
nebūtų trukdęs. Lietuvių raštijos atsiradimas atrody- 
tų kitaip. 

Bet toji karta norėjo dirbti Lietuvoje. Žinome, ką 
A. Kulvietis rašė Bonai Sforcai 1543 m. išspausdinta- 
me laiške. Išspausdintame! Pasišventė tie lietuvių hu- 
manistai liuteronybei, matyt, dėl to, kad jautė naujos 

konfesijos demokratiškumą ir artumą tautai, nes 
M. Liuteris reikalavo krikščionybę skleisti tautinėmis 
kalbomis. Tai ir bus buvę svarbiausia — krikščionybę 
skleisti tautinėmis kalbomis, vadinasi, per krikščio- 
nybę būti tauta. To reikalavo Renesansas, ne tik Re- 
formacija. 

M. Mažvydo giesmynas jau XVIII a. pabaigoje buvo 
žinomas tik iš literatūros šaltinių. G. Ostermejeris, lie- 
tuvių raštijos žymus darbuotojas, kultūros tyrinėto- 
jas, rašydamas vokiškai „Pirmąją lietuviškų giesmy- 
nų istoriją“ (Karaliaučius, 1793), apie M. Mažvydo 
giesmyną, atrodo, nieko nežinojo (2. LEBEDYS, p. 185). 
Iš užmaršties jį prikėlė lietuvių kilmės vokiečių kalbi- 
ninkas Jurgis Gerulis, radęs 1921 m. Karaliaučiaus 
valstybiniame archyve. Egzempliorius priklausė ku- 
nigaikščiui Albrechtui (1. ZINKEVIČIUS, p. 49). J. Ge- 
rulis 1922 m. išleido fotografuotiniu būdu M. Mažvy- 
do raštus Kaune ir 1923 m. pakartotinai Heidelberge. 
Šiuo metu M. Mažvydo giesmyno originalų likimas 
nežinomas. 


„PARAFRAZIS“ 


Šeštąją M. Mažvydo parengtą knygelę „Pa- 
rafrazis“ išleido Jonas Bretkūnas Karaliaučiuje Gėor- 
go Òsterbergerio spaustuvėje 1589 m., prijungęs prie 
savo giesmyno Giesmės duchaūnos. 


JONAS BRETKŪNAS (1536 m. Bamblių km. 
netoli Frydlando (dabar Pravdinskas)—-1602 Karaliau- 
čiuje) — pirmas prūsų kilmės lietuvių rašytojas. Gi- 
mė laisvųjų prūsų šeimoje, mokėjo vokiečių, prūsų ir 
lietuvių kalbas, bet rašė lietuviškai, nes tuo laiku lie- 
tuvių kalba įsivyravo senųjų Mažosios Lietuvos gy- 
ventojų sluoksniuose. J. Bretkūnas 1555 m. įstojo 
į Karaliaučiaus universitetą, tačiau studijas baigė Vi- 
tenbergo universitete. Pradėjo dirbti Labguvojė prie 
pietinio Kuršių marių kranto. Buvo paskirtas klebo- 


171 


nu. Anksčiau ten lietuviškai mokančio klebono nebū- 
ta. Žinoma 14 J. Bretkūno laiškų, rašytų daugiausia 
vokiškai (vienas lotyniškai) Prūsijos kunigaikščiui ir 
kitiems valdžios žmonėms. Kaip ir M. Mažvydas, laiš- 
kuose skundėsi šeimos materialiniais vargais ir ūki- 
ninkavimu. J. Bretkūno padėtis pagerėjo, kai 1587 m. 
buvo paskirtas į mirusio B. Vilento vietą Karaliau- 
čiaus lietuvių parapijoje. 

J. Bretkūnas buvo atkaklus kovotojas dėl lietuviškų 
raštų, tęsė M. Mažvydo, B. Vilento ir kitų pradėtą dar- 
bą, padėjo tvirtus pagrindus lietuvių raštijos raidai 
Mažojoje Lietuvoje. Produktyviausias iš visų lietuvių 
raštijos kūrėjų XVI amžiuje. 

1589 m. Karaliaučiuje pasirodė trys J. Bretkūno pa- 
rengtos nedidelės lietuviškos knygos: „Giesmės du- 
chaunos“ (giesmynas, sudarytas M. Mažvydo „Gies- 
mių krikščioniškų“ pagrindu, prijungiant, kaip minėta, 
M. Mažvydo vertimą „Parafrazis“), „Kancionalas ne- 
kurių giesmių“ (daugiabalsis liuteroniškas giesmynė- 
lis) ir „Kolektos, arba Paspalitos (kasdieninės) mal- 
dos“. Kolekta — kolektyviai kalbama malda. Tai buvo 
pirmoji lietuviška maldaknygė, išleista atskira knyga. 
Maldos imtos iš M. Mažvydo giesmyno, paredaguo- 
tos ir papildytos. Yra ir dvi giesmės. 

Netrukus, 1591 m., išėjo dviem dalimis, sujungto- 
mis į vieną tomą, stambus J. Bretkūno darbas — Pos- 
tilė, tatai esti trumpas ir prastas išguldymas evangelijų, 

sakomųjų bažnyčioje. Ši knyga yra pirma spausdinta 
postilė (pamokslų rinkinys) lietuvių kalba. Joje apstu 
ir publicistikos, ir visuomeninės-filosofinės minties 
užuomazgų. Rašydamas postilę, J. Bretkūnas naudo- 
josi ir kai kuriais vokiečių autoriais, tačiau apskritai 
jo pamokslai- yra pakankamai originalūs. 

Stambiausias J. Bretkūno darbas — visos Biblijos (ir 
Senojo, ir Naujojo testamento) vertimas į lietuvių kal- 
bą. Tokiam darbui reikėjo tvirtos valios, gerai mokėti 
kalbą, lietuviško nusiteikimo. Reikėjo suprasti, kad 
darai istorinės reikšmės darbą. Deja, J. Bretkūno ver- 
timas nebuvo išleistas. Tai didžiulis nuostolis lietuvių 
kultūrai. Mokslinį J. Bretkūno verstos Biblijos leidimą 
pagal Vokietijoje esantį vertimo autografą (rankraštį) 
pradėjo leisti žymūs vokiečių kalbininkai, puikiai 
mokantys lietuvių kalbą, F. Šolcas ir J. Rangė. Beje, 
pravartu žinoti, kad vokiečių kalbininkas, nuoširdus 
Lietuvos bičiulis Viktoras Falkenhanas (1903—1987) 
jaunystėje parašė disertaciją apie J. Bretkūną (1941), 
o senatvėje — novelių ciklą. 

M. Mažvydo „Parafrazis“ yra atitinkamo skyriaus 
vertimas iš vokiškos Prūsijai skirtos 1558 m. agendos 
(bažnyčios apeigų nuostatų). Manoma, kad „Parafra- 
zi” M. Mažvydas parengė 1558—1563 m. laikotarpiu 
ir kad jau anksčiau galėjo būti išleidęs pats M. Maž- 
vydas arba po jo mirties B. Vilentas. Kadangi knygelė 
(14 p.) prijungta prie J. Bretkūno giesmyno, todėl ant- 

raštinio puslapio neturi, tik antraštę: „Parafrazis, per- 
manytina poteriaus malda, per Martyną Mosvydą 
išguldyta“. Parafrūzė — graikiškos kilmės žodis, reiš- 
kiantis atpasakojimą, teksto prasmės nusakymą. Šioje 
knygelėje aiškinama, kaip reikia suprasti, „permany- 
ti“, Viešpaties maldos „Tėve mūsų“ kiekvieną teiginį, 
taip pat rašoma, apie ką reikia galvoti, kaip giedoti ir 
melstis priimant komuniją. Šiuo metu žinomas vienas 
knygelės egzempliorius yra Upsalos universiteto bib- 
liotekoje Švedijoje. 


LATVIŲ, ESTŲ IR SUOMIŲ 
PIRMOSIOS KNYGOS 


Keliais žodžiais norėtume prisiminti ir kitų 
Baltijos kaimyninių tautų pirmąsias knygas, nes jos 
pasirodė taip pat XVI amžiuje. Yra duomenų, kad lat- 
viška knyga buvusi jau prieš 1525 m., tačiau išliko tik 
kitos dvi pirmosios latviškos knygos. Jose neminimas 
net latvių vardas. Gyventojai vadinami nevokiečiais, 
ir tiek. Pirmoji žinoma latviška knyga išėjo Vilniuje 
1585 m. Tai įžymaus vokiečių autoriaus, jėzuito Petro 
Kanizijaus (1521—1597) labai populiaraus, išversto į 
keliolika kalbų katekizmo vertimas. Iš vokiečių kal- 
bos jį išvertė vokietis Ermanas Tolgsdorfas, išmokęs 
latvių kalbą. Beje, tais metais išleisti Vilniuje ir P. Ka- 
nizijaus katekizmo vertimai į lietuvių ir baltarusių kal- 
bas (1. LEBEDYS, p. 185—186). Atsakydami į kata- 
likiško P. Kanizijaus katekizmo pasirodymą, Rygos 

liuteronai 1586 m. Karaliaučiuje išleido M. Liuterio 
mažojo katekizmo („Enchiridiono“) pirmąją dalį vo- 
kiečių ir latvių kalbomis (VLADIMIROVAS, p. 366—368). 
Kalbos požiūriu šių knygų vertimai prasti. 

Panašiai, net dar prasčiau, susiklostė estiškos 
knygos reikalai. Yra žinoma, kad protestantiška mal- 
daknygė estų kalba išėjo 1525 m. ir 1535 m. Viten- 
berge (VLADIMIROVAS, p. 370). Estiškos knygos, 
išleistos 1535 m., iki šiol surasta tik 11 lapų. Esama 
pėdsakų, kad Vilniuje 1585 m. buvo išleistas P. Ka- 
nizijaus katekizmas ir estų kalba (VLADIMIROVAS, 
p. 437). Tad toks kuklus tėra estiškos knygos XVI a. 
balansas. Matome, kad latviai ir estai savo „Mažvy- 
dų“ neturi. 

Reikšminga figūra, labai primenanti M. Mažvydą, 
yra suomių raštijos pradininkas Mikaėlis Agrikola 
(Žemdirbys) (1508 ar 1510—1557). Suomija tuo metu 
buvo Švedijos provincija. Knygos suomių kalba tik- 
riausiai pasirodė tame pačiame XVI a. dešimtmetyje, 
kaip ir M. Mažvydo pirmieji leidiniai, ir buvo liutero- 
niškos. M. Agrikola gimė valstiečio šeimoje, todėl ir 
gavo tokią pavardę: lot. k. agricola — „žemdirbys“. 
1536—1539 m. studijavo Vitenberge, tad apie jį galbūt 
girdėjo A. Kulvietis ir S. Rapolionis, o gal ir pažinojo, 
nes šie lietuviai irgi studijavo tame pačiame univer- 
sitete. M. Agrikola tapo Tūrku (Abo) miesto vyskupu. 
Turku tada buvo Suomijos sostinė. 

M. Agrikola parengė pirmąją suomišką knygą „Abė- 
cėlė“, išleistą tarp 1538—1543 m. greičiausiai Liubeke 
(Vokietija). Paskelbė dar 9 knygas: „Psalmyną“ ir ki- 
tas. „Psalmyne“ yra dvieilis: 


Tikriausia išgirs suomių šneką Tas, 


Kuris perpranta kiekvieno sielą. 


Tie žodžiai yra labai artimi M. Mažvydo katekizmo 
eiliuotosios prakalbos dvasiai (SKRODENIS). 


MARTYNAS MAŽVYDAS 
IR JO TĖVYNĖ LIETUVA 


Galvojant apie M. Mažvydo veiklą ir asmenybę, ga- 
li susidaryti įspūdis, kad jam rūpėjo vien tik religijos 
reikalai, vien tik bažnyčia, o kitos problemos — tau- 
tinės, pilietinės — visai nejaudino. Nieko negalime 
pasakyti apie M. Mažvydo požiūrį į Lietuvos Didžio- 
sios Kunigaikštystės politinį gyvenimą, tokias valsty- 
bės savarankiškumo apraiškas kaip A. Gostauto ini- 
ciatyva parengtą Pirmąjį Lietuvos statutą (1529) ar to 
paties didiko inicijuotas Lietuvos kronikas (metraš- 
čius), sukurtas XVI a. pradžioje. Tai buvo raštai, pa- 
rašyti slavų kanceliarine kalba, bet kupini lietuviško 
valstybinio patriotizmo. Lietuvių bajorija juose kildi- 
nama, kaip jau rašėme, iš romėnų. Daugelis eruditų 
tuo tikėjo. Šlovinama Lietuvos praeitis, jos didieji ku- 
nigaikščiai Gediminas, Vytautas. 1523 m. Krokuvoje 

išleidžiama lotynų kalba M. Husoviano Lietuvą aukš- 
tinanti poema Apie stumbro išvaizdą, žiaurumą ir me- 
džioklę. Tų dalykų M. Mažvydas, kaip amžininkas in- 
teligentas, negalėjo nežinoti. Deja, šaltiniai apie tai 
neteikia jokios konkrečios informacijos. Pavyzdžiui, 
taip pat nieko nežinome, ką galvojo Mikalojus Dauk- 
ša apie lietuvių kilmės iš romėnų „teoriją“. 

Vis dėlto nereikia skubėti siaurinti M. Mažvydo aki- 
račio. Taip, jis neturėjo tokių ryšių su diduomene kaip 
A. Kulvietis, bet su Prūsijos kunigaikščiu Albrechtu 
bendravo intensyviai. M. Mažvydas buvo A. Kulvie- 
čio bendražygis, tad priklauso tai pačiai veiklos orbi- 
tai. Atrodo, jį palaikė Žemaičių seniūnas J. Bilevičius. 
Įsidėmėtinas dar toks faktas: vokiečių teologas J. Men- 
cėlijus parengė lotynų kalba leidinį, kuriame buvo vie- 
nas S. Rapolionio ir vienas J. Mencelijaus disputai. Jie 
išleisti Vokietijos mieste Eislėbene 1558 m. Dedikaci- 
joje M. Radvilai Juodajam J. Mencelijus mini Lietuvos 
įžymius vyrus A. Kulvietį, Jurgį (gal tai Zablockis), 
S. Rapolionį ir M. Mažvydą, kuris tuo metu dar buvo 
gyvas. Gyveno tuo laiku ir J. Zablockis. Ar reagavo 
į šią žinią M. Radvila Juodasis, nežinome, nes tuo 
metu protestantizmą Lietuvos Didžiojoje Kunigaikš- 
tystėje jis platino lenkų kalba. 

Kai kurie faktai rodo, kad M. Mažvydui nestigo pi- 
lietinio ir tautinio užmojo, nesitenkino jis vien tik pa- 
sišventimu liuteroniškai auklėti tarp senameldystės ir 

katalikybės įstrigusią liaudį. M. Mažvydas laikėsi ap- 
skritai švietėjiško nusiteikimo. Juk katekizmo eiliuo- 
toje prakalboje jis tiesiog triumfuoja, kad lietuviai tu- 
rės savo knygų, kad įgyvendintas senas tautos 
troškimas. Ištikimybė tėvynei sykiu su pagarba didie- 
siems kunigaikščiams per religijos prizmę deklaruo- 
jama lotyniškoje katekizmo dedikacijoje „Lietuvos Di- 
džiajai Kunigaikštystei“, kurios pirmoji eilutė atvirai 
skelbia tėvynės meilę: „Lietuva mano garsi, kunigaikš- 
čių laiminga tėvyne“. Gyvendamas Ragainėje tarp lie- 
tuvių, M. Mažvydas, matyt, nesijautė esąs tarp sveti- 
mų ir giesmyno pirmosios dalies lotyniškoje 
prakalboje pabrėžė tą savo tautinę nuostatą: giesmy- 
ną parengė lietuvių Bažnyčiai, Dievo Tėvo. ir Kristaus 
šlovei ir „kad mūsų gimtasis žodis tarnaudamas gy- 
vas išliktų ir būtų perduotas ainiams“. Visa. tai sieja 
M. Mažvydą ir su Lietuvos Didžiąja Kunigaikštyste, 
ir su savo tauta. Tai pilietiškas nusiteikimas. Apskri- 
tai M. Mažvydo šaknys — Lietuvoje, nors gyventi ir 
dirbti likimo lemta Prūsijoje. 

M. Mažvydą turime prisiminti ir tada, kai ieškome 
lietuvių kultūros praeityje ekumenizmo daigų. Šiuo 
graikiškos kilmės žodžiu vadinamas sąjūdis, siekian- 
tis suartinti visas krikščionių Bažnyčias. Takas, kurį 
pramynė pirmųjų lietuviškų knygų autoriai ir paren- 
gėjai Mažojoje Lietuvoje, buvo aiškiai matomas ir Di- 
džiojoje. Versdamas iš lenkų kalbos Jokūbo Ledesmos, 

ispanų jėzuito, katekizmą į lietuvių kalbą, Mikalojus 
Daukša, didis Lietuvos katalikų Bažnyčios veikėjas, 
naudojosi ir Mažosios Lietuvos liuteronų lietuviško- 
mis knygomis. J. Lebedys savo monografijoje „Mika- 
lojus Daukša“ (1963) cituoja kai kurias neabejotinas 
paraleles tarp M. Daukšos ir B. Vilento. J. Lebedys 
labai teisingai rašo, kad M. Daukša, aukštas bažnyti- 
nis hierarchas, Žemaičių vyskupystės kanauninkas, 
kur sueidavo žinios iš viso krašto, negalėjo nežinoti 
apie Prūsijos Kunigaikštystėje leidžiamas M. Mažvy- 
do, B. Vilento, J. Bretkūno lietuviškas knygas. Tiesio- 
ginio tarpininko vaidmenį galėjo suvaidinti Žemaičių 
vyskupas nuo 1576 metų M. Giedraitis, studijavęs 
protestantų universitetuose Karaliaučiuje, Vitenberge, 
Tiūbingene, o jo mokytojas tada buvo J. Zablockis, su 
kuriuo M. Giedraitis artimai bendravo ir 1561 m. 
(ALEKSANDRYNAS, p. 27—28). Visiškai aišku, kad 
M. Daukša naudojosi B. Vilento verstais lietuviškais 
tekstais (1. LEBEDYS, p. 209—213). Platesne prasme tai 
reikia laikyti M. Mažvydo įtaka raštijai Lietuvos Di- 
džiojoje Kunigaikštystėje. Tą ryšį reikia. vadinti pir- 
mąja lietuviškojo ekumenizmo užuomazga. 


MARTYNAS MAŽVYDAS LIETUVIŲ 
RAŠYTOJŲ KŪRINIUOSE 


Savo laikų K. Korsakas labai pagrįstai pa- 
sigedo meninės M. Mažvydo biografijos. 

Jis rašė: „Dabartinis Mažvydo paveikslas dar pri- 
mena greičiau mozaiką, sudėtą iš nevienodo tikrumo 
bei ryškumo dalelių, negu išbaigtą biustą ar aiškių 
kontūrų portretą. Ar įneš ateitis į šį paveikslą naujų, 
labiau patikimų elementų, kurie padėtų jį koreguoti 
bei paryškinti, — galima vien tikėtis.“ Ir čia K. Kor- 
sakas pasiūlo viliojantį dalyką — sukurti meninį Maž- 
vydo portretą. Štai kaip rašo: „Produktyvesnis šiam 
tikslui kelias, atrodo, būtų vadinamoji meninė biog- 
rafija, kurios klasiškus pavyzdžius naujaisiais laikais 
sukūrė Steponas Cveigas ir Andrė Morua. Tokiu ke- 
liu, sakysime, jau eina mūsų kaimynai baltarusiai, nu- 
šviesdami savo nacionalinės spaudos pradininko — 

kone Mažvydo amžininko, taip pat humanizmo epo- 
chos veikėjo — Pranciškaus Skorinos gyvenimą. Apie 
jį baltarusiai jau turi susikūrę ir dramą, ir romaną, 
netgi ir plačiaekraninį meninį filmą. Ne mažiau tokio 
pavaizdavimo nusipelno ir mūsų Mažvydas — drau- 
ge su visa savo audringa epocha“. Ir K. Korsakas „kū- 
rybinės išmonės pagrindu“ apmeta M. Mažvydo „gy- 
vojo atvaizdo“ eskizą. Jis toks. 

„ galima vaizduotis Mažvydą buvus nestambaus 
stoto, vidutinio ūgio, padžiūvusio veido, žvitraus 
žvilgsnio ir išraiškios mimikos. Jo bus nešiota ilgoki 
šviesūs plaukai, pagal ano meto madą apkirpti ties 
kaklu. Judrūs judesiai, impulsyvus reagavimas, atvi- 
rai reiškiamos emocijos turėjo atspindėti jo sangviniš- 
ką (greit kintančių jausmų) temperamentą, kurį jis bus 
tramdęs dvasininko padėties bei orumo nuovoka. Ne- 
mažos reikšmės tam orumui palaikyti jis skyrė ir dra- 
bužiams, kurie dėl nuolatinių nepriteklių buvo jau ne- 
benauji, gerokai padėvėti. 

Visą gyvenimą nesiskirdamas su protiniu darbu, su 
tomis savo „studijomis“, Mažvydas bus dažnai sėdė- 
jęs palinkęs prie stalo, vis ką nors skaitydamas ar ra- 
šydamas, versdamas ar eiliuodamas, kartais dar ir 
giesmių gaidas „suguldydamas“. Tad į senatvę jis tik- 
riausiai bus buvęs jau kiek sukumpęs ir vargu ar be- 
išlaikęs aiškų regėjimą. 

Išgyventi jaunystėje skaudūs įvykiai, persekiojimas 
dėl įsitikinimų, priverstinis pasitraukimas iš gimtojo 

krašto, patirtas skurdas, vargas, kartais net alkis, pas- 
kui nuolatiniai rūpesčiai ir įvairios nesėkmės ilgainiui 
bus uždėję visai M. Mažvydo povyzai vidinio drama- 
tizmo atspalvį, įbrėžę į jo intelektualumu spindintį 
veidą ne vieną gilią raukšlę. 

Silpnasveikatis iš jaunystės, senatvėje tikras palie- 
gėlis ar net visiškas ligonis, M. Mažvydas iki pasku- 
tiniųjų gyvenimo dienų atkakliai neišleido iš savo pa- 
džiūvusių, gal jau drebančių rankų knygos ir 
plunksnos — tų dviejų svarbiausių reikmenų, kuriais 
jis ir užtikrino sau amžiną atminimą vėlesnėse karto- 
se“ (1. KORSAKAS, p. 44—45). 

Šie žodžiai publikuoti 1974 m. Ir štai 1976 m. išėjo 
du stambūs grožiniai kūriniai apie M. Mažvydą. Vie- 
nas jų išleistas Vilniuje — Justino Marcinkevičiaus dra- 
ma Mažvydas: Trijų dalių giesmė. Šis programinis Lie- 
tuvos mokyklų veikalas kelis kartus pastatytas 
Lietuvos ir užsienio teatruose. Dramoje M. Mažvydas 
iškyla kaip pirmasis Lietuvos savimonės kūrėjas. Iš 
M. Mažvydo katekizmo skiemenavimo pratimų pra- 
sikalęs žodis „Lie-tu-va“ po dešimties metų galingai 
suskambo visame mūsų krašte... 

Skaitytojas žino, kad J. Marcinkevičiaus dramoje mi- 
nimi ir veikia personažai — Marija ir jos bei Mažvy- 
do sūnus Kasparas. Jie paties poeto sugalvoti veikė- 
jai. Jų reikėjo dramos kolizijoms. 

Kitas kūrinys tais metais pasirodė Čikagoje (JAV). 
Tai romanas apie Mažvydą. Jį parašė lietuvis išeivis 

Juozas Kralikauskas. Šiame romane vaizduojamas Vil- 
niuje bokšte įkalintas M. Mažvydas. Romanas vadinasi 
Martynas Mažvydas Vilniuje. Veiksmo laikas — 1542 m., 
kai A. Kulviečio mokykla jau uždaryta, A. Kulvietis 
ir J. Zablockis pabėgę į Karaliaučių, S. Rapolionis irgi 
išvykęs iš Lietuvos. Anksčiau jie visi buvo dirbę, pa- 
sak J. Kralikausko, A. Kulviečio mokykloje Vilniuje. 
Pasakojama paties M. Mažvydo mintimis, prisimini- 
mais. Paaiškėja, kad M. Mažvydas į bokštą pateko po 
tardymų. Jis kovoja dėl lietuvių kalbos, knygos, prieš 
polonizatorius, myli paprastus žmones. Reiškiamos 
simpatijos didikams Valerijonui Protasevičiui, būsi- 
mam Vilniaus katalikiškajam vyskupui ir Vilniaus uni- 
versiteto steigimo iniciatoriui, Goštautienėms (Alber- 
to ir Stanislovo žmonoms Sofijai ir Barborai 
Radvilaitei), Chodkevičiams; antipatijos — Čartoris- 
kiams, vyskupui Povilui Alšėniškiui, valdovei Bonai 
Sforcai, karaliui Žygimantui Senajam. M. Mažvydas 
iš bokšto išvaduojamas 1542 m. Kūčių naktį Sofijos 
Goštautienės, Alberto našlės, dėka. 

Vilniuje plinta protestantizmas. M. Radvila Juoda- 
sis duoda M. Mažvydui vardą „Protomartyr“ — pir- 
masis kankinys. Bokšte lyg per viziją A. Kulvietis pa- 
liepia M. Mažvydui parengti lietuvišką katekizmą ir 
giesmyną. A. Kulvietis ištaria ir būsimos knygos pa- 
vadinimą: „Katekizmo prasti žodžiai“. Romanas sub- 
tilus, bet kartu ir racionalus. J. Kralikauskas pateikia 

savo meninę versiją: pirmosios lietuviškos knygos idė- 
ja gimsta Vilniuje 1542 m. A. Kulviečio dėka. 


MARTYNO MAŽVYDO RAŠTAI „BIB- 
LIOTHECA BALTICA“ SERIJOJE. M. Mažvydo gyve- 
nimą ir veiklą, literatūrinį palikimą tyrinėjo daugiau- 
sia lietuviai ir vokiečiai. Vokiečiams M. Mažvydas 
reikšmingas dėl to, kad gyveno Prūsijos kunigaikštys- 
tėje, buvo remiamas kunigaikščio Albrechto. Tai su- 
prantama, ir tuo vokiečių susidomėjimu reikia labai 
džiaugtis. Iš jų paminėkime bent A. Becenbergerį, 
E. Frenkelį, J. Gerulį, E. Hermaną, A. Leskyną, A. Šlei- 
cherį. Mūsų dienomis Vokietijoje dirba daug žymių 
baltistų. Svarių nuopelnų turi ir kitų tautų mokslinin- 
kai: lenkai J. Otrembskis, J. Safarevičius, Z. Celichov- 
skis, norvegas Ch. Stangas, italas P. Dinis, amerikietis 
G. B. Fordas, rusas M. Petersonas, čekas L. Geitleris, 
šveicaras A. Senas ir kt. Nuo 1985 m. Lietuvos nacio- 
nalinėje M. Mažvydo bibliotekoje Vilniuje vyksta kas- 
metiniai seminarai, pavadinti „Mažvydo skaitymais“, 
skirti M. Mažvydo ir jo epochos, lietuviškos knygos 
problemoms. Dabar, švenčiant pirmosios lietuviškos 
knygos 450 metų jubiliejų, kuris įtrauktas į tarptautinę 
Jungtinių Tautų JUNESCO (kultūros) programą, vykdo- 
ma daug renginių ir sumanymų. Nepaprastai reikš- 
minga, kad leidžiami seniausi lietuvių raštijos pamin- 
klai. 1993 m. pagal tarptautinį knygų leidimo projektą 


186 


BIBLIOTHECA BALTICA išleistas naujas M. Mažvydo raš- 
tų fotografuotinis leidimas: Martynas Mažvydas. Kate- 
kizmas ir kiti raštai. Catechismus und andere Schriften. 
Baltos lankos. Bibliotheca Baltica. B. Lithvania. Vilnius, 
1993. Leidinys paskutiniame puslapyje turi tokį įrašą: 
„BIBLIOTHECA BALTICA (Baltijos Biblioteka). Tai knygų 
leidybos projektas, kuriame dalyvauja trys Baltijos ša- 
lys. Visas serijos knygas ženklina emblema, simboliš- 
kai sutampanti su pirmosios lietuviškos knygos eiliuo- 
„Įva- 


rry 


tos pratarmės pirmosios eilutės pirmąja raide 


du” knygą pristato Saulius Žukas. 

